

|  |
| --- |
| **PROGRAMUL REGIONAL SUD EST 2021-2027**  **Obiectivul de politică 1 “O Europă mai competitivă și mai inteligentă, prin promovarea unei transformări economice inovatoare și inteligente și a** **conectivității TIC regionale”**  **Prioritatea 1 “O regiune competititivă prin inovare, digitalizare și întreprinderi dinamice”**  **Obiectiv Specific OS1.3. Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR)**  **Acțiunea 1.6 Stimularea activităților inovatoare și creșterea competitivității IMM-urilor**  **Operațiunea A.2 Creșterea competitivității IMM-urilor** |

**GHIDUL SOLICITANTULUI**

**Apel PRSE/1.6/A.2/1/2025**

**Iulie 2025, versiunea 3**

**CUPRINS:**

[1 PREAMBUL, ABREVIERI ȘI GLOSAR 5](#_Toc199764207)

[1.1 Preambul 5](#_Toc199764208)

[1.2 Abrevieri 5](#_Toc199764209)

[1.3 Glosar 6](#_Toc199764210)

[2 ELEMENTE DE CONTEXT 15](#_Toc199764211)

[2.1 Informații generale PR Sud Est 2021 – 2027 15](#_Toc199764212)

[2.2 Prioritatea/Fond/Obiectivul de politică/Obiectivul specific 16](#_Toc199764213)

[2.3 Reglementări europene și naționale, cadru strategic, documente programatice aplicabile 16](#_Toc199764214)

[3 ASPECTE SPECIFICE APELULUI DE PROIECTE 19](#_Toc199764215)

[3.1 Tipul de apel 19](#_Toc199764216)

[3.2 Forma de sprijin (granturi; instrumente financiare; premii) 19](#_Toc199764217)

[3.3 Bugetul alocat apelului de proiecte 20](#_Toc199764218)

[3.4 Rata de cofinanţare 20](#_Toc199764219)

[3.5 Zona / zonele geografică(e) vizată(e) de apelul de Proiecte 21](#_Toc199764220)

[3.6 Acțiuni sprijinite în cadrul apelului 21](#_Toc199764221)

[3.7 Grup ţintă vizat de apelul de proiecte 23](#_Toc199764222)

[3.8 Indicatori 23](#_Toc199764223)

[3.8.1 Indicatori de realizare 23](#_Toc199764224)

[3.8.2 Indicatori de rezultat 23](#_Toc199764225)

[3.8.3 Indicatori suplimentari specifici Apelului de Proiecte 24](#_Toc199764226)

[3.9 Rezultate așteptate 24](#_Toc199764227)

[3.10 Operaţiune de importanţă strategică 24](#_Toc199764228)

[3.11 Investiţii teritoriale integrate 24](#_Toc199764229)

[3.12 Dezvoltare locală plasată sub responsabilitatea comunității 24](#_Toc199764230)

[3.13 Reguli privind ajutorul de minimis și ajutorul de stat regional 24](#_Toc199764231)

[3.13.1 Reguli privind ajutorul de minimis 24](#_Toc199764232)

[3.13.2 Reguli privind ajutorul de stat regional 26](#_Toc199764233)

[3.13.3 Reguli privind publicarea, informarea, raportarea și monitorizarea ajutoarelor 27](#_Toc199764234)

[3.13.4 Recuperarea ajutorului de minimis și ajutorului de stat 29](#_Toc199764235)

[3.14 Reguli privind instrumente financiare 29](#_Toc199764236)

[3.15 Acţiuni interregionale, transfrontaliere şi transnaţionale 29](#_Toc199764237)

[3.16 Principii orizontale 30](#_Toc199764238)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 30](#_Toc199764239)

[3.18 Caracterul durabil al proiectului 32](#_Toc199764240)

[3.19 Acțiuni menite să garanteze egalitatea de șanse, de gen, incluziunea și nediscriminarea 33](#_Toc199764241)

[3.20 Teme secundare 35](#_Toc199764242)

[3.21 Informarea şi vizibilitatea sprijinului din fonduri 35](#_Toc199764243)

[4 INFORMAȚII ADMINISTRATIVE DESPRE APELUL DE PROIECTE 35](#_Toc199764244)

[4.1 Data deschiderii apelului de proiecte 35](#_Toc199764245)

[4.2 Perioada de pregătire a proiectelor 35](#_Toc199764246)

[4.3 Perioada de depunere a proiectelor 35](#_Toc199764247)

[4.3.1. Data și ora pentru începerea depunerii de proiecte: 35](#_Toc199764248)

[4.3.2. Data și ora închiderii apelului de proiecte: 35](#_Toc199764249)

[4.4 Modalitatea de depunere a proiectelor 35](#_Toc199764250)

[5 CONDIŢII DE ELIGIBILITATE 36](#_Toc199764251)

[5.1 Eligibilitatea solicitanţilor 38](#_Toc199764252)

[5.1.1 Cerințe privind eligibilitatea solicitanților 38](#_Toc199764253)

[5.1.2 Categorii de solicitanți eligibili 42](#_Toc199764254)

[5.1.3 Categorii de parteneri eligibili 43](#_Toc199764255)

[5.1.4 Reguli şi cerinţe privind parteneriatul 43](#_Toc199764256)

[5.2 Eligibilitatea activităţilor 43](#_Toc199764257)

[5.2.1 Cerinţe generale privind eligibilitatea activităţilor 43](#_Toc199764258)

[5.2.2 Activităţi eligibile 44](#_Toc199764259)

[5.2.3 Activitatea de bază 45](#_Toc199764260)

[5.2.4 Activităţi neeligibile 46](#_Toc199764261)

[5.3 Eligibilitatea cheltuielilor 46](#_Toc199764262)

[5.3.1 Baza legală pentru stabilirea eligibilității cheltuielilor 51](#_Toc199764263)

[5.3.2 Categorii și plafoane de cheltuieli eligibile 52](#_Toc199764264)

[5.3.3 Categorii de cheltuieli neeligibile 52](#_Toc199764265)

[5.3.4 Opțiuni de costuri simplificate. Costuri directe și costuri indirecte 54](#_Toc199764266)

[5.3.5 Opțiuni de costuri simplificate. Costuri unitare/sume forfetare și rate forfetare 58](#_Toc199764267)

[5.3.6 Finanțare nelegată de costuri 58](#_Toc199764268)

[5.4 Valoarea minimă și maximă nerambursabilă a unui proiect 58](#_Toc199764269)

[5.5 Cuantumul cofinanțării acordate 58](#_Toc199764270)

[5.6 Durata proiectului 59](#_Toc199764271)

[5.7 Alte cerinţe de eligibilitate a proiectului 59](#_Toc199764272)

[6 INDICATORI DE ETAPĂ 61](#_Toc199764273)

[7 COMPLETAREA ŞI DEPUNEREA CERERILOR DE FINANTARE 62](#_Toc199764274)

[7.1 Completarea formularului cererii 62](#_Toc199764275)

[7.2 Limba utilizată în completarea cererii de finanțare 63](#_Toc199764276)

[7.3 Metodologia de justificare şi detaliere a bugetului cererii de finanțare 63](#_Toc199764277)

[7.4 Anexe şi documente obligatorii la depunerea cererii 63](#_Toc199764278)

[7.5 Aspecte administrative privind depunerea cererii de finanțare 67](#_Toc199764279)

[7.6 Anexele şi documentele obligatorii la momentul contractării 67](#_Toc199764280)

[7.7 Renunțarea la cererea de finanțare 70](#_Toc199764281)

[8 PROCESUL DE EVALUARE, SELECȚIE ȘI CONTRACTARE A PROIECTELOR 70](#_Toc199764282)

[8.1 Principalele etape ale procesului de evaluare, selecție și contractare 70](#_Toc199764283)

[8.2 Conformitate administrativă – DECLARAŢIA UNICĂ A SOLICITANTULUI 71](#_Toc199764284)

[8.3 Etapa de evaluare preliminară – dacă este cazul (specific pentru intervențiile FSE+) 71](#_Toc199764285)

[8.4 Evaluarea tehnică și financiară.Criterii de evaluare tehnică și financiară 71](#_Toc199764286)

[8.5 Aplicarea Pragului de calitate 76](#_Toc199764287)

[8.6 Aplicarea pragului de excelență 77](#_Toc199764288)

[8.7 Notificarea rezultatului evaluării tehnice și financiare 77](#_Toc199764289)

[8.8 Contestații 77](#_Toc199764290)

[8.9 Contractarea proiectelor 78](#_Toc199764291)

[8.9.1 Verificarea îndeplinirii condițiilor de eligibilitate 78](#_Toc199764292)

[8.9.2 Decizia de acordare/respingere a finanțării 80](#_Toc199764293)

[8.9.3 Definitivarea planului de monitorizare al proiectului 80](#_Toc199764294)

[8.9.4 Semnarea contractului de finanțare 80](#_Toc199764295)

[9 ASPECTE PRIVIND CONFLICTUL DE INTERESE 82](#_Toc199764296)

[10 ASPECTE PRIVIND PRELUCRAREA DATELOR CU CARACTER PERSONAL 82](#_Toc199764297)

[11 ASPECTE PRIVIND MONITORIZAREA TEHNICĂ ȘI RAPOARTELE DE PROGRES 82](#_Toc199764298)

[11.1 Rapoarte de progres 82](#_Toc199764299)

[11.2 Vizitele de monitorizare 83](#_Toc199764300)

[11.3 Mecanismul specific indicatorilor de etapă. Planul de monitorizare 85](#_Toc199764301)

[12 ASPECTE PRIVIND MANAGEMENTUL FINANCIAR 87](#_Toc199764302)

[12.1 Mecanismul cererilor de prefinanțare 87](#_Toc199764303)

[12.2 Mecanismul cererilor de plată 87](#_Toc199764304)

[12.3 Mecanismul cererilor de rambursare 87](#_Toc199764305)

[12.4 Graficul cererilor de prefinanţare/plată/rambursare 88](#_Toc199764306)

[12.5 Vizitele la faţa locului 88](#_Toc199764307)

[13 MODIFICAREA GHIDULUI SOLICITANTULUI 88](#_Toc199764308)

[13.1 Aspectele care pot face obiectul modificărilor prevederilor ghidului solicitantului 88](#_Toc199764309)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 88](#_Toc199764310)

[14 ANEXE 89](#_Toc199764311)

# PREAMBUL, ABREVIERI ȘI GLOSAR

## Preambul

Acest document reprezintă un îndrumar pentru pregătirea proiectelor și completarea corectă a cererilor de finanțare de către toți solicitanții de finantare pentru apelul de proiecte PRSE/1.6/A.2/1/2025, Prioritatea 1 “O regiune competititivă prin inovare, digitalizare și întreprinderi dinamice”, Obiectiv Specific 1.3. Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR), Acțiunea 1.6 Stimularea activităților inovatoare și creșterea competitivității IMM-urilor, Operațiunea A.2 Creșterea competitivității IMM-urilor, în cadrul Programului Regional Sud-Est (PR SE) 2021-2027.

Prezentul document se adresează tuturor potențialilor solicitanți pentru apelurile de proiecte mai sus menționat. Aspectele cuprinse în acest document, ce derivă din Programul Regional Sud-Est 2021-2027 și modul său de implementare, vor fi interpretate exclusiv de către AM cu respectarea legislației în vigoare şi folosind metoda de interpretare sistematică.

**Notă!** Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document şi că aţi înţeles toate aspectele legate de specificul intervenţiilor finanţate în cadrul prezentului apel de proiecte.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.regiosudest.ro](http://www.regiosudest.ro) pentru a urmări eventualele modificări ale condiţiilor, precum și alte comunicări/clarificări pentru accesarea fondurilor.

Pentru a facilita procesul de completare şi transmitere a cererilor de finanţare, la sediul AM funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet [www.regiosudest.ro](http://www.regiosudest.ro).

**Notă**! Solicitantul va fi exclus din procesul de evaluare și selecție pentru acordarea finanțării și Cererea de finanțare respinsă, în cazul în care se dovedește că acesta:

- se face vinovat de inducerea gravă în eroare a AM, prin furnizarea de informații incorecte care reprezintă condiții de eligibilitate, sau dacă a omis furnizarea acestor informații;

- a încercat să obțină informații confidențiale sau să influențeze AM în timpul procesului de evaluare.

Acest ghid nu are valoare de act normativ și nu exonerează solicitanții de respectarea legislației în vigoare la nivel național și european.

## Abrevieri

**ADR** **SE** Agenţia pentru Dezvoltare Regională a Regiunii de Dezvoltare Sud-Est

**AM** Autoritatea de Management pentru Programul Regional Sud-Est

**BS** Bugetul de Stat

**CA** Conformitate administrativă

**CE/COM** Comisia Europeană

**CF** Cerere de finanțare

**DNSH** Principiul „a nu prejudicia în mod semnificativ” (Do No Significant Harm)

**EUR** Euro

**FEDR** Fondul European pentru Dezvoltare Regională

**FC** Fondul de Coeziune

**ETF** Evaluare tehnică și financiară

**HG** Hotărâre de Guvern

**ITI** Investiție Teritorială Integrată

**MIPE** Ministerul Investițiilor și Proiectelor Europene

**ONG** Organizaţii Non-guvernamentale

**OP** Obiectiv de Politică

**OS** Obiectiv specific

**OUG** Ordonanță de Urgență a Guvernului

**PR Sud-Est** – Programul Regional Sud-Est

**RDC –** Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize**;**

**RIS Sud-Est** Strategie Regională de Specializare Inteligentă a Regiunii de Dezvoltare Sud-Est

**TFUE** Tratatul de Funcționare al Uniunii Europene

**UE** Uniunea Europeană

## Glosar

În sensul prezentului Ghid, următorii termeni se folosesc cu următoarele înțelesuri:

Termenii "program", "autoritate de management", "organism intermediar", "beneficiar", ”operațiune”, „Comitet de monitorizare” au înțelesurile prevăzute în Regulamentul (UE) 2021/1060, cu modificările și completările ulterioare.

Termenii „fonduri europene”, „cheltuieli eligibile”, „cheltuieli neeligibile”, „contract de finanțare”, „decizie de finanțare”, „decizie de reziliere a contractului de finanțare” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

***Active corporale*** - reprezintă clădiri și instalații, utilaje și echipamente;

***Active necorporale*** - reprezintă brevete, licențe, mărci comerciale, programe informatice, alte drepturi și active similare;

***Aceeași activitate sau o activitate similară*** - înseamnă o activitate care face parte din aceeași clasă (cod numeric de patru cifre) a Nomenclatorului statistic al activităților economice (NACE) a doua revizuire, așa cum e prevăzut în Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice.

***Activitate de bază în cadrul unui proiect*** - activitate sau pachet de activități declarate de către solicitant ca fiind principale sau de referință pentru un proiect, care se verifică de către AM, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

a.1) are legătură directă cu investiția inițială pentru care se acordă finanțarea și contribuie în mod direct și semnificativ la realizarea obiectivelor acesteia;

a.2) se regăsește în cererea de finanțare sub forma activităților eligibile specificate în Ghidul Solicitantului;

a.3) bugetul estimat alocat activității sau pachetului de activități reprezintă minim 50% din bugetul eligibil al proiectului;

***Ajutorul de minimis*** *-* este definit ca fiind ajutorul acordat unei întreprinderi unice, limitat conform normelor Regulamentului (UE) nr. 2831/2023) la un nivel la care să nu distorsioneze concurența și/sau comerțul cu statele membre, pe o perioadă continuă, în ultimii trei ani, evaluați în mod continuu;

***Ajutor de stat*** - avantaj economic acordat din surse sau resurse de stat ori gestionate de stat, sub orice formă, care denaturează sau ameninţă să denatureze concurenţa prin favorizarea anumitor întreprinderi sau sectoare de producţie, în măsura în care acesta afectează schimburile comerciale dintre statele membre;

***Ajutor ilegal*** - ajutorul acordat fără respectarea procedurilor naţionale şi ale Uniunii Europene în domeniul ajutorului de stat;

***Ajutor utilizat abuziv*** - ajutorul utilizat de beneficiar fără respectarea condiţiilor de acordare;

***Apel de proiecte*** - invitație publică adresată de către AM, categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;

***Autoritatea de Management pentru Programul Regional Sud Est 2021-2027 (AM PR SE)* -** Instituția care gestionează PR SE la nivelul Regiunii Sud Est, începând cu perioada de programare 2021-2027, în conformitate cu prevederile Legii nr. 277 din 26 noiembrie 2021 pentru aprobarea Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România

***Beneficiar*** - întreprinderea care primeşte ajutor în cadrul schemei de ajutor de minimis, în baza unui contract de finanţare încheiat in cadrul PRSE 2021-2027;

***Cerere de finanțare*** - document standardizat, disponibil în sistemul informatic MySMIS2021, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect; în acest scop, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021;

***Cheltuieli neeligibile*** – cheltuieli inerente realizării proiectelor, dar care nu îndeplinesc criteriile de eligibilitate pentru a fi finanțate potrivit prevederilor prezentei scheme, conform reglementărilor europene și naționale

***Cheltuieli eligibile*** – cheltuieli pentru care se poate acorda ajutor în baza prezentei scheme, considerate eligibile în conformitate cu Regulamentele (UE) nr. 651/2014, respectiv nr. 2831/2023, după caz, coroborat cu Regulamentele (UE) nr. 1058 / 2021 și nr. 1060 / 2021 și în conformitate cu Hotărârea Guvernului 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională;

***Contribuția proprie a beneficiarului la valoarea eligibilă a proiectului*** - diferența dintre totalul cheltuielilor eligibile ale proiectului propus spre finanțare și totalul finanțării nerambursabile acordate în baza schemei, asigurat de către beneficiar. Contribuția proprie a beneficiarului la finanțarea cheltuielilor totale eligibile pentru implementarea proiectului trebuie să fie într-o formă care să nu facă obiectul niciunui alt sprijin public și poate proveni din surse proprii, credite bancare negarantate de stat, aport al acționarilor, alții decât organisme ale statului, sau din alte surse private; în cazul ajutorului regional, beneficiarul asigură o contribuție financiară de cel puțin 25% din costurile eligibile.

***Comercializarea produselor agricole*[[1]](#footnote-1)** - înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului în vederea primei vânzări; o vânzare efectuată de un producător primar către consumatorii finali este considerată comercializare în cazul în care se desfășoară în spații separate, rezervate acestui scop;

***Contract de finanțare*** *-* înseamnă un document juridic prin care se acordă asistență financiară nerambursabilă în scopul atingerii obiectivelor intervenției regionale din cadrul PR SE și care stabilește drepturile și obligațiile părților (Agenția pentru Dezvoltare Regională a Regiunii de Dezvoltare Sud–Est (ADR SE), în calitate de Autoritate de management pentru Programul Regional Sud-Est, și persoana juridică în calitate de beneficiar) și consecințele nerespectării lor;

***Consiliul Concurenței*** - autoritate naţională în domeniul concurenţei, care pune în aplicare şi asigură respectarea prevederilor naţionale, dar şi a celor comunitare de concurenţă; are rolul de autoritate naţională de contact în domeniul ajutorului de stat între Comisia Europeană, pe de o parte, şi instituţiile publice, furnizorii şi beneficiarii de ajutor de stat, pe de altă parte.

***Data acordării ajutorului*** - este data la care dreptul legal de a beneficia de ajutorul de minimis este conferit întreprinderii în temeiul legislației naționale aplicabile, indiferent de data la care ajutoarele de minimis se plătesc întreprinderii respective;

***Dată* *lansare apel de proiecte*** - data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021 de către AM PR SE;

***Declarație unică a solicitantului*** - declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în schemă și în Ghidul Solicitantului și se angajează ca, în situația în care proiectul va fi admis la contractare, să prezinte toate documentele justificative pentru a face dovada îndeplinirii condițiilor de eligibilitate, precumm și actualizarea ajutoarelor primite, până la data semnării contractului de finanțare, sub sancțiunea respingerii finanțării;

***Demararea lucrărilor*** - înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.

***Economia circulară*** - este un model de producție și consum, care implică folosirea în comun, închirierea, reutilizarea, repararea, renovarea și reciclarea materialelor și produselor existente cât mai mult timp posibil;

***Furnizor și administrator al ajutorului de minimis și al ajutorului de stat regional*** - este Agenția pentru Dezvoltare Regională a Regiunii de Dezvoltare Sud-Est, denumită în continuare ADR SE, prin intermediul Autorității de Management pentru Programul Regional Sud-Est 2021-2027 denumită în continuare AM PR SE;

***Ghidul solicitantului de finanțare*** - reprezintă documentul în baza căruia se lansează un apel de proiecte, ale cărui prevederi derivă din PR SE și care detaliază condițiile specifice de accesare a finanțării pentru fiecare intervenție regională;

***Imobilul***- este definit conform Legii nr. 7/1996 a cadastrului şi a publicității imobiliare, (republicată) cu modificările și completările ulterioare;

***Indicatori de etapă*** - repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare;

***Investiţie iniţială*** - înseamnă una dintre următoarele:

1. o investiție în active corporale și necorporale legată de una sau mai multe dintre următoarele activități:

* înființarea unei noi unități;
* extinderea capacității unei unități existente;
* diversificarea producției unei unități prin produse sau servicii care nu au fost fabricate anterior în unitate sau
* o schimbare fundamentală a procesului general de producție a produsului (produselor) sau a prestării generale a serviciului (serviciilor) vizat(e) de investiția în unitate;

Prin urmare, o investiție de înlocuire nu constituie o investiție inițială.

În contextul definirii investiției inițiale, ”**unitate**” are înțelesul de ”unitate de producție/prestare servicii”, nu de entitate juridică.

Investiție inițială, în sensul normelor ce reglementează ajutorul de stat regional și al prezentului ghid, înseamnă o investiție în active corporale și necorporale legată de:

* **crearea unei unități noi**. De regulă, crearea unei unități noi se poate realiza prin construirea și dotarea unui spațiu de producție/prestare servicii, în scopul demarării activității vizate prin proiect. Poate fi considerată investiție inițială legată de crearea unei noi unități inclusiv investiția ce constă în reconversia unui imobil existent în scopul demarării unei noi activități. Unitatea nou creată trebuie să fie autonomă, respectiv să nu constituie o extindere simplă a capacității de producție a unei unități existente.
* **extinderea capacității unei unități existente**. Ca urmare a investiției, unitatea existentă este pusă într-o situație în care poate produce mai mult, din cel puțin unul din produsele deja realizate în unitate, fără ca procesul general de producție să fie fundamental schimbat. Extinderea capacității de producție/prestare servicii presupune menținerea sortimentației și a proceselor de producție deja existente și creșterea volumului producției ca urmare a investiției.
* **diversificarea producției unei unități** prin produse/servicii care nu au fost fabricate/prestate anterior în unitate. Diversificarea producției presupune că noile produse/servicii se adaugă gamei sortimentale deja fabricate/prestate. Într-un proiect de ”diversificare”, anumite active utilizate în realizarea unui produs/prestarea unui serviciu existent pot să fie utilizate, în continuare, în realizarea noului produs/serviciu. Spre exemplu, terenul și clădirile utilizate în realizarea produsului A ar putea fi utilizate integral sau parțial în realizarea produsului B (produs nou). Acestea reprezintă ”active reutilizate”. Atunci când sunt combinate active vechi (reutilizate) și active noi, valoarea eligibilă a noilor active trebuie să fie de cel puțin 3 ori (adică cu cel puțin 200%) mai mare decât valoarea contabilă a activelor reutilizate.

Valoarea contabilă a activelor reutilizate reprezintă valoarea contabilă netă (i.e. valoarea de intrare, mai puțin amortizarea). Verificarea respectării condiției, la depunerea cererii de finanțare, se va face prin raportare la exercițiul financiar anterior depunerii proiectului. Dacă activele existente sunt reutilizate parțial în noua activitate de producție, valoarea contabilă a acestora poate fi luată în calcul proporțional (e.g. o hală de producție utilizată parțial în noua activitate). În cazul investițiilor inițiale care conduc atât la extinderea capacității, cât și la diversificarea producției unei unități existente, condiția de mai sus este aplicabilă doar componentei din proiect ce vizează diversificarea unității.

* **schimbare fundamentală a procesului general de producție al unei unități existente. I**nvestiția inițială sub forma unei schimbări fundamentale a procesului general de producție înseamnă implementarea unei inovări de proces fundamentale. Simpla înlocuire a echipamentelor fără a opera această modificare fundamentală a procesului constituie o investiție de înlocuire care nu este eligibilă pentru ajutor regional. De asemenea, înlocuirea echipamentelor cu altele, mai performante, va fi considerată tot investiție de înlocuire, neeligibilă, cu excepția cazului în care determină schimbarea fundamentală a procesului general de producție în unitatea respectivă.

***Investiție finalizată*** - înseamnă momentul în care autorităţile naţionale consideră că investiţia a fost finalizată sau, în absenţa acesteia, 3 ani de la începerea lucrărilor; în cadrul prezentei scheme, se consideră că investiția a fost finalizată la data la care a fost finalizată fizic sau a fost implementată integral şi în privinţa căreia toate plăţile conexe au fost efectuate de către beneficiari, iar contribuţia publică corespunzătoare a fost plătită beneficiarilor, potrivit art.2 pct.37 din Regulamentul (UE) nr. 2021/1060;

***Intensitatea ajutorului*** *-*înseamnă valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe. Cu toate acestea, taxa pe valoarea adăugată percepută pentru costurile sau cheltuielile eligibile care sunt rambursabile în temeiul legislaţiei fiscale naţionale aplicabile nu este luată în considerare la calcularea intensităţii ajutorului şi a costurilor eligibile. Costurile eligibile se susţin prin documente justificative clare, specifice şi contemporane cu faptele;

***Întreprinderea***-este orice entitate care desfășoară o activitate economică, indiferent de statutul juridic şi de modul de finanţare, inclusiv entităţile nonprofit;

***Întreprinderea autonomă*** - în conformitate cu prevederile art. 3, alin. (1) din Anexa 1 la Regulamentul (UE) nr. 651/2014 cu modificările și completările ulterioare, de declarare a anumitor categorii compatibile cu piața internă, în aplicarea articolelor 107 și 108 din tratat, este orice întreprindere care nu este clasificată ca întreprindere parteneră sau ca întreprindere asociată;

***Întreprinderea în dificultate*** - în conformitate cu prevederile art. 2, pct. (18) din Regulamentului nr. 651/2014 cu modificările și completările ulterioare înseamnă o întreprindere care se află cel puțin în una din situațiile următoare:

* 1. În cazul unei societăţi comerciale cu răspundere limitată (alta decât un IMM care există de mai puţin de trei ani), atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depășește jumătate din capitalul social subscris. În sensul acestei dispoziţii, „societate cu răspundere limitată” se referă în special la tipurile de societăţi menţionate în anexa I la Directiva 2013/34/UE, iar „capital social” include, dacă este cazul, orice capital suplimentar;
  2. În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii (alta decât un IMM care există de mai puțin de 3 ani), atunci când mai mult de jumătate din capitalul propriu, așa cum reiese din contabilitatea societăţii, a dispărut din cauza pierderilor acumulate. În sensul prezentei dispoziţii, „o societate comercială în care cel puţin unii dintre asociaţi au răspundere nelimitată pentru creanţele societăţii” se referă în special la acele tipuri de societăţi menţionate în anexa II la Directiva 2013/34/UE.;
  3. Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
  4. Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

***Întreprinderile asociate (legate)*** - în conformitate cu prevederile art. 3, alin. (3) din Anexa 1 la Regulamentul (UE) nr. 651/2014 și cu prevederile art. 4^4 din Legea nr. 346/2004 privind stimularea înființării și întreprinderilor mici și mijlocii, cu modificările și completările ulterioare, sunt întreprinderile între care există oricare dintre următoarele relații:

(a) o întreprindere deține majoritatea drepturilor de vot ale acționarilor sau ale asociaților celeilalte întreprinderi;

(b) o întreprindere are dreptul de a numi sau de a revoca majoritatea membrilor consiliului de administrație, de conducere, ori de supraveghere a celeilalte întreprinderi;

(c) o întreprindere are dreptul de a exercita o influență dominantă asupra celeilalte întreprinderi în temeiul unui contract încheiat cu această întreprindere sau al unei clauze din statutul acesteia;

(d) o întreprindere care este acționară sau asociată a celeilalte întreprinderi și deține singură, în baza unui acord cu alți acționari ori asociați ai acelei întreprinderi, majoritatea drepturilor de vot ale acționarilor sau asociaților întreprinderii respective.

Se consideră că nu există o influenţă dominantă dacă investitorii menționați definiția întreprinderilor partenere, al doilea paragraf, nu sunt implicaţi direct sau indirect în gestionarea întreprinderii în cauză, fără a se aduce atingere drepturilor lor în calitate de acţionari.

Întreprinderile între care există oricare dintre relaţiile descrise la primul paragraf prin intermediul uneia sau al mai multor întreprinderi sau prin intermediul oricăruia dintre investitorii menţionaţi la definiția întreprinderilo partenere, al doilea paragraf, sunt, de asemenea, considerate asociate.

Întreprinderile între care există oricare dintre relațiile respective, prin intermediul unei persoane fizice sau al unui grup de persoane fizice care acționează de solidar, sunt, de asemenea, considerate întreprinderi legate (asociate), în cazul în care își desfășoară activitatea sau o parte din activitate pe aceeași piață relevantă ori pe piețe adiacente.

**Întreprinderile mici şi mijlocii** se clasifică, în funcţie de numărul mediu anual de salariaţi şi de cifra de afaceri anuală netă sau de activele totale pe care le deţin, în următoarele categorii:

1. **microîntreprinderi** - o întreprindere care are mai puţin de 10 angajaţi şi a cărei cifră de afaceri anuală şi/sau al cărei bilanţ anual total nu depăşeşte 2 milioane EUR;
2. **întreprinderi mici** - care are mai puţin de 50 de angajaţi şi a cărei cifră de afaceri anuală şi/sau al cărei bilanţ anual total nu depăşeşte 10 milioane EUR;
3. **întreprinderi mijlocii** - au mai puţin de 250 de angajaţi şi a căror cifră de afaceri anuală nu depăşeşte 50 de milioane EUR şi/sau al căror bilanţ anual total nu depăşeşte 43 de milioane EUR.

Dacă, la data închiderii conturilor, o întreprindere constată că, pe o bază anuală, a depăşit sau s-a situat sub limita numărului de angajaţi sau sub pragurile financiare prevăzute la articolul 2 din Anexa 1 la Regulamentul (UE) 651/2014, acest lucru nu va avea ca rezultat pierderea sau dobândirea statutului de întreprindere medie sau mică ori de microîntreprindere, cu excepţia cazului în care pragurile respective sunt depăşite pe parcursul a două perioade contabile consecutive.

***Întreprinderile partenere*** - în conformitate cu prevederile art. 3, alin. (2) din Anexa 1 la Regulamentul (UE) nr. 2014/651 și cu prevederile art. 4^3 din Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, sunt toate întreprinderile care nu sunt clasificate ca întreprinderi asociate (legate) și între care există următoarea relație: o întreprindere (întreprinderea din amonte) deține, individual sau în comun cu una ori mai multe întreprinderi asociate (legate), 25% sau mai mult din capitalul sau din drepturile de vot ale unei alte întreprinderi (din aval).

Cu toate acestea, o întreprindere poate fi clasificată ca autonomă și, prin urmare, ca neavând întreprinderi partenere, chiar dacă pragul de 25% în cauză este atins sau depășit de următorii investitori (dar să nu fie mai mare de 50%), cu condiția ca investitorii respectivi să nu fie legați, în sensul întreprinderii legate, nici individual, nici în comun, cu întreprinderea în cauză:

1. societăţi publice de investiţii, societăţi de capital de risc, persoane fizice sau grupuri de persoane fizice care realizează, conform declaraţiei anuale de venit, venituri majoritare din activitatea de investiţii în capital de risc (business angels) şi care investesc fonduri proprii în societăţi necotate la bursă, cu condiţia ca investiţia totală a acestor investitori în aceeaşi întreprindere să nu depăşească echivalentul în lei a 1.250.000 euro;
2. universităţi sau centre de cercetare fără scop lucrativ;
3. investitori instituţionali, inclusiv fonduri de dezvoltare regională și categoriile de clienți profesionali prevăzute la art. 2 alin. (1) lit. a) din anexa nr. 2 la Legea nr. 126/2018 privind piețele de instrumente financiare, cu modificările și completările ulterioare;
4. autorităţi ale administraţiei publice locale, respectiv consilii locale ale unităţilor administrativ-teritoriale cu un buget anual mai mic de echivalentul în lei a 10 milioane euro şi cu o populaţie mai mică de 5.000 de locuitori.

***Întreprindere mare*** înseamnă întreprinderea care nu îndeplinește criteriile prevăzute în anexa I din Regulamentul (UE) nr. 651/2014.

***Întreprinderea unică*** - în conformitate cu prevederile art. 2 alin. (2) din Regulamentul nr. 2831/2023, include toate întreprinderile între care există cel puțin una dintre relațiile următoare:

i. o întreprindere deține majoritatea drepturilor de vot ale acționarilor sau ale asociaților unei alte întreprinderi;

ii. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;

iii. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;

iv. o întreprindere care este acționar sau asociat al unei alte întreprinderi şi care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, prin intermediul uneia sau a mai multor întreprinderi, relațiile la care se face referire la lit. (i) - (iv) sunt considerate la rândul lor întreprinderi unice.

***Locuri de muncă create*** în entitățile care beneficiază de sprijin înseamnă locurile de muncă noi, calculate conform reglementărilor CE în echivalenți medii cu normă întreagă (ENI), legate strict de activitatea finanțată. Noile posturi trebuie să fie ocupate și pot fi cu normă întreagă, cu normă parțială sau sezoniere. Pozițiile vacante nu sunt luate în considerare. ENI anual este definit ca raportul dintre orele de lucru efectiv lucrate pe parcursul unui an calendaristic împărțit la numărul total de ore lucrate convențional în aceeași perioadă de către o persoană sau un grup. Prin convenție, o persoană nu poate efectua mai mult de un ENI anual. Locurile de muncă create în cadrul activității sustinute prin proiect vor fi menținute pe întreaga perioadă de verificare a asigurării caracterului durabil al investiției (3 ani după efectuarea plății finale în cadrul contractului de finanțare);

***Mediul rural*** reprezintă localităţi de rang IV şi V, respectiv sate reşedinţă de comună, sate componente ale comunelor definite conform Legii nr.351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, cu modificările şi completările ulterioare, cu excepţia satelor aparţinând municipiilor sau oraşelor incluse în mediul urban;

***Mediul urban*** *-* reprezintă ansamblul orașelor și municipiilor, definite ca unități administrative teritoriale, care includ atât localitățile componente cât și satele aparținătoare acestora.

***MySMIS2021*** - reprezintă sistemul informatic unitar dezvoltat pentru gestionarea asistenței financiare nerambursabile aferente perioadei financiare 2021-2027, gestionat de MIPE, prin care potențialii beneficiari vor putea solicita finanțare europeană pentru perioada de programare 2021-2027;

***NBS (Nature Based Solutions)*** - promovarea unor soluții care sunt inspirate și susținute de natură, care sunt eficiente din punct de vedere al costurilor și care oferă simultan beneficii de mediu, sociale și economice și ajută la creșterea rezilienței, promovarea unor ecosisteme sănătoase, a infrastructurii verzi și a soluțiilor bazate pe natură.

***Numărul de angajați*** corespunde numărului de unități anuale de muncă (UAM), și anume numărului de persoane care au lucrat cu normă întreagă în întreprinderea respectivă sau pentru aceasta pe parcursul întregului an de referință în cauză. Munca persoanelor care nu au lucrat pe parcursul întregului an sau a celor care au lucrat cu fracțiune de normă, indiferent de durată, și munca lucrătorilor sezonieri sunt luate în considerare ca fracțiuni de UAM. Personalul este format din:

(a) angajați;

(b) persoane care lucrează pentru întreprindere, sunt subordonate acesteia și sunt asimilate angajaților în temeiul legislației naționale;

(c) proprietari-administratori;

(d) parteneri care desfășoară o activitate regulată în cadrul întreprinderii și care beneficiază de avantaje financiare din partea întreprinderii.

Ucenicii sau studenții implicați în programe de formare profesională în baza unui contract de ucenicie sau de formare profesională nu fac parte din personal. Durata concediilor de maternitate sau a celor de creștere a copilului nu se ia în considerare.

***Numărul mediu al salariaților*** -cuprinde persoanele angajate cu contract de muncă/raport de serviciu pe durată determinată sau nedeterminată (inclusiv lucrătorii sezonieri, managerul sau administratorul), al căror contract de muncă/raport de serviciu nu a fost suspendat în perioada de referință. Numărul mediu al salariaților se calculează ca medie aritmetică simplă rezultată din suma efectivelor zilnice de salariați (exclusiv cei al căror contract de muncă/raport de serviciu a fost suspendat), din perioada de referință, inclusiv din zilele de repaus săptămânal, sărbători legale și alte zile nelucrătoare, împărțită la numărul total al zilelor calendaristice;

***OI SIFE*** - Organismul Intermediar reprezentat de Serviciul de Inspecție Fonduri Europene, Direcția Generală de Inspecție Economico-Financiară din cadrul Ministerului Finanțelor. OI SIFE are responsabilitatea constatării și sancționării neregulilor apărute în obținerea și utilizarea fondurilor europene și/ sau a fondurilor publice naționale aferente acestora, inclusiv transmiterea titlurilor executorii (decizia) privind recuperarea ajutorului către beneficiari și către furnizorul schemei; stabilirea dobânzilor datorate pentru neachitarea la termen a obligațiilor prevăzute cu titlul executoriu; verificarea suspiciunilor de fraudă, respectiv analiza indiciilor de fraudă apărute în obținerea acestora, inclusiv emiterea actelor procedurale necesare; soluționarea contestațiilor și reprezentarea în instanță pentru actele administrative emise de SIFE, respectiv obligațiile conform Legii contenciosului administrativ nr. 554/2004, cu modificările și completările ulterioare;

***Perioada de durabilitate*** - reprezintă intervalul de timp în care beneficiarul trebuie să mențină investiția. În cadrul prezentului apel de proiecte, perioada de durabilitate este de 3 ani de la plata finală aferentă contractelor de finanțare;

***Piață adiacentă*** - în conformitate cu prevederile art. 3, alin. (3) din Anexa 1 la Regulamentul (UE) nr. 651/2014 și cu prevederile art 4^4 din Legea 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, este piața unui produs sau a unui serviciu care este situată direct în amonte ori în aval pe piața în cauză;

***Plan de monitorizare a proiectului*** - plan inclus în contractul de finanțare, după caz, prin care se stabilesc indicatorii de etapă care se vor monitoriza de către AM, pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management;

***Prag de calitate*** - prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje;

***Prelucrarea produselor agricole*[[2]](#footnote-2)** - orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;

***Prelucrarea și comercializarea produselor pescărești și de acvacultură*** - înseamnă toate operațiunile, inclusiv manipularea, tratarea și transformarea, efectuate după momentul debarcării – sau al recoltării, în cazul acvaculturii – care au ca rezultat un produs prelucrat, precum și distribuția acestuia;

***Principiul DNSH – Do No Significant Harm***(“A nu prejudicia în mod semnificativ”) - obligație la nivel European, care, conform cu Regulamentul European în vigoare, necesită evaluarea tipurilor de acțiuni și investiții propuse în cadrul PR SE 2021-2027, în funcție de potențialul lor de a aduce prejudicii semnificative celor șase obiective de mediu. Principiul DNSH trebuie interpretat în sensul articolului 17 din Regulamentul privind taxonomia. Respectivul articol definește noțiunea de „prejudiciere în mod semnificativ” pentru cele șase obiective de mediu vizate de Regulamentul privind taxonomia:

1. Se consideră că o activitate prejudiciază în mod semnificativ atenuarea schimbărilor climatice în cazul în care activitatea respectivă generează emisii semnificative de gaze cu efect de seră (GES);

2. Se consideră că o activitate prejudiciază în mod semnificativ adaptarea la schimbările climatice în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor;

3. Se consideră că o activitate prejudiciază în mod semnificativ utilizarea durabilă și protejarea resurselor de apă și a celor marine în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine;

4. Se consideră că o activitate prejudiciază în mod semnificativ economia circulară, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului;

5. Se consideră că o activitate prejudiciază în mod semnificativ prevenirea și controlul poluării în cazul în care activitatea respectivă duce la o creștere semnificativă a emisiilor de poluanți în aer, apă sau sol;

6. Se consideră că o activitate economică prejudiciază în mod semnificativ protecția și refacerea biodiversității și a ecosistemelor în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

***Producţia agricolă primară*** înseamnă producţia de produse ale solului și ale creșterii animalelor, enumerate în anexa I la Tratat, fără a se mai efectua o altă operaţiune de modificare a naturii produselor respective;

***Producția primară de produse pescărești și de acvacultură*** - înseamnă toate operațiunile legate de pescuitul, creșterea sau cultivarea organismelor acvatice, precum și activitățile desfășurate în ferme sau la bord necesare pentru pregătirea unui animal sau a unei plante pentru prima vânzare, inclusiv tranșarea, filetarea sau congelarea, și prima vânzare către revânzători sau prelucrători;

***Produse agricole*[[3]](#footnote-3)** - produsele enumerate în Anexa I a Tratatului, cu excepția produselor obținute din pescuit și acvacultură prevăzute în Regulamentul (CE) nr. 2013/1379;

***Produse pescărești și de acvacultură*** - înseamnă produsele definite la articolul 5 literele (a) și (b) din Regulamentul (UE) nr. 2013/1379;

***Programul Regional Sud-Est 2021-2027***, denumit în continuare PR SE, reprezintă un document strategic multianual (pe 7 ani) elaborat de ADR SE și adoptat de Comisia Europeană care definește strategia de dezvoltare la nivel regional corespunzătoare obiectivelor de politică, priorităților și obiectivelor specifice politicii de coeziune a Uniunii Europene;

***Proiect*** - ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare/se emite decizie de finanțare, după caz;

***Proiectele cu lucrări***-reprezintă acele tipuri de investiții care implică lucrări de construcții care necesită sau nu autorizație de construire eliberată de autoritățile competente;

***Proiectele fără lucrări*** - reprezintă investiții care includ doar dotări și/sau servicii fără lucrări de construcții care necesită sau nu autorizație de construire eliberată de autoritățile competente;

***Proiect mare de investiţii*** - o investiţie iniţială cu costuri eligibile care depășesc 50 de milioane EUR, calculată la tarifele și cursul de schimb de la data acordării ajutorului.

***(Proiect mare de investiţii*** - o investiţie iniţială cu costuri eligibile care depășesc 50 de milioane EUR, calculată la tarifele și cursul de schimb de la data acordării ajutorului.

***Proiect unic de investiții*** - orice investiție inițială care vizează o activitate identică sau o activitate similară demarată de același beneficiar (la nivel de grup) într-un interval de 3 ani de la data de începere a lucrărilor la o altă investiție care beneficiază de ajutor în aceeași regiune de nivel 3 din Nomenclatorul unităților teritoriale de statistică;

***Profit din exploatare* (*venitul net actualizat*)** - înseamnă diferența dintre veniturile actualizate și valoarea actualizată a costurilor de exploatare pe durata de viață a investiției, în cazul în care această diferență este pozitivă; Costurile de exploatare includ costuri precum costurile cu personalul, materialele, serviciile contractate, comunicaţiile, energia, întreţinerea, chiria, administrarea, dar exclud costurile de amortizare şi costurile de finanţare în cazul în care acestea au fost acoperite de ajutoare pentru investiţii. Actualizarea veniturilor şi a costurilor de exploatare cu ajutorul unei rate de actualizare corespunzătoare permite realizarea unui profit rezonabil;

***Punct de lucru (sediu secundar) înregistrat fiscal*** în accepțiunea AM PR SE are în vedere înregistrarea fiscală a punctului de lucru, indiferent de numărul de angajați, ca plătitor de salarii și de venituri asimilate salariilor, la organul fiscal din subordinea ANAF în a cărui rază teritorială se află adresa unde se desfașoară efectiv activitatea acelei entități;

***Regiunea de Dezvoltare Sud-Est*** - este una dintre cele 8 regiuni de dezvoltare ale României, constituită în baza Legii nr. 315/2004 privind dezvoltarea regională în România, cu modificările și completările ulterioare, fără statut administrativ și fără personalitate juridică, alcătuită din județele Brăila, Buzău, Constanța, Galați, Tulcea și Vrancea, pe teritoriul căreia se implementează proiectul finanțat;

***Relocare*** -înseamnă transferul unei activităţi identice sau similare sau a unei părţi a acesteia de la o unitate, a uneia dintre părţile contractante la Acordul privind Spaţiul Economic European (unitatea iniţială), către unitatea unei alte părţi contractante la Acordul privind Spaţiul Economic European unde are loc investiţia care beneficiază de ajutor (unitatea care beneficiază de ajutor). Există un transfer în cazul în care produsul sau serviciul de la unitatea iniţială şi de la unitatea care beneficiază de ajutor au cel puţin parţial aceleaşi scopuri, îndeplinesc cerinţele sau necesităţile aceluiaşi tip de clienţi şi se pierd locuri de muncă în activităţi identice sau similare la una din unităţile iniţiale ale beneficiarului din Spaţiul Economic European;

***Reutilizare*** - orice operaţiune prin care produsele sau componentele care nu au devenit deșeuri sunt utilizate din nou în același scop pentru care au fost concepute;

***Reciclare*** - orice operaţiune de valorificare prin care deșeurile sunt transformate în produse, materiale sau substanţe pentru a-și îndeplini funcţia lor iniţială sau pentru alte scopuri. Aceasta include retratarea materialelor organice, dar nu include valorificarea energetică și conversia în vederea folosirii materialelor drept combustibil sau pentru operaţiunile de umplere;

***Simbioză industrială -*** proces prin care deșeurile unei activități industriale devin materii prime pentru altă industrie;***Solicitant*** - IMM (inclusiv microîntreprindere) care a depus o cerere de finanțare prin sistemul informatic MySMIS2021, în cadrul oricăruia dintre programele cofinanțate din Fondul european de dezvoltare regională.

***Valoarea ajustată a ajutoarelor*** - valoarea maximă permisă a ajutoarelor pentru un proiect mare de investiţii, calculată conform formulei: valoarea maximă a ajutoarelor = R × (A + 0,50 × B + 0 × C), unde: R este intensitatea maximă a ajutoarelor aplicabilă în zona în cauză, cu excepția intensității majorate a ajutoarelor pentru IMM-uri, A reprezintă partea din costurile eligibile egală cu 55 de milioane EUR, B este partea din costurile eligibile cuprinsă între 55 de milioane EUR și 110 de milioane EUR, iar C este partea din costurile eligibile de peste 110 de milioane EUR.

# ELEMENTE DE CONTEXT

## Informații generale PR Sud Est 2021 – 2027

Programul Regional Sud-Est (PR SE) 2021-2027 este unul din programele incluse în Acordul de Parteneriat 2021-2027 prin care se pot accesa fondurile europene structurale și de investiții, în concret, cele provenite din Fondul European pentru Dezvoltare Regională (FEDR). Programul a fost aprobat prin Decizia de punere în aplicare a Comisiei din 21.10.2022 de aprobare a programului “Sud-Est” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru Regiunea Sud-Est din România CCI 2021RO16RFPR003.

Obiectivul general al PR SE 2021-2027 este creșterea competitivității economice regionale și îmbunătăţirea condițiilor de viață ale comunităților locale prin sprijinirea dezvoltării mediului de afaceri, a infrastructurii și serviciilor, în scopul reducerii disparităților intraregionale și dezvoltării sustenabile, prin gestionarea eficientă a resurselor, valorificarea potențialului demografic și de inovare, precum și prin asimilarea progresului tehnologic.

PR SE 2021-2027 urmărește ca Regiunea de Dezvoltare Sud-Est să devină una dintre cele mai dinamice regiuni europene în ceea ce privește creșterea inteligentă și sustenabilă a economiei, valorificând diversitatea locală și stimulând inovarea în vederea diminuării disparităților și creșterii standardului de viață.

## Prioritatea/Fond/Obiectivul de politică/Obiectivul specific

Obiectivul de politică.1 O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale

Prioritatea.1 O regiune competititivă prin inovare, digitalizare și întreprinderi dinamice

Obiectiv Specific OS 1.3 Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR)

Acțiunea 1.6 Stimularea activităților inovatoare și creșterea competitivității IMM-urilor

Operațiunea A.2 Creșterea competitivității IMM-urilor

## Reglementări europene și naționale, cadru strategic, documente programatice aplicabile

În elaborarea cererilor de finanțare aferente acestor apeluri de proiecte se vor avea în vedere atât reglementările europene şi naţionale în domeniu, cât şi alte documente programatice şi de planificare strategice specifice la nivel european, naţional şi regional, după cum urmează:

**A. Regulamente/reglementări europene (cu modificările și completările ulterioare):**

* *Regulamentul (UE) nr.* *2023/2831* al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, denumit în continuare Regulamentul (UE) nr. 2023/2831;
* *Regulamentul (UE) nr. 2014/651* al Comisiei de declarare a anumitor categorii de ajutoare compatibile cu piaţa internă în aplicarea articolelor 107 și 108 din tratat, cu modificările și completările ulterioare, denumit, în continuare, Regulamentul (UE) nr. 651/2014
* *Recomandarea Comisiei 2003/361/CE* privind definirea microîntreprinderilor, întreprinderilor mici și mijlocii;
* *Regulamentul (UE) 2021/1058 al Parlamentului European și al Consiliului* din 24 iunie 2021 privind Fondul European de Dezvoltare Regională și Fondul de Coeziune;
* *Regulamentul (UE) nr. 2021/1060 al Parlamentului European și al Consiliului* din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize;
* *Regulamentul (UE) 2020/852 al Parlamentului European și al Consiliului* din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088;
* *Comunicarea Comisiei 2021/C 373/01* - Orientări tehnice referitoare la imunizarea infrastructurii la schimbările climatice în perioada 2021-2027;
* *Comunicarea Comisiei C (2021) 2021/C58/01 -* Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* Regulamentul (UE, Euratom) nr. 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii;
* *Carta drepturilor fundamentale* *a Uniunii Europene* - 2016/C/202/02;
* *Directiva (UE) 54/2006 a Parlamentului European şi a Consiliului* din 5 iulie 2006 privind punerea în aplicare a principiului egalităţii de şanse şi al egalităţii de tratament între femei și bărbaţi în materie de încadrare în muncă şi de muncă;
* *Directiva (UE) 113/2004 a Consiliului din 13 decembrie 2004* de aplicare a principiului egalităţii de tratament între femei şi bărbaţi privind accesul la bunuri şi servicii şi furnizarea de bunuri şi servicii;
* *Directiva (UE) 79/7 a Consiliului din 19 decembrie 1978* privind aplicarea treptată a principiului egalităţii de tratament între bărbaţi şi femei în domeniul securităţii sociale;
* *Directiva UE 2000/78/CE din 27 noiembrie 2000* de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă;
* *Convenția ONU privind Drepturile Persoanelor cu Dizabilități* adoptată la 13 decembrie 2006 de către Adunarea Generală a ONU;
* *Directiva (UE) 882/2019 a Parlamentului European și a Consiliului* din 17 aprilie 2019 privind cerințele de accesibilitate aplicabile produselor și serviciilor;
* *Directiva (UE) 43/2000 a Consiliului din 29 iunie 2000*, cu privire la implementarea principiului tratamentului egal între persoane indiferent de originea rasială sau etnică;
* *Regulamentul (UE) 2016/679* al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);

**B. Legislaţie naţională (cu modificările și completările ulterioare)**

* *Ordonanța de urgență a Guvernului nr. 66/2011* privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* *Ordonanța de urgență a Guvernului nr. 77/2014* privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996;
* *Ordonanța de Urgență a Guvernului nr. 133/2021* privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* *Hotărârea Guvernului nr. 311/2022* privind intensitatea maximă a ajutorului de stat regional în perioada 2022-2027 pentru investiţii iniţiale~~;~~
* *Hotărârea Guvernului nr. 873/2022* pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* *Legea 346/2004* privind stimularea înființării și dezvoltării întreprinderilor mici și mijlocii, cu modificările și completările ulterioare;
* *Legea nr. 31/1990 (\*\*republicată\*\*)* privind societăţile comerciale, cu modificările și completările ulterioare;
* *Ordonanţa Guvernului nr. 26/2000* cu privire la asociaţii şi fundaţii, aprobată cu modificări şi completări prin Legea nr. 246/2005;
* *Legea nr. 219/ 2015* privind economia socială;
* *Ordonanța de Urgență a Guvernului nr. 122/2020* privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, aprobata prin Legea nr. 277/26.11.2021, cu modificările și completările ulterioare;
* *Legea nr. 315/2004* privind dezvoltarea regională în România, cu modificările și completările ulterioare;
* *Legea nr. 202/2002* privind egalitatea de şanse între femei şi bărbaţi;
* *Ordonanța de Guvern nr. 137/2000* privind prevenirea şi sancţionarea tuturor formelor de discriminare;
* *Ordonanța de Urgență a Guvernului nr. 61/2008* privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii;
* *Hotărârea nr. 936 din 5 noiembrie 2020* pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri;
* *Ordonanţa de urgenţă a Guvernului nr. 23/2023* privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;
* *Legea nr. 448 din 2006* privind protecţia şi promovarea drepturilor persoanelor cu handicap, republicată, (a se vedea capitolul IV Accesibilitate);
* *Ordin nr. 1.777/3 mai 2023* privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027;
* *Hotărârea Guvernului nr. 875/2011* pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* *Hotărârea Guvernului nr. 829/2022* pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* *Hotărârea Guvernului nr. 907/2016* privind etapele de elaborare și conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice
* *Ordin nr. 2.395/2023 pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viaţă*, prevăzute în anexa nr. 2 la Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, respectiv în anexa nr. 2 la Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016

**C. Documente programatice (Programe, Strategii, Planuri):**

* Programul Regional Sud-Est 2021-2027;
* Planul de Dezvoltare Regională Sud-Est 2021-2027;
* Strategia UE pentru Regiunea Dunării;
* Strategia Regională de Specializare Inteligentă a Regiunii de Dezvoltare Sud-Est (RIS Sud-Est);
* Strategia națională pentru ocuparea forţei de muncă 2021 – 2027;
* Strategia naţională pentru locuri de muncă verzi 2018 – 2025;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Convenția ONU privind drepturile persoanelor cu disabilități;
* Carta drepturilor fundamentale a Uniunii Europene 2016/C/202/02;
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu dizabilități 2021-2030: O Uniune a egalității;
* Agenda 2030 pentru dezvoltare durabilă;
* Strategia națională pentru dezvoltarea durabilă a României 2030.

D. **Avizul Consiliului Concurenței** comunicat cu adresa nr. 6800 din 20.05.2025, emis în conformitate cu prevederile Ordonanței de Urgență a Guvernului nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, aprobată cu modificări şi completări prin Legea nr. 20/2015, cu modificările și completările ulterioare; Nota nr. 5329/AM/09.05.2025 de aprobare a Schemei de ajutor de minimis și de ajutor de stat regional privind creșterea competitivității IMM-urilor în cadrul Programului Regional Sud-Est 2021-2027.

**Notă!** Pe parcursul derulării etapelor de verificare, inclusiv contractare, se vor avea în vedere actualizările legislative naționale/europene specifice. Aceste actualizări pot conduce la modificări/ actualizări ale prezentului ghid, în cazul în care acestea influențează cerințele stabilite în prezent.

# ASPECTE SPECIFICE APELULUI DE PROIECTE

## Tipul de apel

Prin prezentul Ghid se lansează apelul de **tip competitiv cu depunere la termen** a cererilor de finanțare având codul PRSE/1.6/A.2/1/2025.

AM lansează apelurile de proiecte numai în sistemul informatic MySMIS2021. Cererile de finanțare pot fi depuse doar în perioada menționată în cadrul secțiunii 4.3 a prezentului ghid, iar evaluarea acestora va avea la bază principiul competitivității.

În cadrul apelurilor competitive, finanțarea cererilor de finanțare va avea la bază un principiu competițional, garantat prin selecția cererilor de finanțare în funcție de punctajul total obținut în urma aplicării criteriilor de evaluare tehnică și financiară menționate în cadrul ghidului solicitantului, în limita fondurilor alocate în cadrul apelului, cu condiția atingerii pragului minim.

**Notă!** Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii, egalitate de şanse şi tratament egal, dezvoltare durabilă, construcţii, etc). Prezentul document nu se substituie legislaţiei naţionale, fiind numai un îndrumar elaborat de către AM cu scopul de a sprijini potenţialii solicitanţi de finanţare să acceseze fonduri nerambursabile, prin intermediul PR SE 2021-2027.

Pentru informarea corectă a potențialilor solicitanți, AM va publica pe site-ul programului situația proiectelor, depuse precum și gradul de acoperire al alocării financiare disponibile.

## Forma de sprijin (granturi; instrumente financiare; premii)

Forma de sprijin acordat în cadrul prezentului apel de proiecte o reprezintă grantul (nerambursabil), în conformitate cu prevederile PR SE 2021-2027, a Regulamentelor (UE) 2021/1060 și (UE, Euratom) 2024/2509 și a Schemei de ajutor de minimis și de ajutor de stat regional privind creșterea competitivității IMM-urilor în cadrul PR SE 2021-2027 nr. 328 din 21.05.2025.

În cadrul acestui apel de proiecte, se acordă următoarele categorii de ajutor de stat:

a) *ajutor de stat regional* pentru investiţii cu respectarea prevederilor Capitolului I și art. 14 din Regulamentul (UE) nr. 2014/651 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din Tratat, cu modificările și completările ulterioare, denumit, în continuare, ajutor de stat regional (a se vedea secțiunea 3.13.2 Reguli privind ajutorul de stat regional).

b) *ajutor de minimis* cu respectarea prevederilor Regulamentului (UE) nr. 2023/2831 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, cu modificările și completările ulterioare, denumit în continuare, ajutor de minimis (a se vedea secțiunea 3.13.1 Reguli privind ajutorul de minimis).

## Bugetul alocat apelului de proiecte

Alocarea apelului de proiecte PRSE/1.6/A.2/1/2025 este 86.725.188 euro, din care 73.716.410 Fondul European de Dezvoltare Regională și 13.008.778 euro Bugetul de Stat.

## Rata de cofinanţare

În cadrul acestui apel de proiecte, intensitatea ajutoarelor de stat acordate este în conformitate curegulile privind ajutorul de minimis și ajutorul de stat regional aplicabile:

1. Intensitatea ajutorului de minimis care va fi acordat fiecărui beneficiar este de maximum 90% din valoarea eligibilă a investiției, în limita plafonului de minimis, restul de minimum 10% reprezentând cofinanțarea beneficiarului ce trebuie asigurată din surse proprii, surse ce exclud un alt ajutor public.
2. Beneficiarul ajutorului de stat regional trebuie să asigure o contribuție financiară de cel puțin 25% din costurile eligibile, fie prin resurse proprii, fie prin finanțare externă, sub o formă care să nu facă obiectul niciunui alt sprijin public (conform art. 14 alin. (14) din Regulamentul (UE) nr. 2014/651).
3. Finanţarea nerambursabilă maximă ce poate fi acordată ca *ajutor de stat regional* nu trebuie să depăşească intensitatea maximă admisă, aplicabilă la valoarea cheltuielilor eligibile finanţabile prin ajutor de stat regional aferente proiectului, în funcţie de județul în care se implementează proiectul şi de categoria de întreprindere în care se încadrează beneficiarul, în conformitate cu prevederile HG nr. 311/ 2022, cu modificările și completările ulterioare, respectiv:

|  |  |  |  |  |  |  |
| --- | --- | --- | --- | --- | --- | --- |
| Județ  Categorie IMM | Brăila | Buzău | Constanța | Galați | Vrancea | Tulcea |
| Microîntreprindere | 75% | 75% | 70% | 75% | 75% | 75% |
| Întreprinderi mici | 75% | 75% | 70% | 75% | 75% | 75% |
| Întreprinderi mijlocii | 70% | 70% | 60% | 70% | 70% | 70% |

\*Valorile menționate în tabelul de mai sus includ și bonusurile acordate conform alin. 4, 5 și 6, precizate mai jos.

1. Intensităţile maxime ale ajutoarelor de stat regionale pot fi majorate cu 10 puncte procentuale în cazul județelor Brăila, Buzău, Galaţi, Tulcea şi Vrancea, care s-au confruntat cu o pierdere a populaţiei de peste 10% în perioada 2009-2018.
2. Intensităţile maxime ale ajutoarelor de stat prevăzute pot fi majorate cu 10 puncte procentuale în cazul județului Galați identificat pentru a primi sprijin din partea Fondului pentru Tranziţie Justă în cadrul planurilor teritoriale pentru o tranziţie justă, ulterior aprobării acestora de Comisia Europeană pentru România.
3. Intensităţile maxime ale ajutoarelor de stat prevăzute la alin. (1) pot fi majorate cu până la 20 de puncte procentuale pentru întreprinderile mici sau cu până la 10 puncte procentuale pentru întreprinderile mijlocii.
4. Intensităţile maxime majorate ale ajutoarelor pentru întreprinderile mici şi mijlocii nu se aplică ajutoarelor acordate pentru proiectele mari de investiţii, ale căror cheltuieli eligibile depăşesc echivalentul în lei al sumei de 50 de milioane de euro.
5. În cazul proiectelor mari de investiţii, valoarea ajutorului nu depăşeşte valoarea ajustată a ajutorului calculată în conformitate cu mecanismul definit definiția valorii ajustate a ajutoarelor.
6. Intensitățile maxime nu vor depăși 75% din valoarea eligibilă a investiției pentru ajutorul de stat regional indiferent de bonusurile acordate în conformitate cu legislația aferentă.

Valoarea eligibilă a investiției reprezintă suma cheltuielilor eligibile incluse în proiect.

## Zona / zonele geografică(e) vizată(e) de apelul de Proiecte

Zona vizată de acest apel de Proiecte este Regiunea Sud-Est din România (cu excepția teritoriului acoperit de ITI Delta Dunării).

## Acțiuni sprijinite în cadrul apelului

Sprijinul financiar în cadrul Schemei se acordă pentru creșterea competitivității:

* microîntreprinderilor, întreprinderi mici și mijlocii non-agricole din Regiunea de Dezvoltare Sud-Est, cu sediul social sau punct de lucru înregistrat fiscal în mediul urban, cu excepția teritoriului acoperit de ITI Delta Dunării

și

* pentru întreprinderi mici și mijlocii non-agricole, cu sediul social sau punct de lucru înregistrat fiscal, în mediul rural, cu excepția teritoriului acoperit de ITI Delta Dunării.

Modernizarea acestora se va realiza în vederea unei îmbunătățiri semnificative a capacității tehnologice, industriale și organizaționale de a gestiona dezvoltarea de produse și servicii.

Tipurile de acțiuni avute în vedere sunt următoarele:

Investitiile eligibile în cadrul Schemei **prin ajutor de stat regional** sunt:

1. construcția/ modernizarea/ extinderea spațiului de producție/servicii ale IMM-urilor, inclusiv asigurarea utilităților generale aferente, respectiv alimentare cu apă, canalizare, agent termic, energie electrică, PSI;

**Notă:** Lucrările de modernizare pot fi considerate eligibile doar în măsura în care sunt aferente și intrinsec legate de investiția inițială care constă în activități de înființare a unei noi unități/ extinderea capacității unei unități existente/diversificarea producției unei unități prin produse sau servicii care nu au fost fabricate anterior în unitate sau o schimbare fundamentală a procesului general de producție a produsului (produselor) sau a prestării generale a serviciului (serviciilor) vizat(e) de investiția în unitate. Simpla înlocuire a activelor fără schimbarea fundamentală a întregului proces de producție/ prestare servicii constituie o investiție de înlocuire și nu este eligibilă pentru ajutor de stat regional pentru investiții, deoarece nu se califică drept o schimbare fundamentală a procesului de producție/prestare servicii global și, prin urmare, nu constituie o investiție inițială. Același lucru este valabil și în cazul în care echipamentele individuale sunt înlocuite cu altele care sunt mai performante, cu excepția cazului în care acest lucru duce la o schimbare fundamentală a procesului general de producție/prestare servicii.

1. dotare cu active corporale, de exemplu: echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe;

Referitor la dotările pentru echipamentele specifice pentru persoanele cu dizabilități, solicitantul trebuie să prezinte o analiză/fundamentare cu privire la justificarea necesității achiziționării acestora. Această analiză trebuie să cuprindă și o modalitate de utilizare efectivă a acestor echipamente de către solicitant în cadrul activităților propuse prin proiect și se va monitoriza în perioada de implementare/sustenabilitate. În cazul în care nu se va considera justificată necesitatea, în procesul de evaluare se va solicita încadrarea în categoria cheltuielilor neeligibile și nu se va puncta la criteriul respectiv.

1. dotarea cu mijloace de transport pasageri (rutier) doar pentru codurile CAEN Rev 2 8621 Activități de asistență medicală generală, 8622 Activități de asistență medicală specializată, 8623 Activități de asistență stomatologică și 8690 Alte activități referitoare la sănătatea umană, justificat de utilizarea exclusivă a acestora pentru transportul pacienților/personalului medical în vederea desfășurării activităților prevăzute de aceste coduri CAEN, această activitate încadrându-se în categoria activităților auxiliare activității de bază și care va fi eligibilă în limita a 30% din bugetul total eligibil al proiectului;
2. dotare cu active necorporale, exclusiv legate de funcționarea mijloacelor fixe care se achiziționează în vederea desfășurării activității finanțate: programe informatice, utilizarea IT și a proprietății intelectuale: brevete, licențe, mărci comerciale, inclusiv elemente care conduc la digitalizarea exclusiv a activității legată de codul CAEN pentru care se solicită finanțare.

**Notă:** Valoarea eligibilă a activelor necorporale nu poate depăşi 20% din valoarea eligibilă a activelor corporale ce fac obiectul proiectului.

1. activități din domeniul economiei circulare; soluții pentru recuperarea și reutilizarea materiilor prime, materialelor și produselor prin reintroducerea în procesul principal de fabricație sau prin crearea de noi produse/servicii, pentru dezvoltarea de noi activități economice necesare integrării în lanțurile valorice;
2. activități legate de utilizarea de simbioză industrială.

**Notă**: Investițiile finanțabile prin ajutor de stat regional sunt eligibile doar dacă constituie o investiție inițială, în sensul normelor ajutorului de stat regional.

Activitățile eligibile în cadrul Schemei **prin ajutor de minimis** sunt:

* activități legate de:
* promovarea amprentei de mediu a produsului/organizarea studiilor privind amprenta de carbon;
* sprijinirea designului produsului pentru durabilitate, reparabilitate, reutilizare, upgradabilitate și reciclare;
* proiectare şi asistenţă tehnică;
* activități de marketing și internaționalizare, inclusiv extinderea pe noi piețe;
* dotare cu instalații/echipamente specifice în scopul obținerii unei economii de energie, precum și sisteme care utilizează surse regenerabile, alternative de energie, în cazul în care acestea sunt destinate strict utilizării pentru investiția finanțată, de ex: stații de încărcare, pompe de căldură, mini-eoliene, compresoare aer, panouri și/sau sisteme fotovoltaice, panouri solare, etc.
* activitatea de audit financiar extern;
* activităţi obligatorii de publicitate şi informare aferente proiectului.

**Notă**: Valoarea nerambursabilă aferentă componentei finanțabile prin ajutor de minimis nu poate depăși 14% din valoarea nerambursabilă totală a investiției, în limita plafonului de minimis.

Investițiile propuse prin proiect, trebuie să vizeze un singur domeniu de activitate (clasă CAEN) care constituie obiectul proiectului. Codul CAEN pentru care se solicită finanțare poate fi principal sau secundar.

În conformitate cu Regulamentul (UE) 2021/1058 privind Fondul european de dezvoltare regională și Fondul de coeziune, art. 7 punctul (h), sunt excluse de la finanțare investițiile legate de producția, prelucrarea, transportul, distribuția, stocarea sau arderea combustibililor fosili. În acest sens nu sunt eligibile echipamentele/ utilajele/ instalațiile de lucru sau orice alt activ corporal care funcționează prin arderea combustibililor fosili, inclusiv biocombustibili, fiind eligibile doar cele care sunt alimentate exclusiv electric.

**Nu sunt eligibile:**

* 1. proiectele care constau exclusiv în realizarea de lucrări de construcție ori proiectele care constau doar în achiziția de active necorporale;
  2. proiectele care constau exclusiv în realizarea de lucrări de modernizare;
  3. proiectele care includ doar investiții finanțabile prin ajutor de minimis.
  4. proiectele care stimulează producția de deșeuri sau creșterea utilizării resurselor;
  5. proiectele care vizează operațiuni de eliminare a deșeurilor și de recuperare a deșeurilor în vederea producerii de energie.

## Grup ţintă vizat de apelul de proiecte

Grupul țintă vizat de această acțiune este reprezentat de IMM-uri non-agricole (microîntrepinderi, întreprinderi mici și mijlocii) din mediul urban și pentru întreprinderi non-agricole mici și mijlocii din mediul rural.

## Indicatori

Indicatorii reprezintă instrumente de măsurare a efectelor/ realizărilor/ rezultatelor intervențiilor. În cadrul prezentelor apeluri, solicitantul va stabili valori pentru indicatorii detaliați în subcapitolele 3.8.1. – 3.8.3.

Solicitantul are obligația de a completa valori pentru toți indicatorii de realizare și rezultat prestabiliți ai programului, așa cum au fost anterior menționați. Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora conduce la aplicarea de măsuri în conformitate cu prevederile OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările şi completările ulterioare.

### Indicatori de realizare

**RCO01 - Întreprinderi care beneficiază de sprijin (din care: micro, mici, medii, mari)** - Indicatorul numără toate întreprinderile care primesc sprijin monetar sau în natură din partea FEDR și FC.

**RCO02 - Întreprinderi care beneficiază de sprijin prin granturi** - Indicatorul reprezintă numărul de întreprinderi care primesc sprijin financiar sub formă de grant.

### Indicatori de rezultat

**RCR01 – Locuri de muncă create în entitățile care beneficiază de sprijin -** Indicatorul reprezintă numărul de noi locuri de muncă, exprimat în numărul mediu de angajați cu echivalentul unei norme întregi (ENI) pe an, create în cadrul activității susținute de proiect.

Noile posturi trebuie ocupate și pot fi cu normă întreagă, cu normă parțială sau recurente sezonier. Posturile vacante nu sunt luate în calcul. În plus, posturile nou create trebuie fie păstrate pentru mai mult de un an de la finalizarea proiectului. Indicatorul se calculează ca diferență între numărul mediu de angajați cu echivalentul unei norme întregi (ENI) anuale completate înainte de începerea proiectului și la un an după finalizarea proiectului în activitatea sprijinită de proiect.

ENI anual este definit ca raportul dintre orele de lucru efectiv lucrate pe parcursul unui an calendaristic împărțit la numărul total de ore lucrate în mod convențional în aceeași perioadă de către o persoană sau un grup. Prin convenție, o persoană nu poate efectua mai mult de un ENI anual. Numărul de ore lucrate în mod convențional se stabilește pe baza orelor de lucru normate/pontate conform legislației naționale.

O persoană cu normă întreagă va fi identificată cu referire la statutul său de angajat și tipul de contract (normă întreagă sau jumătate). Locurile de muncă create în cadrul activității sustinute prin proiect vor fi menținute pe întreaga perioadă de verificare a asigurării caracterului durabil al investiției (3 ani după efectuarea plății finale în cadrul contractului de finanțare sau în termenul prevăzut de normele privind ajutorul de stat, oricare intervine ultima).

**RCR19 - Întreprinderi cu cifră de afaceri crescută -** Indicatorul reprezintă numărul de întreprinderi sprijinite pentru a susține sau a realiza creșterea cifrei de afaceri. Indicatorul numără întreprinderile pentru care creșterea cifrei de afaceri anuală pentru anul fiscal după anul finalizării output-ului este cel puțin la fel de mare ca creșterea cifrei de afaceri anuale în anul anterior începerii proiectului. Pentru întreprinderi cu o creștere a cifrei de afaceri zero sau negativă înainte de începerea proiectului, rata de creștere a cifrei de afaceri în cursul anului fiscal după anul finalizării proiectului ar trebui să fie de cel puțin 2%.

Cifra de afaceri a intreprinderii cuprinde sumele totale facturate de intreprindere în perioada de referință (un an) și corespunde vânzărilor pe piață de bunuri și servicii furnizate terților.

### Indicatori suplimentari specifici Apelului de Proiecte

**RCR 03 - Întreprinderi mici și mijlocii (IMM-uri) care introduc inovații în materie de produse sau procese** – Indicatorul reprezintă numărul de IMM-uri care introduc inovații de produs sau proces datorită sprijinului oferit. Indicatorul acoperă și microîntreprinderile.

**Inovarea** este o activitate din care rezultă un produs, bun sau serviciu nou sau semnificativ îmbunătăţit sau un proces nou sau semnificativ îmbunătăţit, o metodă nouă de marketing sau o metodă nouă organizaţională în practicile de afaceri, în organizarea locului de muncă sau în relaţiile externe. Inovarea este bazată pe rezultatele unor tehnologii noi, pe noi combinaţii ale tehnologiei existente sau pe utilizarea altor cunoştinţe obţinute de întreprindere;

**Inovarea de produs** (bun sau serviciu) reprezintă introducerea unui bun sau a unui serviciu nou sau semnificativ îmbunătăţit în privinţa caracteristicilor sau modului său de folosire (aceasta poate include îmbunătăţiri semnificative în privinţa specificaţiilor tehnice, componentelor şi materialelor, software-ului incorporat, uşurinţei de utilizare sau a altor caracteristici funcţionale). Produsele inovate pot fi noi pentru piaţă sau noi numai pentru întreprindere.

**Inovarea de proces** reprezintă implementarea unei metode noi sau semnificativ îmbunătăţite de producţie sau livrare (aceasta poate include schimbări semnificative de tehnici, echipamente şi/sau software), cu scopul de a reduce costurile unitare de producţie şi distribuţie, de a îmbunătăţi calitatea, de a produce sau distribui produse noi sau îmbunătăţite semnificativ;

Inovațiile de produs sau proces trebuie să fie noi pentru întreprinderea susținută, dar nu neapărat noi și pe piață. Inovațiile ar fi putut fi dezvoltate inițial de întreprinderile susținute sau de alte întreprinderi sau organizații.

## Rezultate așteptate

În cadrul cererii de finanţare vor fi identificate un număr de maxim 3 rezultate aşteptate.

Acestea trebuie să fie relevante pentru investiţia propusă şi în strânsă legătură cu activităţile proiectului iar prin intermediul rezultatelor aşteptate să se asigure îndeplinirea obiectivelor respectiv a indicatorilor propuşi. Ca atare, rezultatele aşteptate trebuie să fie în strânsă corelare inclusiv cu indicatorii definiţi în cadrul secţiunii 3.8 şi să conducă la atingerea lor şi se completează centralizat la nivel de proiect.

Valorile preconizate trebuie să fie realiste, realizabile și măsurabile.

## Operaţiune de importanţă strategică

Această secțiune nu se aplică prezentului apel.

## Investiţii teritoriale integrate

Această secțiune nu se aplică prezentului apel.

## Dezvoltare locală plasată sub responsabilitatea comunității

Această secțiune nu se aplică prezentului apel.

## Reguli privind ajutorul de minimis și ajutorul de stat regional

### Reguli privind ajutorul de minimis

Acordarea ajutorului de minimis se realizează cu respectarea criteriilor prevăzute în Regulamentul (UE) nr. 2023/2.831 al Comisiei din 13 decembrie 2023 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, cu modificările și completările ulterioare.

1. Respectarea plafonului *de minimis* se aplică pentru o întreprindere unică, așa cum este aceasta definită la Secțiunea 1.3 Glosar;
2. Valoarea totală a ajutoarelor de minimis acordate unei întreprinderi unice, cumulată cu valoarea finanțării nerambursabile acordate în conformitate cu prevederile Schemei de ajutor de minimis și ajutor de stat regional nr. 328/21.05.2025, nu poate depăşi echivalentul în lei a 300.000 euro, calculat la momentul acordării ajutorului, pe o perioadă de trei ani consecutivi (ultimii 3 ani înainte de date acordării ajutorului de minimis). În cazul în care solicitantul de finanțare face parte dintr-o întreprindere unică, în sensul definiţiei prevăzute mai sus, pentru verificarea îndeplinirii acestui criteriu se vor lua în considerare ajutoarele de minimis acordate întreprinderii unice;
3. În cazul în care, prin acordarea unor noi ajutoare *de minimis*, s-ar depăși plafonul maxim menționat la alineatul (2), întreprinderea poate beneficia, dacă solicită acest lucru, de prevederile Schemei de ajutor de minimis și de ajutor de stat regional nr. 328/21.05.2025doar pentru acea fracțiune din ajutor care, cumulată cu restul ajutoarelor de minimis primite anterior, nu depășește acest plafon[[4]](#footnote-4);
4. În cazul fuziunilor sau al achizițiilor, atunci când se stabilește dacă un nou ajutor *de minimis* acordat întreprinderii rezultate ca urmare a procesului de fuziune/achizitie sau întreprinderii care face achiziția, depășește plafonul relevant, se iau în considerare toate ajutoarele *de minimis* anterioare acordate tuturor întreprinderilor care fuzionează. Ajutoarele *de minimis* acordate legal înainte de fuziune sau achiziție rămân legal acordate;
5. În cazul în care o întreprindere se împarte în două sau mai multe întreprinderi separate, ajutoarele *de minimis* acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele *de minimis*. În cazul în care o astfel de alocare nu este posibilă, ajutoarele *de minimis* se alocă proporțional pe baza valorii contabile a capitalului social al noilor întreprinderi la data la care separarea produce efecte;
6. Valoarea ajutorului va fi exprimată ca sumă brută înainte de deducerea taxelor sau a impozitelor;
7. Din perspectiva monitorizării cumulului ajutoarelor *de minimis* de care poate beneficia o întreprindere unică pe parcursul a 3 ani consecutivi (ultimii 3 ani înainte de data acordării ajutorului de minimis), în conformitate cu prevederile Regulamentului (UE) nr. 2023/2831, momentul acordării ajutorului *de minimis* se consideră data semnării contractului de finanțare, indiferent de data la care ajutoarele de minimis se plătesc întreprinderii respective;
8. Pentru respectarea regulilor de cumul, solicitantul ajutorului de minimis va prezenta în Declaraţia IMM (anexa 15), pe propria răspundere, informaţiile referitoare la orice alt ajutor de minimis primit de acesta și de întreprinderile cu care formează, împreună, o întreprindere unică, în ultimii 3 ani. Declarația IMM va fi actualizată de către solicitantul ajutorului de minimis înainte de încheierea contractului de finanțare, astfel încât să se poată verifica situația pe ultimii 3 ani anteriori semnării contractului de finanțare. Declarația va conține atât informațiile privind ajutoarele de minimis, cât și ajutoarele de stat de care a mai beneficiat întreprinderea unică.
9. Ajutoarele de minimis acordate în cadrul prezentei scheme pot fi cumulate cu ajutoarele de minimis acordate în conformitate cu Regulamentul (UE) nr. 2023/2832 al Comisiei în limita plafonului stabilit în regulamentul respectiv. Ajutoarele de minimis acordate în condițiile prezentei scheme pot fi cumulate cu ajutoare de minimis acordate în conformitate cu Regulamentele (UE) nr. 1408/2013 şi (UE) nr. 717/2014 ale Comisiei în limita plafonului relevant prevăzut la alin. (2);
10. Ajutoarele *de minimis* acordate în cadrul prezentei scheme nu se vor cumula cu alte ajutoare de stat acordate pentru aceleași costuri eligibile dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisie;

Ajutoarele de minimis care nu se acordă pentru costuri eligibile specifice sau care nu pot fi asociate unor astfel de costuri pot fi cumulate cu alte ajutoare de stat acordate în temeiul unui regulament sau al unei decizii de exceptare pe categorii adoptat(e) de Comisie.

1. Contractul de finanţare, precum şi toate drepturile şi obligaţiile decurgând din executarea acestuia, nu pot face obiectul cesiunii totale sau parţiale, novaţiei, subrogaţiei sau al oricărui alt mecanism de transmisiune şi/sau transformare a obligaţiilor şi drepturilor din contract de către beneficiarul ajutorului de minimis.

### Reguli privind ajutorul de stat regional

Acordarea**ajutorului de stat regional pentru investiţii** se realizează cu respectarea prevederilor din Capitolul I și art. 14 din Regulamentul (UE) nr. 2014/651 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din Tratat, cu modificările și completările ulterioare, denumit, în continuare, ajutor de stat regional.

1. Costurile eligibile sunt costurile investițiilor în active corporale și necorporale;
2. Activele necorporale sunt eligibile pentru calculul costurilor de investiții dacă îndeplinesc următoarele condiții:
   1. trebuie să fie utilizate exclusiv în cadrul unității care primește ajutorul;
   2. trebuie să fie amortizabile;
   3. trebuie să fie achiziționate în condițiile pieței de la terți care nu au legături cu cumpărătorul; și
   4. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum trei ani în cazul IMM-urilor.

Pentru IMM-uri, costurile activelor necorporale sunt eligibile 100%.

1. Intensitatea ajutorului nu depășește intensitatea maximă a ajutorului stabilită în harta ajutoarelor regionale în vigoare la momentul acordării ajutorului în zona în cauză.
2. Beneficiarul ajutorului trebuie să asigure o contribuţie financiară de cel puţin 25 % din costurile eligibile, fie prin resurse proprii, fie prin finanţare externă, sub o formă care să nu facă obiectul niciunui alt sprijin public.
3. Beneficiarul confirmă că, în cei doi ani anteriori cererii de ajutor, nu a efectuat o relocare către unitatea în care urmează să aibă loc investiţia iniţială pentru care se solicită ajutorul și oferă un angajament că nu va face acest lucru pentru o perioadă de până la doi ani după finalizarea investiţiei iniţiale pentru care se solicită ajutorul.
4. Investiţia trebuie menţinută în regiunea în cauză pentru o perioadă de cel puţin puţin trei ani de la finalizarea investiţiilor. Această condiţie nu împiedică înlocuirea unei instalaţii sau a unui echipament care a devenit depăşit sau a fost distrus în această perioadă, cu condiţia ca activitatea economică să fie menţinută în regiunea în cauză pentru perioada minimă.
5. Orice investiţie iniţială care vizează aceeaşi activitate sau o activitate similară demarată de acelaşi beneficiar (la nivel de grup) într-un interval de 3 ani de la data de începere a lucrărilor la o altă investiţie care beneficiază de ajutor în aceeaşi regiune de nivel 3 din Nomenclatorul unităţilor teritoriale de statistică este considerată ca făcând parte dintr-un proiect unic de investiţii. În cazul în care un astfel de proiect unic de investiţii este un proiect mare de investiţii, valoarea totală a ajutoarelor pentru proiectul unic de investiţii nu depăşeşte valoarea ajutorului ajustat pentru proiecte mari de investiţii.
6. Ajutoarele de stat regionale acordate în condițiile prezentei scheme pot fi cumulate cu orice alte ajutoare de stat sau de minimis atât timp cât măsurile respective vizează costuri eligibile identificabile diferite sau cu orice alt ajutor de stat sau de minimis, în legătură cu aceleași costuri eligibile, care se suprapun parțial sau integral, numai în cazul în care cumulul respectiv nu are drept rezultat depășirea celui mai ridicat nivel de intensitate a ajutorului sau a celui mai ridicat cuantum al ajutorului aplicabil ajutorului respectiv în temeiul Regulamentului (UE) nr. 651/2014 al Comisiei.
7. Pentru respectarea regulilor de cumul, solicitantul ajutorului de stat va prezenta Anexa 15 Declarația IMM, în care se vor menționa informaţiile referitoare la orice alt ajutor de minimis sau de stat primit sau solicitat de acesta cu referire la aceleași costuri eligibile ale proiectului pentru care se solicită ajutor de stat în baza prezentei scheme.

### Reguli privind publicarea, informarea, raportarea și monitorizarea ajutoarelor

1. Raportarea şi monitorizarea ajutoarelor acordate în baza prezentei Scheme se fac în conformitate cu prevederile legislaţiei naţionale şi europene în vigoare și a contractului de finanțare.
2. În vederea asigurării transparenţei şi a unui control eficient al ajutoarelor de stat, în conformitate cu art. 3 din Regulamentul (UE) nr. 2015/1588, furnizorul de ajutor de stat aplică prevederile referitoare la procedura de informare şi de avizare prevăzute în Ordonanţa de urgenţă a Guvernului nr. 77/2014, aprobată cu modificări şi completări prin Legea nr. 20/2015, cu modificările și completările ulterioare.
3. Furnizorul are obligaţia de a transmite Consiliului Concurenţei toate datele şi informaţiile necesare pentru monitorizarea ajutoarelor de minimis și ajutoarelor de stat regionale la nivel naţional, în formatul şi în termenul prevăzute de Regulamentul privind procedurile de monitorizare a ajutoarelor de stat şi de minimis, pus în aplicare prin Ordinul preşedintelui Consiliului Concurenţei nr. 441/2022, precum şi datele şi informaţiile necesare pentru întocmirea inventarului ajutoarelor de stat/de minimis şi a rapoartelor şi informărilor necesare îndeplinirii obligaţiilor României în calitate de stat membru al Uniunii Europene.
4. Furnizorul de ajutor are obligația să furnizeze informațiile necesare pentru verificarea respectării prevederilor europene în domeniul ajutorului, la solicitarea scrisă a Comisiei Europene sau a Consiliului Concurenței, în maximum 20 de zile lucrătoare.
5. Furnizorul Schemei are obligația de a înregistra Schema în Registrul ajutoarelor de stat (RegAS), în termen de maxim 10 zile lucrătoare de la data intrării în vigoare a acesteia, respectiv de la data modificării acesteia.
6. Contractele de finanțare se vor încărca în RegAS în termen de maxim 7 zile lucrătoare de la data semnării contractului.
7. Plățile realizate în cadrul acestor măsuri se vor încărca în RegAS în termen de maxim 10 zile lucrătoare de la data efectuării lor.
8. Obligațiile de recuperare a ajutoarelor ilegale sau utilizate abuziv și rambursările efective ale respectivelor obligații se încarcă în termen de 7 zile lucrătoare de la data instituirii obligației de recuperare, respectiv de la data rambursării.
9. Furnizorul măsurii de ajutor este responsabil pentru datele și informațiile încărcate în RegAS.
10. Furnizorul de ajutor de minimis și de ajutor de stat regional, publică informaţiile relevante cu privire la fiecare ajutor individual acordat în temeiul prezentei scheme pe site-ul web al instituţiei şi asigură furnizarea informaţiilor către Consiliul Concurenţei în vederea publicării pe site-ul dedicat ajutoarelor de stat.
11. Potrivit prevederilor art. 42 alin. (1) din Ordonanța de Urgență a Guvernului nr. 77 din 3 decembrie 2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, cu modificările și completările ulterioare, furnizorul are obligația de a informa Consiliul Concurenței cu privire la intrarea în vigoare a schemei, în termen de maximum 5 zile de la momentul la care acest eveniment a avut loc.
12. Beneficiarii de ajutor de minimis și de ajutor de stat regional, vor transmite, după caz, furnizorului raportări periodice, precum şi alte informaţii cu privire la ajutorul acordat, conform solicitării acestora.
13. Beneficiarii ajutorului de minimis și ajutorului de stat regional acordat și furnizorul ajutorului de minimis și ajutorului de stat regional trebuie să păstreze toate documentele aferente acestuia timp de 10 ani de la data la care a fost făcută ultima alocare specifică şi sunt obligaţi să le pună la dispoziţia Consiliului Concurenţei sau a furnizorului ori de câte ori acestea sunt solicitate. Această evidenţă trebuie să conţină informaţiile necesare pentru a demonstra respectarea tuturor condiţiilor impuse prin actul de acordare, cum sunt: datele de identificare a beneficiarului, durata, valoarea, momentul şi modalitatea acordării ajutorului, originea acestuia, durata, metoda de calcul al ajutoarelor acordate. Acesta poate să realizeze, cu respectarea dispozițiilor legale în vigoare, controale la faţa locului. De asemenea, furnizorul va verifica respectarea condițiilor de acordare a ajutoarelor și va dispune măsurile ce se impun în situația în care aceste condiții nu au fost respectate;
14. Beneficiarii de ajutor vor permite publicarea pe pagina de internet a ADR SE, Autoritatea de Management pentru Programul Regional Sud-Est 2021-2027, la adresa https://regiosudest.ro/, a informațiilor privind activitățile finanțate din ajutorul acordat.
15. Furnizorul schemei de ajutor de minimis și de ajutor de stat regional monitorizează respectarea condițiilor și criteriilor de eligibilitate prevăzute în prezenta schemă pe toată durata de derulare a acesteia și are obligația de a supraveghea permanent ajutoarele acordate, aflate în derulare și de a dispune măsurile care se impun, iar în situația în care constată nerespectarea acestor criterii, furnizorul de ajutor întreprinde toate demersurile necesare pentru recuperarea ajutorului acordat, inclusiv a dobânzilor aferente, calculate conform prevederilor Ordonanței de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările și completările ulterioare, și celorlalte prevederi europene în vigoare.
16. În cazul în care furnizorul nu are date definitive privind valoarea ajutorului, acesta va transmite Consiliului Concurenței valori estimative.
17. Erorile constatate de furnizor și corecțiile legale, anulările, recalculările, recuperările și rambursările, se raportează Consiliului Concurenței până la data de 31 martie a anului următor anului de raportare.
18. În conformitate cu art. 17 din OUG nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare, furnizorul va informa Consiliul Concurenței în termen de 15 zile de la data adoptării schemei de ajutor de minimis.
19. Ajutorul de minimis și ajutorul de stat regional se recuperează în integralitate în cazul în care se constată nerespectarea condițiilor de eligibilitate oricând pe durata de derulare a schemei, în termenul de prescripție de zece ani, precum şi în situaţiile în care se constată că beneficiarii:
20. nu au respectat obligaţia menţinerii activităţii pentru care au primit finanţare timp de 3 ani de la data ultimei plăți;
21. au făcut declaraţii incomplete sau neconforme cu realitatea pentru a obţine ajutorul de minimis și ajutorul de stat regional;
22. nu au respectat obligaţiile prevăzute în contractul de finanţare, pentru care este prevăzută această sancțiune;
23. nerespectarea prevederilor Regulamentului (UE) nr. 2023/2831;
24. nerespectarea prevederilor Regulamentului (UE) nr. 2014/651;
25. nerespectarea prevederilor Regulamentului (UE) 2021/1060;
26. nerespectarea prevederilor Regulamentului (UE) 2021/1058;
27. nerealizarea a niciunuia dintre obiectivele asumate prin proiect;
28. înstrăinarea proiectului ori a bunurilor obținute prin finanțarea prevăzută în prezenta schemă în perioada de durabilitate a proiectului. Se are în vedere atât înstrăinarea parțială cât și totală. În raport de formă, prin înstrăinare se înțelege atât cea oneroasă cât și cea gratuită.
29. nerespectarea criteriilor de eligibilitate impuse prin prezenta schemă, inclusiv în cazul constatării ulterioare.
30. Constituie motive de restituire parțială a ajutorului de minimis și ajutorului de stat regional primit:

a) efectuarea unor cheltuieli care nu respectă prevederile HG 873 din 6 iulie 2022 privind regulile de eligibilitate a cheltuielilor efectuate în cadrul operaţiunilor finanţate prin Fondul European de Dezvoltare Regională, Fondul Social European şi Fondul de Coeziune 2021-2027;

b) atingerea parțială a obiectivelor și indicatorilor de realizare și de rezultat din cadrul proiectului aprobat.

c) Cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate.

### Recuperarea ajutorului de minimis și ajutorului de stat

1. Recuperarea ajutorului de minimis și ajutorului de stat regional se realizează de către furnizorul schemei, conform prevederilor Ordonanţei de urgenţă a Guvernului nr. 77/2014, cu modificările şi completările ulterioare, și ale prezentei scheme și în conformitate cu Acordul-cadru de delegare a atribuțiilor privind implementarea PR SE 2021-2027 cu numărul 497/ADR/04.08.2022, respectiv cu numărului MF 12974/04.08.2022, capitolul III – Drepturi și obligații OI SIFE, art. 4, alin. 4.1.

În acest sens se va aplica metodologia de recuperare a ajutorului de minimis în care sunt prevăzute atribuțiile OI SIFE: atribuțiile privind activitatea de constatare și sancționare a neregulilor apărute în obținerea și utilizarea fondurilor europene și fondurilor publice naționale; activitatea de emitere a titlurilor de creanță către beneficiari, stabilirea dobânzilor datorate pentru neachitarea la termen a obligațiilor prevăzute în titlul de creanță; verificarea suspiciunilor de fraudă, respectiv analiza indiciilor de fraudă apărute în obținerea și utilizarea fondurilor europene și fondurilor publice naționale, inclusiv emiterea actelor procedurale necesare; soluționarea contestațiilor și reprezentarea în instanță pentru actele administrative emise de SIFE, respectiv obligațiile conform prevederilor Legii contenciosului administrativ nr. 554/2004, cu modificările și completările ulterioare.

1. Valoarea sumelor care fac obiectul recuperării va fi dedusă din costul total eligibil al proiectului, pe baza prevederilor legale aplicabile contractului de finanțare.
2. Valoarea ajutorului de minimis și a ajutorului de stat regional care trebuie recuperat se completează și cu valoarea dobânzii aferente, datorate de la data plății ajutorului până la data recuperării acestuia. Procedura de calcul al dobânzii este stabilită prin instrucţiunile emise de Consiliul Concurenţei[[5]](#footnote-5). Rata dobânzii aplicabile este cea stabilită prin Regulamentul (CE) nr. 2004/794 al Comisiei din 21 aprilie 2004 de punere în aplicare a Regulamentului (UE) 2015/1589 al Consiliului de stabilire a normelor de aplicare a articolului 108 din Tratatul privind funcționarea Uniunii Europene, publicat în Jurnalul Oficial al Uniunii Europene L 140/ 30.04.2004, cu modificările și completările ulterioare, precum şi cu respectarea prevederilor Regulamentului (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene, publicat în Jurnalul Oficial al Uniunii Europene L 248/ 24.09.2015.
3. Furnizorul își rezervă dreptul de a stopa acordarea / plata ajutorului de minimis și ajutorului de stat regional sau de a solicita recuperarea ajutorului deja plătit, în cazul în care documentele şi informaţiile furnizate de către beneficiar în documentele depuse se dovedesc a fi incorecte sau false.
4. În vederea dispunerii stopării sau recuperării ajutoarelor de stat și de minimis acordate, OI SIFE emite decizii care au caracter de titlu executoriu, pe care le transmit către beneficiar și AM. Furnizorul măsurii de ajutor de minimis și ajutor de stat regional transmite aceste decizii la Consiliul Concurenței, spre informare, în termen de maximum 7 zile lucrătoare de la emiterea lui.
5. În vederea recuperării ajutorului de stat regional și ajutorului de minimis, furnizorul are obligația emiterii, prin acte administrative, de norme metodologice proprii.

## Reguli privind instrumente financiare

Această secțiune nu se aplică prezentului apel.

## Acţiuni interregionale, transfrontaliere şi transnaţionale

Această secțiune nu se aplică prezentului apel.

## Principii orizontale

O atenție deosebită este acordată respectării principiilor orizontale menționate la nivelul PR SE 2021-2027.

Proiectele trebuie să descrie și să demonstreze modul în care principiile orizontale sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii. În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunii Principii orizontale a cererii de finanțare.

În procesul de pregătire, verificare, implementare și durabilitate a proiectului, solicitantul asigură:

* Respectarea drepturilor fundamentale și a Cartei drepturilor fundamentale a Uniunii Europene
* Respectarea egalității între femei și bărbați, integrarea perspectivei de gen și abordarea aspectelor de gen
* Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și respectarea accesibilității pentru persoanele cu dizabilități.
* Respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ”.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

În ceea ce privește respectarea obiectivului de promovare a dezvoltării durabile în cadrul proiectelor finanțate prin PR SE 2021-2027, vor fi analizate și respectate criteriile care determină dacă o activitate se califică drept durabilă din punctul de vedere al mediului și dacă respectă principiul „A nu prejudicia în mod semnificativ” (DNSH), în conformitate cu Regulamentul (UE) 2020/852 (”Regulamentul privind taxonomia”). Legislația aplicabilă și modul de îndeplinire a acestora sunt detaliate în cadrul *Metodologiei privind abordarea principiului DNSH și imunizarea infrastructurii la schimbări climatice în cadrul Programului Regional Sud-Est 2021-2027* elaborată de AM PR SE în sprijinul solicitanților la finanțare document ce poate fi accesat la adresa: <https://regiosudest.ro/>.

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu care stau la baza principiului DNSH (Regulamentul (UE) 2020/852 (”Regulamentul privind taxonomia”), art. 9:

1. a) atenuarea schimbărilor climatice;
2. b) adaptarea la schimbările climatice;
3. c) utilizarea durabilă și protecția resurselor de apă și a celor marine;
4. d) tranziția către o economie circulară;
5. e) prevenirea și controlul poluării;
6. f) protecția și refacerea biodiversității și a ecosistemelor.

Toate intervențiile vor parcurge documentația supusă evaluării de impact de mediu, care se realizează în conformitate cu prevederile Directivei 2014/52/UE a Parlamentului European și a Consiliului, de modificare a Directivei 2011/92/UE privind evaluarea efectelor anumitor proiecte publice și private asupra mediului, transpusă în legislația națională prin Legea nr. 292/2018 privind evaluarea impactului anumitor proiecte publice și private asupra mediului. În acest sens, solicitantul va prezenta actul emis de autoritatea de mediu (Decizia finală/Decizia etapei de încadrare/Clasarea notificării, după caz).

Solicitantul va descrie în cererea de finanțare măsurile prin care justifică modul în care proiectul răspunde principiului DNSH incluzând, dacă este cazul, și recomandările din actul emis de Agenția pentru Protecția Mediului. Astfel, din cele 6 obiective de mediu, 4 dintre acestea (utilizarea durabilă și protecția resurselor de apă și a celor marine, tranziția către o economie circulară, prevenirea și controlul poluării și protecția și refacerea biodiversității și a ecosistemelor) se vor evalua în cadrul procedurii de reglementare din punct de vedere al protecției mediului în conformitate cu Legea nr 292/2018.

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor nocive asupra mediului și rezistența în fața dezastrelor, va fi avută în vedere atât în etapa de elaborare, cât și pe durata implementării proiectelor, precum și în etapa de exploatare și întreținere a investițiilor, asigurându-se astfel durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării, infrastructura creată va fi eficient monitorizată si din perspectiva evenimentelor climatice. In acest sens, proiectul integrează măsuri de atenuare și de adaptare la schimbările climatice respectând Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).* Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri de *atenuare (compensare)* la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea măsurilor adecvate pentru adaptarea, respectiv atenuarea (compensarea) - în măsura în care aceasta este necesară, la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027(Anexa 9).

Documentațiile tehnico-economice trebuie să aibă integrate aspecte privind imunizarea la schimbările climaticeîn conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Proiectele finanțate vor avea în vedere, pe toată perioada de implementare a proiectului, respectarea obligațiilor pentru implementarea principiului „Do No Significant Harm” (DNSH) așa cum acesta este definit prin Regulamentul (UE) 852/2020 privind instituirea unui cadru care să faciliteze investițiile durabile.

În acest sens, solicitantul va descrie la secțiunea relevantă din cererea de finanțare și anexele sale, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse (dacă este cazul), precum și modul de respectare a principiilor DNSH in implementarea proiectelor. Solicitantul va avea în vedere respectarea principiului DNSH inclusiv la întocmirea documentațiilor de atribuire a contractelor de achiziție.

Proiectele care includ măsuri suplimentare cadrului legal în vigoare, vor fi punctate în grila de evaluare tehnică și financiară, în cadrul Secțiunii I. Totodată, în faza de selecție se va verifica dacă proiectele propuse respectă cerințele minime obligatorii referitoare la abordarea principiului DNSH prin punctarea în Secțiunea II a grilei de evaluare tehnico-financiară, în cadrul Secțiunii II.

De asemenea, solicitantul va avea în vedere, în mod special:

* ”Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile” disponibil la <https://mfe.gov.ro/minister/perioade-de-programare/perioada-2021-2027/>
* Strategia națională privind drepturile persoanelor cu dizabilități 2022-2027; Ghidul CDPD - Ghid privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021–2027 disponibilă la: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>;
* Raportul de mediu pentru Programul Regional Sud-Est 2021-2027, Analiza privind evaluarea principiului DNSH în PR SE 2021-2027, Metodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027 disponibil la: [www.regiosudest.ro](http://www.regiosudest.ro).

Se va avea în vedere includerea unor factori adecvați de evaluare a ofertelor de echipamente/servicii în vederea gestionării mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile (în acord cu strategiile UE transpuse prin Hotărârea nr. 554 din 12 iunie 2023 pentru aprobarea Strategiei naţionale în domeniul achiziţiilor publice 2023-2027, OUG nr. 3 din 25 ianuarie 2024 pentru modificarea şi completarea Ordonanţei de urgenţă a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale şi pentru abrogarea Legii nr. 69/2016 privind achiziţiile publice verzi, și prin Ordinul viceprim-ministrului, ministrului mediului și președintele Agenției Naționale pentru Achiziții Publice nr. 1946/2024 pentru aprobarea Ghidului de achiziții publice verzi).

## Caracterul durabil al proiectului

Solicitantul se angajează să asigure sustenabilitatea proiectului, respectiv să asigure desfășurarea activității pentru o perioadă de minimum 3 ani de la efectuarea plății finale în cadrul proiectului.

Pe perioada de durabilitate, respectiv 3 ani de la plata finală în cadrul contractului de finanțare sau în termenul prevăzut de normele privind ajutorul de stat, după caz, solicitantul nu trebuie să:

1. înceteze sau delocalizeze activitatea productivă în afara regiunii de dezvoltare în cadrul căreia a fost prevăzută inițial implementarea proiectului;
2. realizeze o modificare a proprietății asupra unui element de infrastructură care dă un avantaj nejustificat unui terț;
3. realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

În vederea asigurării celor 3 condiții de mai sus, solicitantul va completa și semna Declarația unică.

**Notă!** Finanțarea nerambursabilă acordată se recuperează total sau parțial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia dintre situațiile enunțate anterior. Reducerea valorii eligibile acordate din fonduri europene și din bugetul național se calculează proporțional cu perioada pentru care nu este asigurat caracterul durabil al operațiunilor. Sunt exceptate situațiile în care încetarea activității este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1060. În cazurile în care, în perioda de implementare și/sau durabilitate, sunt afectate condițiile de eligibilitate și/sau cerințele obligatorii impuse prin contractul de finanțare, beneficiarul are obligația de restituire a finanțării primite și a dobânzilor, penalităților aferente.

Solicitantul este obligat să asigure toate costurile de funcționare și întreținere a investiției în perioada de durabilitate.

## Acțiuni menite să garanteze egalitatea de șanse, de gen, incluziunea și nediscriminarea

Solicitantul va completa Declarația unică, unde își va asuma că va respecta clauzele Cartei drepturilor fundamentale a Uniunii Europene, precum și obligațiile prevăzute în legislația comunitară şi națională în domeniul nediscriminării pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, accesibilității pentru persoanele cu dizabilități, respectiv dezvoltării durabile, inclusiv DNSH și imunizarea la schimbările climatice.

**1. Respectarea drepturilor fundamentale și a Cartei drepturilor fundamentale a Uniunii Europene**

Carta drepturilor fundamentale a Uniunii Europene (Anexa 8) este un document adoptat de Comisia Europeană, Parlamentul European și Consiliul Uniunii Europene la 7 decembrie 2000, în cadrul Consiliului European de la Nisa.

Solicitantul se va asigura de respectarea drepturilor fundamentale și a Cartei drepturilor fundamentale a Uniunii Europene pe întreg ciclul de viață al proiectului.

**2. Respectarea egalității între femei și bărbați, integrarea perspectivei de gen și abordarea aspectelor de gen**

Egalitatea de șanse între femei și bărbați este un principiu fundamental al Uniunii Europene. Respectarea principiului egalităţii de gen se referă la egalitatea dintre femei și bărbați în ceea ce privește drepturile, tratamentul, responsabilitățile, oportunitățile și realizările economice și sociale ale acestora. Există egalitate de gen atunci când femeile și bărbații au aceleași drepturi, responsabilități și oportunități în toate sectoarele societății și atunci când diferitele interese, nevoi și priorități ale femeilor și bărbaților sunt evaluate în mod egal.

O Uniune a egalității înseamnă o Uniune în care toți cetățenii – femei și bărbați, fete și băieți – sunt egali în diversitatea lor. Strategia națională privind egalitatea de șanse și de tratament între femei și bărbați 2022-2027 vizează: Pilonul I: Egalitate de șanse și de tratament între femei și bărbați și Pilonul II: Violența domestică și de gen. Strategia propune obiective și măsuri care să contribuie la creșterea nivelului general al egalității de șanse și de tratament între femei și bărbați în România. Totodată, Cadrul legislativ este reprezentat de Legea nr. 202/2002 republicată și actualizată, împreună cu Normele metodologice de aplicare (Hotărârea de Guvern nr. 262/2019). Aceasta reglementează măsurile pentru promovarea și implementarea principiului egalității de șanse între femei și bărbați, precum și eliminarea tuturor formelor de discriminare bazate pe acest criteriu.

Solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen.

**3. Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilități, vârstă sau orientare sexuală, precum și respectarea accesibilității pentru persoanele cu dizabilități**

Respectarea valorilor comune în materie de libertate, democrație, a drepturilor omului și a libertăților fundamentale este consacrată în tratatele constitutive ale UE. Tratatele recunosc că fiecare persoană este egală și astfel ar trebui să aibă un acces echitabil la posibilitățile oferite de viață.

Egalitatea dintre cetățeni este un drept garantat prin Constituția României. Aceasta prevede drepturi egale pentru toți românii indiferent de rasă, naționalitate, origine etnică, limbă, religie, sex, apartenență politică, venit sau origine socială. În afara Constituției României, există și alte acte normative în care este prevazută egalitatea atât în fața legii, cât și la locul de muncă (Ordonanța de Guvern nr. 137/2000, Codul Muncii). Dispozițiile ordonanței se aplică tuturor persoanelor fizice sau juridice, publice sau private, precum și instituțiilor publice cu atribuții în ceea ce privește condițiile de încadrare în muncă, criteriile și condițiile de recrutare, selectare și promovare, accesul la toate formele și nivelurile de orientare, formare și perfecționare profesională, protecția și securitatea socială, serviciile publice sau alte servicii, accesul la bunuri și facilități, sistemul educațional, asigurarea libertății de circulație.

Solicitantul va prezenta măsurile concrete conform legislației naționale și comunitare pe care proiectul le propune referitor la prevenirea oricărei forme de discriminare cu privire la echipa de proiect, achizițiile din cadrul proiectului, grupul țintă, grupuri defavorizate, etc. De asemenea, se va asigura de accesibilitatea la mediul fizic, transport, informație și mijloace de comunicare, inclusiv la tehnologiile și sistemele informatice și de comunicații, precum și la alte facilități și servicii deschise sau furnizate publicului.

În ceea ce privește **accesibilitatea pentru persoanele cu dizabilități**, solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă și va evidenția elementele de relevanță în raport cu asigurarea accesibilității, în conformitate cu art. 9 al Convenției ONU privind drepturile persoanelor cu dizabilități.

În conformitate cu art. 4 lit. f) din Convenția ONU privind drepturile persoanelor cu dizabilități, solicitanții de finanțare vor avea în vedere inițierea sau promovarea cercetării și dezvoltării bunurilor, serviciilor, echipamentelor şi facilităților concepute pe baza designului universal, care ar presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, vor promova existența şi vor încuraja utilizarea acestor bunuri, servicii, echipamente şi facilități concepute pe baza designului universal, precum şi vor promova designul universal în elaborarea standardelor şi instrucțiunilor.

Potrivit Convenției ONU, „design universal” înseamnă proiectarea produselor, mediului, programelor şi serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializate. Design-ul universal nu va exclude dispozitivele de asistare pentru anumite grupuri de persoane cu dizabilităţi, atunci când este necesar.

„Adaptare rezonabilă” înseamnă modificările şi ajustările necesare şi adecvate, care nu impun un efort disproporționat sau nejustificat atunci când este necesar într-un caz particular, pentru a permite persoanelor cu dizabilităţi să se bucure ori să își exercite, în condiții de egalitate cu ceilalți, toate drepturile şi libertățile fundamentale ale omului.

Se vor puncta suplimentar proiectele care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicații, dispozitive de suport pentru mobilitate, dispozitive şi tehnologii de asistare, adecvate persoanelor cu dizabilităţi, acordând prioritate tehnologiilor cu prețuri accesibile (art. 4 lit. g) din Convenția ONU privind drepturile persoanelor cu dizabilități.

Totodată, va include cerințele de accesibilitate în documentațiile de achiziție aferente investiției, în proiectarea și construcția mediului fizic de la începutul procesului de proiectare, respectiv arhitecții, inginerii constructori și toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă. În acest sens, solicitantul va avea în vedere aplicarea următoarelor acte normative:

* Strategia națională privind drepturile persoanelor cu dizabilități 2022-2027;
* Strategia UE pentru persoanele cu dizabilități 2021-2030;
* Legea nr. 221/2010 pentru ratificarea Convenţiei ONU privind drepturile persoanelor cu dizabilităţi;
* Legea nr. 448/2006 privind protecţia şi promovarea drepturilor persoanelor cu dizabilităţi, cu modificările și completările ulterioare, alte strategii și acte normative relevante;
* Legea nr. 232/2022 privind cerințele de accesibilitate aplicabile produselor şi serviciilor, cu modificările și completările ulterioare;
* Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public, cu modificările și completările ulterioare.

Solicitantul va declara în cadrul Declaraţiei unice că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse, gen, nediscriminării şi accesibilităţii persoanelor cu dizabilităţi.

## Teme secundare

Această secțiune nu se aplică prezentului apel.

## Informarea şi vizibilitatea sprijinului din fonduri

În conformitate cu cerințele din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, proiectele includ măsurile de comunicare și vizibilitate.

Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Manualul de Identitate Vizuală PR SE 2021-2027 care va fi pus la dispoziție, în format electronic pe site-ul dedicat programului, [www.regiosudest.ro](http://www.regiosudest.ro).

Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR SE 2021-2027, indicațiile tehnice din Manualul de Identitate Vizuală în vigoare.

# INFORMAȚII ADMINISTRATIVE DESPRE APELUL DE PROIECTE

## Data deschiderii apelului de proiecte

Prezentul apel de proiecte se lansează în data de 02.06.2025, data de la care solicitanții pot depune cereri de finanțare în sistemul informatic MySMIS2021.

## Perioada de pregătire a proiectelor

Perioada minimă de pregătire a proiectelor este perioada cuprinsă între data publicării prezentului ghid pe site-ul programului www.regiosudest.ro și data lansării apelului de proiecte.

## Perioada de depunere a proiectelor

### 4.3.1. Data și ora pentru începerea depunerii de proiecte:

* Pentru apelul PRSE/1.6/A.2/1/2025 – 04.08.2025, ora 10.00.

### 4.3.2. Data și ora închiderii apelului de proiecte:

* Pentru apelul PRSE/1.6/A.2/1/2025 – 04.09.2025, ora 16.00.

Durata de depunere va fi de o lună de la începerea depunerii proiectelor.

## Modalitatea de depunere a proiectelor

În cadrul prezentului apel de cereri de proiecte, cererile de finanțare se vor depune prin aplicația electronică MySMIS2021, doar în intervalul menționat la secțiunea 4.3 a prezentului ghid. Data depunerii cererii de finanțare este considerată data transmiterii aplicației prin sistemul electronic MySMIS2021.

Pentru a beneficia de ajutorul de minimis și de ajutorul de stat regional, solicitanţii vor depune o cerere de finanţare, care intră în procedura de evaluare, selecţie şi contractare. Cererile de finanțare se vor transmite sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul.

Documentele anexate la cererea de finanțare vor fi încărcate în copie format pdf. sub semnătura electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Un potenţial beneficiar poate depune mai multe cereri de finanţare, cu respectarea condițiilor ghidului solicitantului.

Furnizorul îşi rezervă dreptul de a nu achita/acorda ajutorul de minimis/ ajutorului de stat regional sau de a solicita recuperarea ajutoarelor deja acordate, în cazul în care documentele şi informaţiile furnizate de către beneficiar în documentele în baza cărora s-au acordat ajutoarele menţionate se dovedesc a fi incorecte sau false. Furnizorul va informa în scris, prin contractul de finanţare, întreprinderea beneficiară în legătură cu valoarea potenţială a ajutorului de minimis/ ajutorului de stat regional acordat (exprimată ca echivalent brut al finanţării nerambursabile), precum şi în legătură cu caracterul de minimis/ajutor de stat, cu referire expresă la prevederile Regulamentului (UE) nr. 2023/2831 si la prevederile Capitolul III, art. 14 din Regulamentul (UE) nr. 2014/651.

Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii, egalitate de şanse şi tratament egal, dezvoltare durabilă, construcţii, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul Programului Regional Sud-Est 2021-2027.

Pentru informarea corectă a potențialilor solicitanți, AM va publica lunar pe site-ul programului situația proiectelor depuse, precum și gradul de acoperire al alocării financiare disponibile.

**Redepunerea proiectelor -** În cadrul acestui apel, proiectele respinse sau retrase în cadrul oricărei etape de evaluare/selecție/contractare pot fi redepuse atâta timp cât se menține apelul de proiecte deschis. Toate proiectele redepuse sunt considerate, din punct de vedere procedural, cereri de finanțare nou-depuse.

# CONDIŢII DE ELIGIBILITATE

1. Prezentul ghid se aplică în Regiunea de Dezvoltare Sud-Est (Brăila, Buzău, Constanța, Galați, Tulcea, Vrancea) pentru microîntreprinderile, întreprinderi mici și mijlocii non-agricole cu sediul social sau punct de lucru înregistrat fiscal în mediul urban și pentru întreprinderi mici și mijlocii non-agricole, cu sediul social sau punct de lucru înregistrat fiscal în mediul rural, cu excepția teritoriului acoperit de ITI Delta Dunării.
2. Prezentul ghid se aplică întreprinderilor care îşi desfăşoară activitatea într-unul din domeniile eligibile și au autorizate unul din codurile CAEN precizate în Anexa 5 la prezentul ghid, până la data finalizării implementarii proiectului, în cazul în care investiţia pentru care se solicită finanţare presupune înfiinţarea unui punct de lucru înregistrat fiscal.

La depunerea cererii de finanțare, se va selecta în cadrul MySmis codul CAEN Rev 3 corespunzător, conform corespondenței cu CAEN Rev 2 precizată în Anexa 5 la prezentul ghid. În cazul în care IMM-ul nu are actualizat codul CAEN la Rev 3 în documentele statutare, beneficiarul are obligația actualizării acestora până la finalul implementării proiectului.

1. Prezenta măsură se aplică numai solicitanților care confirmă faptul că în cei 2 ani anteriori depunerii cererii de finanţare nu au efectuat o relocare către unitatea în care urmează să aibă loc investiţia iniţială pentru care se solicită ajutorul şi care oferă un angajament că nu vor face acest lucru pentru o perioadă de până la 2 ani după finalizarea investiţiei iniţiale pentru care se solicită ajutorul.
2. Prezentul ghid nu se aplică pentru:
   1. ajutoarele acordate întreprinderilor care își desfășoară activitatea în domeniul producției primare de produse pescărești și de acvacultură;
   2. ajutoarele acordate întreprinderilor care desfășoară activități de prelucrare și comercializare a produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;
   3. ajutoarele acordate întreprinderilor care își desfășoară activitatea în domeniul producției primare de produse agricole;
   4. ajutoarele acordate întreprinderilor care desfășoară activități de prelucrare și comercializare a produselor agricole, în unul din următoarele cazuri:

(i) atunci când valoarea ajutoarelor este stabilită pe baza prețului sau a cantității de produse de acest tip achiziționate de la producători primari sau introduse pe piață de întreprinderile respective;

(ii) atunci când ajutoarele sunt condiționate de transferarea lor parțială sau integrală către producătorii primari;

* 1. ajutoarele destinate activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
  2. ajutoarele condiționate de utilizarea preferențială a bunurilor și serviciilor naționale față de bunurile și serviciile importate;
  3. ajutoarele acordate pentru achiziția de vehicule de transport rutier de mărfuri;
  4. ajutoarele pentru activități cu produse cu caracter erotic sau obscen, precum și cele care contravin bunelor moravuri, ordinii publice și/sau prevederilor legale în vigoare;
  5. ajutoarele pentru activitățile de astrologie și spiritism, inclusiv on-line, servicii personale de tipul: servicii de escortă, servicii de stabilire a întâlnirilor, servicii ale agențiilor matrimoniale, video chat on-line pentru consiliere matrimonială și psihologică;
  6. activităţile de jocuri de noroc şi pariuri, producţie sau comercializare de armament, muniţii, explozibili, tutun, alcool, produse energetice definite potrivit Legii nr. 571/2003 privind Codul fiscal, cu modificările şi completările ulterioare, substanţe aflate sub control naţional, plante, substanţe şi preparate stupefiante şi psihotrope;
  7. activitățile privind facilitarea închiderii minelor de cărbune necompetitive, astfel cum sunt reglementate de Decizia nr. 787/2010 a Consiliului;
  8. ajutoarele pentru sectorul siderurgic, sectorul lignitului și sectorul cărbunelui;
  9. ajutoarele pentru sectorul transporturilor, precum și pentru infrastructura conexă; ajutoarelor pentru sectorul producerii, stocării, transportului și distribuţiei de energie și pentru infrastructurile energetice, cu excepţia ajutoarelor regionale pentru investiţii din regiunile ultraperiferice și a schemelor de ajutoare regionale de exploatare și ajutoarelor în sectorul comunicaţiilor în bandă largă, cu excepţia schemelor de ajutoare regionale de exploatare;
  10. activitățile din domeniul financiar și de asigurări;
  11. domeniile excluse conform art. 7 din Regulamentul (UE) 2021/1058 privind Fondul european de dezvoltare regională și Fondul de coeziune.

1. În cazul în care o întreprindere își desfășoară activitatea atât în sectoarele excluse menţionate la alin (4), lit. a), b), c) sau d), cât și în sectoarele care intră în domeniul de aplicare al ghidului, pentru a primi finanțare în cadrul apelului, beneficiarul trebuie să asigure o separare a activităților respective, de exemplu printr-o evidență contabilă separată, astfel încât activităţile desfășurate în sectoarele excluse să nu beneficieze de ajutoarele acordate în cadrul prezentului ghid.
2. Prin **prezentul** ghid **nu se acordă sprijin financiar pentru**:
   1. Societățile încadrate în categoria întreprinderilor mari;
   2. Sucursalele, agențiile, reprezentanțele sau alte unități fără personalitate juridică;
   3. IMM-urile care urmăresc obținerea finanțării prin crearea de condiții artificiale de eligibilitate, cu scopul vădit de a se încadra în categoria solicitanților eligibili:

* au realizat modificări conjuncturale, cu caracter temporar și care sunt supuse efectelor de volatilitate, de natură să afecteze criteriul de eligibilitate a solicitantului de finanțare privind încadrarea în categoria microîntreprinderilor, întreprinderilor mici sau mijlocii, respectiv au realizat schimbări în structura acționariatului și/sau la nivelul administratorilor, inclusiv ca urmare a unei fuziuni, a unei achiziții, sau divizării societății după data publicării în consultare publică a ghidului solicitantului;

Excluderea de la finanțare, și chiar recuperarea ajutorului, dacă este cazul, se va realiza în urma verificării IMM-urilor privind crearea de condiții artificiale în etapa de monitorizare, inclusiv în perioada de durabilitate a contractului de finanțare, respectiv 3 ani de la efectuarea plății finale în cadrul contractului de finanțare. Astfel, în această etapă, în cazul în care se revine la structura inițială a acționariatului și/sau a administratorilor înainte de realizarea schimbărilor, caz în care nu ar mai fi îndeplinite condițiilor de eligibilitate, proiectul va fi reziliat și se va dispune recuperarea ajutorului deja acordat, împreună cu dobânda aferentă, dacă este cazul. Nu vor fi excluse de la finanțare IMM-urile care au realizat schimbări în structura acționariatului și/sau la nivelul administratorilor în perioada cuprinsă între lansarea ghidului în consultare publică și depunerea proiectului și care nu revin la structura inițială a acționariatului și/sau la nivelul administratorilor înainte de realizarea schimbărilor, în perioada de durabilitate a contractului de finanțare, respectiv 3 ani de la efectuarea plății finale în cadrul contractului de finanțare.

* 1. Microîntreprinderi care propun investiții care se vor implementa în mediul rural cu excepția celor din satele aparținătoare municipiilor și orașelor din regiune;
  2. IMM-uri (inclusiv microîntrepriderile) care propun investiții în activități din sectoarele excluse de la finanțare sau care nu se regăsesc în sectoarele/domeniile de activitate eligibile menționate în ghidul solicitantului de finanțare;
  3. IMM-uri (inclusiv microîntreprinderile) care propun proiecte care constau exclusiv în realizarea de lucrări de întreținere/reparare/mentenanță/lucrări de modernizare a construcției/lucrări care nu se supun autorizării în condițiile legislației în vigoare;
  4. IMM-uri (inclusiv microîntreprinderile) care propun proiecte care constau exclusiv în activități care conduc la obținerea unei economii de energie și/sau activități de internaționalizare și/sau digitalizarea IMM-ului, fără a include și achiziții de echipamente și dotări specifice și necesare derulării activității aferente codului CAEN pentru care se solicită finanțare și/sau lucrări care necesită autorizație de construire pentru construcția de spații destinate derulării activității aferente codului CAEN pentru care se solicită finanțare, în înțelesul investiției inițiale;
  5. IMM-uri (inclusiv microîntreprinderile) care solicită finanțare pentru investiții demarate, cu excepția activităților eligibile aferente Capitolului 3 ”Cheltuieli pentru proiectare şi asistenţă tehnică” din devizul general conform HG 907/2016 cu modificările și completările ulterioare.

## Eligibilitatea solicitanţilor

Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, *în perioada de implementare a proiectului, precum și pe perioada de durabilitate* a contractelor de finanțare, în condițiile stipulate de acestea. Condiția privind încadrarea în categoria IMM trebuie menținută începând cu data depunerii cererii de finanțare și pe tot parcursul procesului de evaluare, selecție și contractare.

În cadrul subsecţiunilor următoare sunt prezentate criteriile de eligibilitate şi selecţie aplicabile prezentului apel de proiecte. Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

### Cerințe privind eligibilitatea solicitanților

* 1. **Forma de constituire a solicitantului:**

Solicitantul de finanțare se încadrează în categoria solicitanților eligibili, conform secțiunii 5.1.2 Categorii de solicitanți eligibili. Solicitantul de finanțare trebuie să îndeplinească cumulativ, atât la data depunerii cererii de finanțare, cât și la data semnării contractului de finanțare, toate cerințele enumerate la secțiunea 5.1.2 Categorii de solicitanți eligibili.

* 1. **Solicitantul și reprezentantul legal** al acestuia, care îşi exercită atribuţiile de drept îndeplinesc**,** la depunerea cererii de finanțare și pe tot parcursul procesului de evaluare și contractare, respectă și își asumă următoarele:

1. Solicitantul de finanțare nu se află în stare de faliment/insolvenţă și nu face obiectul unei proceduri de lichidare sau de administrare judiciară, nu a încheiat acorduri cu creditorii, nu şi-a suspendat activitatea economică sau nu face obiectul unei proceduri legale în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale.
2. Solicitantul de finanțare nu este găsit vinovat, printr-o hotărâre judecătorească definitivă, pentru comiterea unei fraude/ fapte de corupție/ infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
3. Solicitantul de finanțare nu este subiect al unui ordin de recuperare în urma unei decizii anterioare a Comisiei Europene, a Consiliului Concurenței sau a unui furnizor de ajutor privind declararea unui ajutor de stat ca fiind ilegal și incompatibil cu piața comună, sau, în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă.
4. Solicitantul de finanțare nu a fost găsit vinovat de încălcarea gravă a vreunui contract anterior, din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene.
5. Solicitantul de finanțare nu se regăsește în situația de a fi fost stabilite debite în sarcina sa, ca urmare a măsurilor legale întreprinse de autoritatea de management inclusiv cele de la lit. c) din prezentul alineat; altele decât cele menționate la lit. c) din prezentul alineat;
6. Solicitantul de finanțare nu se află în situațiile prevăzute de Recomandarea Comisiei Europene nr. 1039/16.07.2020, publicată în JOUE nr. 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, începând cu data depunerii cererii de finanţare, pe perioada de evaluare, selecţie şi contractare, respectiv:
7. nu este și nu va fi rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale;
8. nu este și nu va fi controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 punctul 6 din Directiva 2015/849;
9. nu controlează și nu va controla, direct sau indirect, filialele sau nu deține și nu va deține unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale; și
10. nu exercită și nu va exercita dreptul de proprietate în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.
11. Reprezentantul legal/Acționarii al/ai solicitantului de finanțare nu este/sunt subiectul unui conflict de interese, definit în conformitate cu prevederile naţionale/europene în vigoare.
12. Reprezentantul legal al solicitantului de finanțare nu se află într-o situaţie care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.
13. Reprezentantul legal al solicitantului de finanțare nu se află în situația de a induce grav în eroare AM sau comisiile de evaluare, selecţie și contractare prin furnizarea de informaţii incorecte și/sau incomplete în cadrul apelurilor de proiecte derulate prin PR SE.
14. Reprezentantul legal al solicitantului de finanțare nu se află în situația de a încerca/de a fi încercat să obţină informaţii confidenţiale sau să influenţeze comisiile de evaluare sau AM PR SE pe parcursul procesului de evaluare, selecție și contractare în cadrul apelurilor de proiecte derulate prin PR SE.
15. Reprezentantul legal al solicitantului de finanțare nu a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni.
    1. **Solicitantul de finanțare are capacitatea financiară de a asigura:**
16. contribuția proprie din valoarea totală eligibilă a investiției, respectiv suma cheltuielilor eligibile incluse în proiect;
17. finanțarea cheltuielilor neeligibile ale proiectului, dacă acestea există;
18. resursele financiare necesare implementării optime a proiectului, în condițiile rambursării ulterioare a cheltuielilor eligibile din instrumente structurale;
19. resursele financiare necesare asigurării costurilor de funcționare și întreținere a investiției și serviciile asociate necesare, in vederea asigurării sustenabilității financiare a acesteia, pe perioada de durabilitate a contractului de finanțare.
    1. **Solicitantul de finanțare nu are obligaţii de plată nete neachitate în termen, către bugetul de stat și respectiv bugetul local** în ultimul an calendaristic și nu are fapte înscrise în cazierul fiscal.

În ceea ce privește datoriile eșalonate, trebuie să existe o decizie a ANAF privind eșalonarea, cu dovada respectării termenelor stabilite cu ANAF.

* 1. **Solicitantul de finanțare nu se încadrează în categoria întreprinderilor în dificultate** în anul fiscal anterior depunerii cererii de finanțare și pe tot parcursul procesului de evaluare și contractare.
  2. **Solicitantul de finanțare nu a avut activitatea suspendată temporar** oricând în anul curent depunerii cererii de finanțare și în anul fiscal anterior.
  3. **Solicitantul de finanțare care a avut o rată de creștere anuală a cifrei de afaceri zero sau negativă** în anul anterior depunerii proiectului trebuie să aibă o rată de creștere anuală a cifrei de afaceri în cursul anului fiscal după anul finalizării proiectului de cel puțin 2%.
  4. **Solicitantul de finanțare care a avut o rata de creștere anuală a cifrei de afaceri pozitivă** în anul anterior depunerii proiectului trebuie să mențină cel puțin aceeași creștere a anuală a cifrei de afaceri și în primul an fiscal după anul finalizării proiectului.
  5. **Solicitantul de finanțare a desfășurat activitate pe o perioadă corespunzătoare cel puțin unui an fiscal integral anterior depunerii cererii de finanțare. Spre exemplu:** o întreprindere care depune aplicația de finanţare în cursul anului 2025, trebuie să fi fost înființată cel mai târziu la 3 ianuarie 2024 (prima zi lucrătoare din anul 2024);
  6. **Solicitantul de finanțare a înregistrat profit din exploatare** în anul fiscal anterior depunerii cererii de finanțare (Profit exploatare>0).
  7. **Solicitantul de finanțare a înregistrat un număr mediu de salariaţi de cel puţin unu,** în anul fiscal anterior depunerii cererii de finanţare, şi menţine numărul mediu de salariaţi cel puţin la nivelul înregistrat în exerciţiul financiar anterior depunerii cererii de finanţare pe tot parcursul perioadelor de evaluare, selecţie, contractare, implementare, precum şi pe perioada de sustenabilitate a investiţiei, respectiv 3 ani de la plata finală în cadrul contractului de finanţare;
  8. **Referitor la codul CAEN eligibil vizat de investiție:**

1. Solicitantul de finanțare **are autorizat codul CAEN eligibil** vizat de investiție, la locația de implementare a proiectului, indiferent dacă acesta desfășoară sau nu activitate pe respectivul cod CAEN, **sau**
2. În situația în care investiția pentru care se solicită finanțare presupune înființarea unui punct de lucru nou, la momentul depunerii cererii de finanțare solicitantul de finanțare are:

i. codul CAEN eligibil vizat de investiție autorizat fie la sediul social/punctele de lucru existente, fie la terți, iar solicitantul de finanțare își asumă (prin declarația unică) ca, până la finalul etapei de implementare, să facă dovada autorizării codului CAEN inclusiv la locația de implementare a proiectului, **sau**

ii. codul CAEN eligibil vizat de investiție înscris în actul constitutiv, iar solicitantul de finanțare își asumă ca la finalul etapei de implementare să facă dovada autorizării codului CAEN la locația de implementare a proiectului.

**Notă!** La finalul etapei de implementare, solicitantul de finanțare trebuie să facă dovada autorizării codului CAEN eligibil pentru care a solicitat finanțare la locația de implementare a proiectului.

* 1. **Solicitantul de finanțare deține asupra locației de implementare a proiectului, teren și/sau clădire, la depunerea cererii de finanțare, inclusiv în cazul în care se înființează un punct de lucru înregistrat fiscal, unul din următoarele drepturi** reale pe o perioadă care să acopere inclusiv perioada de durabilitate a contractului de finanțare, respectiv 3 ani de la efectuarea plății finale în cadrul contractului de finanțare:

1. **Pentru investiții** care includ doar servicii și/sau dotări/ dotare cu echipamente care presupun lucrări de construcție/montaj **care nu se supun autorizării**:
2. dreptul de proprietate privată
3. dreptul de concesiune
4. dreptul de superficie
5. dreptul de uzufruct
6. dreptul de comodat/folosință cu titlu gratuit
7. dreptul de închiriere/locațiune.

(b) **Pentru proiectele** care propun realizarea de lucrări **care necesită autorizație de construire**:

1. dreptul de proprietate privată
2. dreptul de concesiune, conform legislației în vigoare
3. dreptul de superficie, respectiv solicitantul are, conform contractului de superficie, dreptul de a realiza investiția propusă prin cererea de finanțare.

Solicitantul la finanțare trebuie să demonstreze existența dreptului invocat asupra imobilului pe care se propune a se realiza investiția în cadrul cererii de finanțare, conform legislației în vigoare[[6]](#footnote-6). Prin imobil obiect al proiectului se înţelege terenul şi clădirea ce fac obiectul proiectului.

**Nu se acceptă înscrierea provizorie a drepturilor pentru proiectele care propun realizarea de lucrări de construcții, indiferent dacă se supun sau nu autorizării.**

**Notă**! Dacă pe parcursul perioadei de implementare a contractului de finanțare sau în perioada de durabilitate a acestuia, sunt afectate condițiile de construire/exploatare asupra infrastructurii imobilului aferent proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

* 1. **Pentru proiecte care implică realizarea de lucrări de construcții, indiferent dacă se supun sau nu autorizării, se asigură că imobilul, teren și/sau clădire:**

1. este liber de orice sarcini sau interdicții incompatibile cu realizarea activității proiectului;
2. nu face obiectul unor garanții, cesionări și nici a unei alte forme de sarcini care ar putea afecta dreptul invocat;
3. nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
4. nu face obiectul revendicărilor potrivit unor legi speciale în materie sau dreptului comun.

În accepțiunea AM PR SE, servituțile care nu afectează posibilitatea realizării activităților proiectului nu vor conduce la respingerea cererii de finanțare din procesul de evaluare, selecție și contractare, de ex. servitutea de trecere. Fiecare caz în parte va fi analizat la nivelul AM PR SE în cadrul etapei de contractare. Ulterior contractării proiectului, este permisă ipotecarea obiectelor/bunurilor aferente proiectului, fie ele mobile sau imobile, în condițiile stricte ale prevederilor contractuale, cu respectarea legislaţiei în vigoare, fără a fi afectată implementarea, respectiv sustenabilitatea în perioada de durabilitate a proiectului finanțat prin ajutor de stat regional și ajutor de minimis.

* 1. **Solicitantul se angajează să asigure sustenabilitatea proiectului,** respectiv să asigure desfășurarea activității pentru o perioadă de minimum 3 ani de la efectuarea plății finale în cadrul proiectului.
  2. **Pe perioada de durabilitate, respectiv 3 ani de la plata finală în cadrul contractului de finanțare beneficiarul nu trebuie să:**

1. înceteze sau delocalizeze activitatea productivă în afara regiunii de dezvoltare în cadrul căreia a fost prevăzută inițial implementarea proiectului;
2. realizeze o modificare a proprietății asupra unui element de infrastructură care dă un avantaj nejustificat unui terț;
3. realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.
   1. **Solicitantul nu desfășoară activități cu produse/servicii cu caracter erotic sau obscen, activități din domeniul jocurilor de noroc, precum și cele care contravin ordinii publice și/sau prevederilor legale în vigoare.**

Firmele care desfășoară activități de jocuri de noroc/ comerț sexual sunt excluse de la finanțare chiar dacă solicită sprijin pentru un alt cod CAEN și asigură o separare a activităților respective, de exemplu printr-o evidență contabilită separată.

* 1. **Solicitantul nu deține pagini web care conțin acte sau materiale cu caracter obscen,** definite conform Legii 196/2003, republicată cu modificările și completările ulterioare.
  2. **Solicitantul nu se află în una din situaţiile incompatibile** cu acordarea ajutorului de minimis/ ajutor de stat regional din fonduri publice, în conformitate cu prevederile art 4 din schemă.
  3. **Solicitantul nu desfășoară comerț sexual.**
  4. **Solicitantul va declara** **la depunerea cererii de finanțare și va demonstra respectarea obligaţiilor prevăzute în PR SE 2021-2027 pentru implementarea principiului „Do No Significant Harm” (DNSH) (“A nu prejudicia în mod semnificativ”),** în conformitate cu Orientările tehnice DNSH (2021/C58/01), pe toată perioada de implementare a proiectului.

### Categorii de solicitanți eligibili

**Forma de constituire a solicitantului**

Pentru a fi considerat eligibil, solicitantul ajutorului de minimis și ajutorului de stat regional trebuie să îndeplinească cumulativ, atât la data depunerii cererii de finanțare, cât și la data semnării contractului de finanțare, următoarele condiţii:

1. să fie constituit în scop fiscal în baza Legii nr. 31/1990 privind societățile comerciale, republicată, cu modificările şi completările ulterioare sau în baza Legii nr. 1/2005 privind organizarea şi funcţionarea cooperaţiei, republicată cu modificările şi completările ulterioare sau în baza Legii nr. 219/2015 privind economia socială, cu modificările şi completările ulterioare, sau în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare**;**

Persoanele juridice străine trebuie să fie constituite în conformitate cu legislatia specifică din statul membru a cărei naționalitate o dețin la data depunerii cererii de finanțare și au obligația înregistrării în scop fiscal a unui sediu secundar în Romania, cel târziu la momentul primei plăți a ajutorului de stat regional pentru investiții acordat în baza prezentei scheme.

1. solicitantul de finanțare, inclusiv întreprinderile legate se încadrează în categoria IMM-urilor conform Anexei I la Regulamentul (UE) nr. 2014/651. Calitatea trebuie să existe atât la data depunerii aplicației de proiect, cât și la data semnării contractului de finanțare (pe parcursul întregii perioade de verificare și contractare);
2. are sediul social sau punct de lucru înregistrat fiscal în Regiunea de Dezvoltare Sud-Est, cu excepția arealului ITI Delta Dunării, în mediul urban, în cazul microîntreprinderi non-agricole, iar, în cazul întreprinderilor mici și mijlocii non-agricole, în mediul urban/rural, cu excepția arealului ITI Delta Dunării;

În cazul în care investiţia pentru care se solicită finanţare presupune înfiinţarea unui punct de lucru înregistrat fiscal, înființarea acestuia în Regiunea de Dezvoltare Sud-Est cu excepția arealului ITI Delta Dunării, se va realiza de beneficiar până la data finalizării implementarii proiectului.

1. nu a beneficiat pe o perioadă de 3 ani anteriori semnării contractului de finanțare de ajutoare de minimis a căror valoare, cumulată cu cea a alocării financiare acordate în conformitate cu prevederile schemei, nu va depăși echivalentul în lei a 300.000 euro calculat la cursul InforEURO în vigoare la data semnării contractului de finanțare. Acest plafon se aplică la nivelul întreprinderilor unice, indiferent de forma ajutorului de minimis sau de obiectivul urmărit şi indiferent dacă ajutorul este finanțat din surse naționale sau europene.
2. nu sunt eligibile IMM-urile care au sediu social în altă regiune sau microîntreprinderile care au sediul social în mediul rural din Regiunea Sud-Est, chiar dacă locul de implementare propus este în Regiunea de Dezvoltare Sud-Est, cu excepția microîntreprinderilor care deschid punct de lucru fiscal în mediul urban sau a întreprinderilor mici și mijlocii care deschid punct de lucru fiscal în mediul urban sau rural în Regiunea de Dezvoltare Sud-Est, cu excepția arealului ITI Delta Dunării, până la data finalizării implementării proiectului, în cazul în care investiţia pentru care se solicită finanţare presupune înfiinţarea unui punct de lucru;
3. nu a efectuat o relocare către unitatea în care urmează să aibă loc investiția și se angajează să nu efectueze o astfel de relocare în intervalul de doi ani de la finalizarea investiției inițiale pentru care solicită ajutorul de stat regional pentru investiții.

### Categorii de parteneri eligibili

Această secțiune nu se aplică prezentului apel.

### Reguli şi cerinţe privind parteneriatul

Această secțiune nu se aplică prezentului apel.

## Eligibilitatea activităţilor

### Cerinţe generale privind eligibilitatea activităţilor

Pentru a fi eligibil proiectul trebuie să se încadreze în obiectivele priorității de investiții finanțate prin PR SE 2021-2027, nefiind eligibile proiectele care nu se încadrează în activitățile specifice propuse a fi finanțate prin Program, Prioritatea de investiţie 1, Acţiunea 1.6 Stimularea activităților inovatoare și creșterea competitivității IMM-urilor, Operațiunea A 2 Creșterea competitivității IMM-urilor.

Componența şi activităţile sale se încadrează în obiectivul specific aferent Priorităţii de investiţii 1, Acţiunea 1.6 Stimularea activităților inovatoare și creșterea competitivității IMM-urilor, Operațiunea A 2 Creșterea competitivității IMM-urilor, obiectiv specific OS1.3. Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR). În situaţia în care nu este argumentată/justificată/evidenţiată modalitatea în care subactivităţile/activităţile individuale contribuie la atingerea OS1.3 acestea pot fi considerate neeligibile.

### Activităţi eligibile

Tipurile de activități sprijinite în cadrul apelului sunt următoarele:

Investițiile eligibile în cadrul Schemei **prin ajutor de stat regional** sunt:

1. construcția/ modernizarea/ extinderea spațiului de producție/servicii ale IMM-urilor, inclusiv asigurarea utilităților generale aferente, respectiv alimentare cu apă, canalizare, agent termic, energie electrică, PSI.

**Notă:** Lucrările de modernizare pot fi considerate eligibile doar în măsura în care sunt aferente și intrinsec legate de investiția inițială care constă în activități de înființare a unei noi unități/ extinderea capacității unei unități existente/diversificarea producției unei unități prin produse sau servicii care nu au fost fabricate anterior în unitate sau o schimbare fundamentală a procesului general de producție a produsului (produselor) sau a prestării generale a serviciului (serviciilor) vizat(e) de investiția în unitate. Simpla înlocuire a activelor fără schimbarea fundamentală a întregului proces de producție/ prestare servicii constituie o investiție de înlocuire și nu este eligibilă pentru ajutor de stat regional pentru investiții, deoarece nu se califică drept o schimbare fundamentală a procesului de producție/prestare servicii global și, prin urmare, nu constituie o investiție inițială. Același lucru este valabil și în cazul în care echipamentele individuale sunt înlocuite cu altele care sunt mai performante, cu excepția cazului în care acest lucru duce la o schimbare fundamentală a procesului general de producție/prestare servicii.

1. dotare cu active corporale, de exemplu: echipamente tehnologice, utilaje, instalații de lucru, mobilier, echipamente informatice, birotică, de natura mijloacelor fixe;

Referitor la dotările pentru echipamentele specifice pentru persoanele cu dizabilități, solicitantul trebuie să prezinte o analiză/fundamentare cu privire la justificarea necesității achiziționării acestora. Această analiză trebuie să cuprindă și o modalitate de utilizare efectivă a acestor echipamente de către solicitant în cadrul activităților propuse prin proiect și se va monitoriza în perioada de implementare/sustenabilitate. În cazul în care nu se va considera justificată necesitatea, în procesul de evaluare se va solicita încadrarea în categoria cheltuielilor neeligibile și nu se va puncta la criteriul respectiv.

1. dotarea cu mijloace de transport pasageri (rutier) doar pentru codurile CAEN Rev 2 8621 Activități de asistență medicală generală, 8622 Activități de asistență medicală specializată, 8623 Activități de asistență stomatologică și 8690 Alte activități referitoare la sănătatea umană, justificat de utilizarea exclusivă a acestora pentru transportul pacienților/personalului medical în vederea desfășurării activităților prevăzute de aceste coduri CAEN; această activitate va fi eligibilă în limita a 30% din bugetul total eligibil al proiectului;
2. dotare cu active necorporale, exclusiv legate de funcționarea mijloacelor fixe care se achiziționează în vederea desfășurării activității finanțate: programe informatice, utilizarea IT și a proprietății intelectuale: brevete, licențe, mărci comerciale, inclusiv elemente care conduc la digitalizarea exclusiv a activității legată de codul CAEN pentru care se solicită finanțare.

**Notă:** Valoarea eligibilă a activelor necorporale nu poate depăşi 20% din valoarea eligibilă a activelor corporale ce fac obiectul proiectului.

1. activități din domeniul economiei circulare; soluții pentru recuperarea și reutilizarea materiilor prime, materialelor și produselor prin reintroducerea în procesul principal de fabricație sau prin crearea de noi produse/servicii, pentru dezvoltarea de noi activități economice necesare integrării în lanțurile valorice;
2. activități legate de utilizarea de simbioză industrială;

**Notă:** Investițiile finanțabile prin ajutor de stat regional sunt eligibile doar dacă constituie o investiție inițială, în sensul normelor ajutorului de stat regional.

Activitățile eligibile în cadrul Schemei **prin ajutor de minimis** sunt:

* activități legate de:
* promovarea amprentei de mediu a produsului/organizarea studiilor privind amprenta de carbon;
* sprijinirea designului produsului pentru durabilitate, reparabilitate, reutilizare, upgradabilitate și reciclare.
* proiectare şi asistenţă tehnică;
* activități de marketing și internaționalizare, inclusiv extinderea pe noi piețe;
* dotare cu instalații/echipamente specifice în scopul obținerii unei economii de energie, precum și sisteme care utilizează surse regenerabile, alternative de energie, în cazul în care acestea sunt destinate strict utilizării pentru investiția finanțată, de ex: stații de încărcare, pompe de căldură, mini-eoliene, compresoare aer, panouri și/sau sisteme fotovoltaice, panouri solare, etc.
* activitatea de audit financiar extern;
* activităţi obligatorii de publicitate şi informare aferente proiectului.

**Notă:** Nu sunt eligibile proiectele care includ doar investiții finanțabile prin ajutor de minimis. Valoarea nerambursabilă aferentă componentei finanțabile prin ajutor de minimis nu poate depăși 14% din valoarea nerambursabilă totală a investiției, în limita plafonului de minimis.

În conformitate cu Regulamentul (UE) 2021/1058 privind Fondul european de dezvoltare regională și Fondul de coeziune, art. 7 punctul (h), sunt excluse de la finanțare investițiile legate de producția, prelucrarea, transportul, distribuția, stocarea sau arderea combustibililor fosili. În acest sens nu sunt eligibile echipamentele/ utilajele/ instalațiile de lucru sau orice alt activ corporal care funcționează prin arderea combustibililor fosili, inclusiv biocombustibili, fiind eligibile doar cele care sunt alimentate exclusiv electric

Investițiile propuse prin proiect, trebuie să vizeze un singur domeniu de activitate (clasă CAEN) care constituie obiectul proiectului. Codul CAEN pentru care se solicită finanțare poate fi principal sau secundar.

**Nu sunt eligibile:**

1. proiectele care constau exclusiv în realizarea de lucrări de construcție ori proiectele care constau doar în achiziția de active necorporale;
2. proiectele care constau exclusiv în realizarea de lucrări de modernizare;
3. proiectele care includ doar investiții finanțabile prin ajutor de minimis.
4. proiectele care stimulează producția de deșeuri sau creșterea utilizării resurselor;
5. proiectele care vizează operațiuni de eliminare a deșeurilor și de recuperare a deșeurilor în vederea producerii de energie.

### Activitatea de bază

În conformitate cu definițiamenționată în secțiunea 1.3 la prezentul Ghid, activitățile sprijinite în cadrul prezentului apel sunt cele menționate în secțiunea 5.2.2. Activități eligibile.

Activitatea de bază din cadrul proiectului este activitatea sau pachetul de activităţi declarate de către solicitant ca fiind principale sau de referinţă pentru un proiect, care se verifică de către AM, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiţii cumulative:

(i) are legătură directă cu pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acesteia;

(ii) se regăseşte în cererea de finanţare sub forma activităţilor eligibile obligatorii specificate în schemă și în Ghidul solicitantului;

(iii) bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului.

### Activităţi neeligibile

Activitățile și proiectele neeligibile în cadrul acestui apel de proiecte care nu răspund obiectivului Priorității 1, Obiectivul specific OS1.3:

1. investiții în activități din sectoarele excluse de la finanțare sau care nu se regăsesc în sectoarele/domeniile de activitate eligibile menționate în ghidul solicitantului de finanțare;
2. investiții care constau exclusiv în realizarea de lucrări de întreținere/reparare/mentenanță/lucrări de modernizare a construcției, care nu sunt aferente și intrinsec legate de investiția inițială/lucrări care nu se supun autorizării în condițiile legislației în vigoare;
3. investiții care constau exclusiv în activități care conduc la obținerea unei economii de energie și/sau activități de internaționalizare și/sau digitalizarea IMM-ului, fără a include și achiziții de echipamente și dotări specifice și necesare derulării activității aferente codului CAEN pentru care se solicită finanțare și/sau lucrări care necesită autorizație de construire pentru construcția de spații destinate derulării activității aferente codului CAEN pentru care se solicită finanțare, în înțelesul investiției inițiale;
4. investiții demarate, cu excepția activităților eligibile aferente Capitolului 3 ”Cheltuieli pentru proiectare şi asistenţă tehnică” din devizul general conform HG 907/2016 cu modificările și completările ulterioare.

## Eligibilitatea cheltuielilor

Condiţiile cumulative de eligibilitate a cheltuielilor sunt stabilite în acord cu art. 2 din HG nr. 873/ 2022. Cheltuielile trebuie:

1. să respecte prevederile art. 63 din Regulamentul (UE) 2021/1060, precum şi perioada de implementare stabilită de către autoritatea de management prin contractul de finanţare. Prin excepţie, sunt eligibile cheltuielile aferente capitolului 3 ”Cheltuieli pentru proiectare şi asistenţă tehnică” din devizul general conform HG 907/2016, cu modificarile si completarile ulterioare, cu condiţia ca acestea să nu fie anterioare datei de 1 ianuarie 2021;
2. să fie însoţite de facturi emise în conformitate cu prevederile legislaţiei naționale sau a statului în care acestea au fost emise ori de alte documente contabile pe baza cărora se înregistrează obligaţia de plată, precum şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate. Costurile eligibile trebuie să fie susţinute prin documente justificative care trebuie să fie clare, specifice şi contemporane cu faptele.
3. să fie în conformitate cu prevederile programului;
4. să fie în conformitate cu prevederile contractului de finanţare;
5. să fie rezonabile şi necesare realizării operaţiunii;
6. să respecte prevederile legislaţiei Uniunii Europene şi legislației naţionale aplicabile;
7. să fie înregistrată în contabilitatea beneficiarului;
8. să nu fie contrare prevederilor dreptului aplicabil al Uniunii Europene sau legislaţiei naţionale care vizează aplicarea dreptului relevant al Uniunii, în privinţa eligibilităţii, regularităţii, gestiunii sau controlului operaţiunilor şi cheltuielilor.
9. investiţia în active corporale şi necorporale trebuie să fie legată de înfiinţarea unei noi unităţi, de extinderea capacităţii unei unităţi existente sau de diversificarea producţiei unei unităţi prin realizarea unor produse/servicii noi, care nu au fost fabricate anterior în unitate, sau o schimbare fundamentală a procesului general de producţie a produsului (produselor) sau a prestării generale a serviciului (serviciilor) vizat(e) de investiţia în unitate, în conformitate cu prevederile referitoare la investiţiile iniţiale ale Regulamentului (UE) nr. 651/2014.

**Notă!** Orice cheltuieli efectuate după finalizarea etapei de implementare a proiectului sunt neeligibile.

Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

În conformitate cu prevederile art. 4, alineatul 7, litera c) din OUG 23/2023 solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghid.

**Notă!**  Încadrarea cheltuielilor pe categorii și subcategorii bugetare în sistemul informatic MySMIS2021 se va face în baza Matricei de corelare a bugetului proiectului cu devizul general al investiției (Model A la prezentul ghid) în cazul proiectelor de lucrări*.*

Instrucţiunile de aplicare a prevederilor art. 9 alin. (1) şi (2) din HG 873/2022 privind TVA au fost aprobate prin ordinul comun al ministrului investiţiilor şi proiectelor europene şi al ministrului finanţelor nr. 4013/23.10.2023, respectiv nr. 5316/27.11.2023.

Sunt eligibile pentru a fi finanțate prin ajutor de stat regional pentru investiții tipurile de cheltuieli cu activele corporale și/sau necorporale aferente unor investiții inițiale, așa cum sunt detaliate mai jos. Acestea trebuie să se regăsească înregistrate în contabilitatea beneficiarului în conturile de imobilizări corporale şi necorporale, aferente investiției finanțate în cauză.

**Categoriile de cheltuieli eligibile** aferente prezentei scheme, **finanțabile prin ajutor de stat regional sunt:**

1. cheltuieli pentru amenajarea terenului;
2. cheltuieli pentru asigurarea utilităților necesare obiectivului;
3. cheltuieli pentru investiția de bază;
4. cheltuieli pentru organizarea de șantier și conexe organizării de șantier
5. cheltuieli diverse și neprevăzute, care sunt în strânsă legătură cu investiția inițială în limita a maxim 10% din valoarea cheltuielilor eligibile cuprinse la capitolele 1, 2 și 4 din devizul general;
6. cheltuieli cu achiziționarea de instalații/echipamente specifice economiei circulare și/sau simbiozei industriale, cum ar fi achizitionarea de instalații/echipamente specifice recuperării și reutilizării materiilor prime, materialelor și produselor prin reintroducerea în procesul principal de fabricație sau prin crearea de noi produse/servicii, pentru dezvoltarea de noi activități economice necesare integrării în lanțurile valorice;
7. cheltuieli aferente marjei de buget și pentru constituirea rezervei de implementare pentru ajustarea de preț legată direct de investitia initială, cu respectarea efectului stimulativ.
8. **Cheltuielile pentru amenajarea terenului** au în vedere următoarele categorii:

a) amenajarea terenului

b) amenajări pentru protecția mediului și aducerea la starea inițială.

c) cheltuieli pentru relocarea/ protecția utilităților.

1. **Cheltuielile pentru asigurarea utilităților necesare obiectivului** - se includ cheltuielile aferente lucrărilor pentru asigurarea cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, precum:

a) alimentare cu apă;

b) canalizare;

c) agent termic;

d) energie electrică;

e) telecomunicaţii, etc.

1. **Cheltuieli pentru investiția de bază:**

* construcții și instalații - cheltuieli aferente activităţilor de construcție/ modernizare și extindere a spațiului de producție/servicii ale IMM-urilor, respectiv cheltuielile aferente execuţiei tuturor obiectelor cuprinse în obiectivul de investiţie, clădiri, construcţii speciale, instalaţii aferente construcţiilor, precum instalaţii electrice, sanitare, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului;
* Utilaje, echipamente tehnologice și funcționale care necesită montaj - Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale;
* Utilaje, echipamente tehnologice și funcționale care nu necesită montaj și echipamente de transport - Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic;
* Dotări - Achiziționarea de echipamente tehnologice, utilaje, instalații de lucru, mobilier, echipamente informatice, birotica, de natura mijloacelor fixe, care se regăsesc în Subgrupa 2.1 „Echipamente tehnologice - mașini, utilaje și instalații de lucru)”, Subgrupa 2.2. „Aparate și instalații de măsurare, control și reglare”, Clasa 2.3.6 Utilaje şi instalaţii de transportat şi ridicat, cu excepția Subclaselor 2.3.6.3.3, 2.3.6.6, 2.3.6.6.1, 2.3.6.7, 2.3.6.8, 2.3.6.8.1, subclasa 2.3.2.3 Alte mijloace de de transport auto neregăsite în cadrul clasei 2.3.2 (doar pentru codurile CAEN Rev 2 8621, 8622, 8623 și 8690),Grupa 3 „Mobilier, aparatură birotică, sisteme de protecție a valorilor umane și materiale și alte active corporale” din Hotărârea Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările și completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanțare. Dotarea cu mijloace de transport pasageri (rutier) este eligibilă doar pentru codurile CAEN Rev 2 8621 Activități de asistență medicală generală, 8622 Activități de asistență medicală specializată, 8623 Activități de asistență stomatologică și 8690 Alte activități referitoare la sănătatea umană, justificat de utilizarea exclusivă a acestora pentru transportul pacienților/personalului medical în vederea desfășurării activităților prevăzute de aceste coduri CAEN; această activitate va fi eligibilă în limita a 30% din bugetul total eligibil al proiectului.

***Notă!*** Cheltuielile pentru achiziţia de autovehicule sau alte mijloace de transport sunt eligibile dacă respectă condiţiile prevăzute la art. 2 din HG 873/2022, nu fac obiectul excluderilor prevăzute la art. 16 alin. (1) lit. b) din Regulamentul (UE) 2021/1.057, precum şi la art. 7 alin. (1) lit. (h) din Regulamentul (UE) 2021/1.058 al Parlamentului European şi al Consiliului din 24 iunie 2021 privind Fondul european de dezvoltare regională şi Fondul de coeziune şi care îndeplinesc următoarele condiţii:

- fac parte din Investitii care vizeaza unul din urmatoarele coduri CAEN Rev 2 - 8621, 8622, 8623 și 8690;

- sunt destinate exclusiv atingerii obiectivului operaţiunii, sunt indispensabile acestuia, iar caracteristicile lor tehnice sunt adecvate în raport cu activităţile operaţiunii;

- intră în categoria vehiculelor nepoluante;

- valoarea cheltuielilor eligibile nu depăşeşte, pentru fiecare autovehicul sau alt mijloc de transport achiziţionat, echivalentul în lei a 35.000 de euro, inclusiv TVA, cu respectarea prevederilor art. 9 şi ale art. 10 alin. (1) lit. a).

* cheltuieli cu active necorporale - se cuprind cheltuielile cu achiziţionarea activelor necorporale exclusiv legate de funcționarea mijloacelor fixe care se achiziționează în vederea desfășurării activității finanțate: programe informatice, utilizarea IT și a proprietății intelectuale: brevete, licențe, mărci comerciale, inclusiv elemente care conduc la digitalizarea doar a activității legată de codul CAEN pentru care se solicită finanțare. Pentru a fi eligibile, activele necorporale trebuie să îndeplinească următoarele condiţii cumulative:

(i) să fie utilizate exclusiv în cadrul unităţii care primeşte ajutorul;

(ii) să fie amortizabile;

(iii) să fie achiziţionate în condiţiile pieţei de la terţi care nu au legături cu beneficiarul ajutorului;

(iv) să fie incluse în activele întreprinderii care beneficiază de ajutor şi să rămână asociate proiectului pentru care s-a acordat ajutorul pe o perioadă de minimum 3 ani de la data efectuării plăţii finale în cadrul proiectului.

**Notă:** Pentru IMM-uri, costurile activelor necorporale sunt eligibile 100%. Valoarea eligibilă a activelor necorporale nu poate depăşi 20% din valoarea eligibilă a activelor corporale ce fac obiectul proiectului.

1. **Cheltuieli pentru organizarea de șantier și conexe organizării de șantier** - se cuprind lucrările de construcții și instalații aferente organizării de șantier și conexe acesteia.
2. **Cheltuieli diverse și neprevăzute**, care sunt în strânsă legătură cu investiția inițială - se consideră eligibile dacă sunt detaliate corespunzător prin documente justificative și doar în limita a 10% din valoarea cheltuielilor eligibile cuprinse la capitolele 1, 2 și 4 din devizul general.
3. **Cheltuieli cu achiziționarea de instalații/echipamente specifice economiei circulare** **și/sau simbiozei industriale**, cum ar fi achiziționarea de instalații/echipamente specifice recuperării și reutilizării materiilor prime, materialelor și produselor prin reintroducerea în procesul principal de fabricație sau prin crearea de noi produse/servicii, pentru dezvoltarea de noi activități economice necesare integrării în lanțurile valorice.
4. **Cheltuieli aferente marjei de buget și pentru constituirea rezervei de implementare pentru ajustarea de preț**, doar pentru proiecte cu lucrări care se autorizează:

(a) Cheltuieli aferente marjei de buget (linia 7.1 din devizul general) - sunt eligibile în limita a 10% din valoarea eligibilă a capitolelor din devizul general (1.2+ 1.3 + 1.4 + 2 + 3.1 + 3.2 + 3.3 + 3.4 + 3.5+ 3.8 + 4 + 5.1.1);

(b) Cheltuieli pentru constituirea rezervei de implementare pentru ajustarea de preț (linia 7.2 din devizul general) - sunt eligibile în limita a 5% din valoarea cheltuielilor eligibile cuprinse la capitolelor 1, 2 și 4 devizul general, incluse în bugetul proiectului.

Categoriile de **cheltuieli eligibile** aferente prezentei scheme, **finanțabile prin ajutor de minimis** sunt:

1. cheltuieli pentru proiectare și asistență tehnică;
2. cheltuieli pentru promovarea amprentei de mediu a produsului/ organizarea studiilor privind amprenta de carbon;
3. cheltuieli pentru sprijinirea designului produsului pentru durabilitate, reparabilitate, reutilizare, upgradabilitate și reciclare;
4. cheltuieli pentru activități de marketing și internaționalizare;
5. taxa pe valoare adăugată nedeductibilă aferentă cheltuielilor eligibile;
6. cheltuieli cu (re) certificări ale unui sistem de management și/sau de produs/serviciu cheltuieli pentru consultanță și management de proiect;
7. cheltuieli pentru consultanță și management de proiect;
8. cheltuielile pentru publicitate și informare;
9. cheltuielile cu activitatea de audit financiar extern;
10. cheltuieli pentru instalații/echipamente specifice în scopul obținerii unei economii de energie;
11. montaj utilaje, echipamente tehnologice și funcționale.
12. **Cheltuieli pentru proiectare și asistență tehnică** (doar pentru proiectele care vizează lucrări care se supun autorizării) - cheltuielile directe din cadrul capitolului 3 din devizul general sunt eligibile în limita a 5% din valoarea eligibilă a investiției de bază, respectiv capitolul 4 din devizul general conform HG 907/2016 cu modificările și completările ulterioare.

- Studii (studii de teren, raport privind impactul asupra mediului, alte studii specifice);

- Documentații-suport și cheltuieli pentru obținerea de avize, acorduri și autorizații, inclusiv:

a) cota aferentă Inspectoratului de Stat în Construcţii, calculate potrivit prevederilor Legii nr. 10/1995 privind calitatea în construcţii, republicată;

b) cota aferentă Inspectoratului de Stat în Construcţii, calculate potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

c) cota aferentă Casei Sociale a Constructorilor-CSC, în aplicarea prevederilor Legii nr. 215/1997 privind Casa Socială a Constructorilor;

- Expertizare tehnică

- Certificarea performanței energetice și auditul energetic al clădirilor

- Proiectare (temă de proiectare, studiu de prefezabilitate, studiu de fezabilitate/ documentație de avizare a lucrărilor de intervenții și deviz general, documentații tehnice necesare în vederea obținerii avizelor/ acordurilor/ autorizațiilor, verificarea tehnică de calitate a proiectului tehnic și a detaliilor de execuție, proiect tehnic și detalii de execuție)

- Asistență tehnică (asistență tehnică din partea proiectantului, dirigenție de șantier, coordonator în materie de securitate și sănătate.

1. **Cheltuieli pentru promovarea amprentei de mediu a produsului/ organizarea studiilor privind amprenta de carbon.**
2. **Cheltuieli pentru sprijinirea designului produsului** pentru durabilitate, reparabilitate, reutilizare, upgradabilitate și reciclare.
3. **Cheltuieli pentru activități de marketing și internaționalizare** - se cuprind cheltuieli pentru extinderea piețelor de vânzare, a gamei de produse și servicii oferite, precum și participarea directă a solicitantului la principalele canale și platforme de internaționalizare, inclusiv dezvoltarea de activități de marketing generate de codul CAEN finanțat, prin participarea solicitantului de finanțare, în calitate de expozant, la nivel național și/sau extern, în afara României, la târguri, expoziții:
   1. taxa de participare;
   2. taxa de închiriere a stand-ului, maximum 2 delegați;
   3. transportul și depozitarea mostrelor şi materialelor promoționale;
   4. servicii de marketing.

Cheltuielile eligibile, privind taxa de participare și taxa de închiriere a stand-ului, trebuie efectuate de către beneficiari în relația directă, fără intermediari, cu organizatorii acestor târguri, expoziții. În cadrul activităților de internaționalizare, participările la târgurile organizate la nivel național sunt eligibile dacă acestea au participare internațională.

Activitățile de marketing vizează acțiuni derulate de solicitant în vederea promovării produselor și/sau serviciilor generate de codul Codul CAEN finanțat (de ex: materiale promoționale, publicitate, pliante etc.).

1. **Taxa pe valoare adaugată** reprezintă o cheltuială eligibilă în măsura în care este nedeductibilă și este aferentă doar acelor cheltuieli eligibile**,**  potrivit legislației naționale în domeniul fiscal.

În conformitate cu prevederile art. 9 alin.(1) din HG 873/2022, cheltuiala cu TVA aferentă cheltuielilor eligibile, este eligibilă dacă nu a fost sau nu va fi solicitată la rambursare conform legislației naționale în domeniul fiscal pentru operațiunile al căror cost total este mai mic de 5.000.000 EUR (inclusiv TVA) și dacă nu este finanţată şi din alte fonduri publice.

1. **Cheltuieli cu (re) certificări** ale unui sistem de management și/sau de produs/serviciu.
2. **Cheltuieli pentru consultanță și management de proiect** - Consultanța/ Managementul de proiect pentru obiectivul de investiții:

a) plata serviciilor de consultanţă la elaborarea cererii de finanțare și a tuturor studiilor necesare întocmirii acesteia; sunt eligibile inclusiv cheltuielile efectuate între 01.01.2021 și data depunerii proiectului.

b) plata serviciilor de consultanţă în domeniul managementului execuţiei investiţiei;

c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor.

1. **Cheltuielile pentru publicitate și informare** - Cheltuieli necesare pentru realizarea activităților de comunicare și vizibilitate detaliate în Manualul de identitate vizuală pentru beneficiari, obligatorii în conformitate cu prevederile contractului de finanţare.
2. **Cheltuielile cu activitatea de audit financiar extern**.
3. **Cheltuieli pentru instalații/echipamente specifice în scopul obținerii unei economii de energie**, precum și sisteme care utilizează surse regenerabile, alternative de energie, în cazul în care acestea sunt destinate strict utilizării pentru investiția finanțată, de ex: stații de încărcare, pompe de căldură, mini-eoliene, compresoare aer, panouri și/sau sisteme fotovoltaice, panouri solare, etc.
4. **Montaj** **utilaje, echipamente tehnologice și funcționale** - Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.
5. În cadrul schemei, conform Regulamentului (UE) 2021/1060, art. 54, lit. a), se utilizează o rată forfetară pentru a acoperi costurile indirecte ale operațiunii în valoare maximă de 5% din costurile directe eligibile. Costurile indirecte sunt reprezentate de cheltuielile pentru consultanță și management de proiect, cheltuielile pentru publicitate și informare și cheltuielile cu activitatea de audit financiar extern.

### Baza legală pentru stabilirea eligibilității cheltuielilor

* Regulamentul (UE, EURATOM) nr. 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii.
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;
* Hotararea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare.
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Legea 227/2015 privind Codul fiscal, cu modificările și completările ulterioare.

### Categorii și plafoane de cheltuieli eligibile

Condițiile cumulative de eligibilitate a cheltuielilor, respectiv categoriile și sub-categoriile de cheltuieli eligibile aplicabile acestui apel de proiecte sunt detaliate în cadrul Anexei 4, Lista de cheltuieli eligibile la prezentul ghid. Plafoanele de cheltuieli eligibile trebuie respectate de către solicitantul de finanțare până la finalul perioadei de implementare a contractului de finanțare, inclusiv.

Conform art. 64 alin. (1) lit. (c) din Regulamentul (UE) 2021/1.060, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții:

(i) pentru operațiunile al căror cost total este mai mic de 5.000.000,00 EUR (inclusiv TVA);

(ii) pentru operațiunile al căror cost total este mai mare de 5.000.000,00 EUR (inclusiv TVA), în cazul în care TVA-ul nu se recuperează în temeiul legislației naționale privind TVA.

În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate, în condițiile în care nu este finanțată și din alte fonduri publice. În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute în cadrul acestui apel, dacă este nerecuperabilă, potrivit legii.

La depunerea cererii de finanțare, solicitantul de finanțare va completa Anexa 3 Declarația unică a solicitantului, secțiunea A, referitoare la încadrarea solicitantului în categoria persoanelor înregistrate ori neînregistrate în scopuri de TVA, conform Codului fiscal.

Mecanismul de plată şi rambursare a cheltuielilor în cadrul contractelor de finanțare se realizează în conformitate cu prevederile OUG 133/2021 privind gestionarea financiară a fondurilor europene pentru perioada de programare 2021-2027, cu modificările și completările ulterioare.

### Categorii de cheltuieli neeligibile

Sunt **neeligibile** următoarele categorii de cheltuieli:

1. categoriile de cheltuieli neeligibile menționate la art. 10 din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
2. orice cheltuieli suportate înainte de 01.01.2021 conform prevederilor art. 63, alin (2) din Regulamentul (UE) nr.1060/2021 și orice cheltuieli realizate înainte de data depunerii cererii de finanțare, cu excepția cheltuielilor care includ studii, proiectare, consultanță, management de proiect astfel cum sunt regăsite la capitolul 3 ”Cheltuieli pentru proiectare şi asistenţă tehnică” din devizul general conform HG 907/2016 cu modificările și completările ulterioare;
3. cheltuieli pentru achiziționarea echipamentelor/ utilajelor/ instalațiilor de lucru sau pentru orice alt activ corporal care funcționează prin arderea combustibililor fosili (inclusiv biocombustibili), fiind eligibile doar cele care sunt alimentate exclusiv electric;
4. cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) nr. 2021/1060;
5. cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate;
6. cheltuielile pentru achiziţionarea de imobile (teren/clădire);
7. cheltuielile pentru procurarea de bunuri care, conform legii, intră în categoria obiectelor de inventar;
8. costuri operaţionale, de funcționare, de testare și întreținere a obiectivelor finanțate prin proiect;
9. costuri administrative: salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești;
10. alte cheltuieli generale de administrație;
11. cheltuieli financiare, respectiv prime de asigurare, taxe, comisioane, rate și dobânzi aferente creditelor;
12. contribuția în natură;
13. amortizarea;
14. leasingul;
15. cheltuieli pentru lucrări de întreținere/reparare/mentenanță;
16. costurile lucrărilor de construcție/extindere pentru spații destinate exclusiv desfășurării activităților administrative: birouri, săli de conferințe/ședințe, spații pentru relaxarea angajaților, săli de mese, spații de cazare;
17. costurile aferente investițiilor în active necorporale destinate întregii activități a solicitantului de finanțare;
18. costurile aferente investițiilor în programe informatice (aplicație), respectiv costurile destinate rezolvării unor probleme specifice derulării întregii activități a solicitantului de finanțare și care nu sunt destinate derulării activității pe codul CAEN pentru care solicită finanțare;
19. cheltuielile a căror valoare depășește limitele maxime, acolo unde sunt prevăzute limitări;
20. cheltuielile privind achiziţia de dotări/echipamente/utilaje second-hand;
21. taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul;
22. cheltuieli cu investițiile ce fac obiectul dublei finanțări care vizează aceleași costuri eligibile;
23. cheltuielile cu achiziţionarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004, indiferent de domeniul de activitate al solicitantului ori de domeniul de activitate în care se doreşte realizarea investiţiei propuse prin proiect, cu excepția claselor: 2.3.2.3 (doar pentru codurile CAEN Rev 2 8621, 8622, 8623 și 8690), 2.3.6.1, 2.3.6.1.1., 2.3.6.1.2., 2.3.6.2., 2.3.6.2.1., 2.3.6.2.2., 2.3.6.3., 2.3.6.3.1., 2.3.6.3.2., 2.3.6.4., 2.3.6.4.1., 2.3.6.4.2., 2.3.6.4.3., 2.3.6.4.4., 2.3.6.5
24. amenzi, penalităţi, dobânzi, cheltuieli de judecată şi cheltuieli de arbitraj;
25. cheltuielile efectuate înainte de data depunerii cererii de finanţare, cu excepția celor aferente Capitolului 3 ”Cheltuieli pentru proiectare şi asistenţă tehnică” din devizul general, conform HG 907/2016 cu modificările și completările ulterioare.
26. cheltuieli efectuate după finalizarea etapei de implementare a proiectului, respectiv finalizarea ultimei activități a proiectului;
27. cheltuieli care nu corespund particularităţilor/obiectivelor/activităţilor sprijinite prin acțiunea regională;
28. cheltuieli de mentenanță;
29. cheltuielile pentru activități cu produse cu caracter erotic sau obscen, jocuri de noroc, precum și cele care contravin bunelor moravuri, ordinii publice și/sau prevederilor legale în vigoare;
30. cheltuielile aferente activităților de astrologie și spiritism, inclusiv on-line, servicii personale de tipul: servicii de escortă, servicii de stabilire a întâlnirilor, servicii ale agențiilor matrimoniale, video chat on-line pentru consiliere matrimonială și psihologică;
31. sistemele de minare/stocare pentru criptomonede, tabletele și telefoanele mobile;
32. alte cheltuieli neeligibile menționate în ghidul solicitantului de finanțare în funcție de specificul investiției.

**Notă!** AM nu verifică realizarea activităților aferente cheltuielilor neeligibile, acestea fiind în responsabilitatea exclusivă a solicitantului care se va asigura de respectarea legislației în vigoare pentru realizarea lor.

### Opțiuni de costuri simplificate. Costuri directe și costuri indirecte

Categoriile de cheltuieli eligibile aferente prezentei scheme sunt grupate în costuri directe și în costuri indirecte.

**Costurile directe** sunt acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul investițional propus prin proiect. Structura costurilor directe este următoarea:

1. **Cheltuieli pentru amenajarea terenului** au în vedere următoarele categorii:
   1. amenajarea terenului - include cheltuielile efectuate la începutul lucrărilor pentru pregătirea amplasamentului care constau în demolări, demontări, dezafectări, defrişări, evacuări materiale rezultate, devieri rețele de utilități din amplasament, sistematizări pe verticală, drenaje, epuizmente - exclusiv cele aferente realizării lucrărilor pentru investiţia de bază - devieri de cursuri de apă.
   2. amenajări pentru protecția mediului și aducerea la starea inițială - se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, de exemplu: plantare de copaci, reamenajare spaţii verzi, lucrări/acţiuni pentru protecţia mediului.
2. **Cheltuielile pentru asigurarea utilităților necesare obiectivului** - Se includ cheltuielile aferente lucrărilor pentru asigurarea cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, precum:
3. alimentare cu apă;
4. canalizare;
5. agent termic;
6. energie electrică;
7. telecomunicaţii, etc.
8. **Cheltuieli pentru proiectare și asistență tehnică** (doar pentru proiectele care vizează lucrări care se supun autorizării) - cheltuielile directe din cadrul capitolului 3 din devizul general sunt eligibile în limita a 5% din valoarea eligibilă a investiției de bază, respectiv capitolul 4 din devizul general.

* Studii (studii de teren, raport privind impactul asupra mediului, alte studii specifice);
* Documentații-suport și cheltuieli pentru obținerea de avize, acorduri și autorizații;
* Expertizare tehnică;
* Certificarea performanței energetice și auditul energetic al clădirilor;
* Proiectare (temă de proiectare, studiu de prefezabilitate, studiu de fezabilitate/ documentație de avizare a lucrărilor de intervenții și deviz general, documentații tehnice necesare în vederea obținerii avizelor/ acordurilor/ autorizațiilor, verificarea tehnică de calitate a proiectului tehnic și a detaliilor de execuție, proiect tehnic și detalii de execuție);
* Asistență tehnică (asistență tehnică din partea proiectantului, dirigenție de șantier, coordonator în materie de securitate și sănătate).

1. **Cheltuieli pentru investiţia de bază**:

* Construcții și instalații construcții și instalații - cheltuieli aferente activităţilor de construcție/ modernizare și extindere a spațiului de producție/servicii ale IMM-urilor, respectiv cheltuielile aferente execuţiei tuturor obiectelor cuprinse în obiectivul de investiţie, clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului;
* Utilaje, echipamente tehnologice și funcționale care necesită montaj - Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale;
* Utilaje, echipamente tehnologice și funcționale care nu necesită montaj și echipamente de transport - Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic;
  + Montaj utilaje, echipamente tehnologice și funcționale - Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora;

- Dotări - Achiziționarea de echipamente tehnologice, utilaje, instalații de lucru, mobilier, echipamente informatice, birotică, care se regăsesc în Subgrupa 2.1 „Echipamente tehnologice - mașini, utilaje și instalații de lucru)” Subgrupa 2.2. „Aparate și instalații de măsurare, control și reglare”, Clasa 2.3.6 Utilaje şi instalaţii de transportat şi ridicat, cu excepția Subclaselor 2.3.6.3.3, 2.3.6.6, 2.3.6.6.1, 2.3.6.7, 2.3.6.8, 2.3.6.8.1, subclasa 2.3.2.3 Alte mijloace de de transport auto neregăsite în cadrul clasei 2.3.2 (doar pentru codurile CAEN Rev 2 8621, 8622, 8623 și 8690), Grupa 3 „Mobilier, aparatură birotică, sisteme de protecție a valorilor umane și materiale și alte active corporale” din Hotărârea Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările și completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanțare.

* + Dotări - instalații/echipamente specifice în scopul obținerii unei economii de energie, precum și sisteme care utilizează surse regenerabile, alternative de energie, în cazul în care acestea sunt destinate strict utilizării pentru investiția finanțată, de ex: stații de încărcare, pompe de căldură, mini-eoliene, compresoare aer, panouri și/sau sisteme fotovoltaice, panouri solare, etc.

În conformitate cu Regulamentul (UE) 2021/1058 privind Fondul european de dezvoltare regională și Fondul de coeziune, art. 7 punctul (h), sunt excluse de la finanțare investițiile legate de producția, prelucrarea, transportul, distribuția, stocarea sau arderea combustibililor fosili. **În acest sens, nu sunt eligibile echipamentele/ utilajele/ instalațiile de lucru sau orice alt activ corporal care funcționează prin arderea combustibililor fosili** **(inclusiv biocombustibili), fiind eligibile doar cele care sunt alimentate exclusiv electric.** Echipamentele mobile trebuie să fie înregistrate fiscal la sediul social/punctul de lucru înregistrat fiscal unde va fi implementat proiectul în Regiunea Sud-Est.

1. **Cheltuieli cu active necorporale** - Se cuprind cheltuielile cu achiziţionarea activelor necorporale **exclusiv legate de** funcționarea mijloacelor fixe care se achiziționează în vederea desfășurării activității finanțate: programe informatice, utilizarea IT și a proprietății intelectuale: brevete, licențe, mărci comerciale, inclusiv elemente care conduc la digitalizarea doar a activității legată de codul CAEN pentru care se solicită finanțare;
2. **Cheltuieli pentru instalații/echipamente specifice în scopul obținerii unei economii de energie**, precum și sisteme care utilizează surse regenerabile, alternative de energie, în cazul în care acestea sunt destinate strict utilizării pentru investiția finanțată, de ex: stații de încărcare, pompe de căldură, mini-eoliene, compresoare aer, panouri și/sau sisteme fotovoltaice, panouri solare, etc.
3. **Cheltuieli pentru organizarea de șantier si conexe organizarii de santier** - Se cuprind lucrările de construcții și instalații aferente organizării de șantier și conexe acesteia;
4. **Cheltuieli diverse și neprevăzute** - se consideră eligibile dacă sunt în strânsă legătură cu investiția inițială și sunt detaliate corespunzător prin documente justificative și doar în limita a 10% din valoarea cheltuielilor eligibile cuprinse la capitolele 1, 2 și 4 din devizul general.
5. **Cheltuieli cu achiziționarea de instalații/echipamente specifice economiei circulare și/sau simbiozei industriale** - Se cuprind cheltuieli pentru achiziționarea de instalații/echipamente specifice recuperării și reutilizării materiilor prime, materialelor și produselor prin reintroducerea în procesul principal de fabricație sau prin crearea de noi produse/servicii, pentru dezvoltarea de noi activități economice necesare integrării în lanțurile valorice;
6. **Cheltuieli pentru promovarea amprentei de mediu a produsului**/ organizarea studiilor privind amprenta de carbon;
7. **Cheltuieli pentru sprijinirea designului produsului pentru durabilitate, reparabilitate, reutilizare, upgradabilitate și reciclare**;
8. **Cheltuieli pentru activități de marketing și internaționalizare** - Se cuprind cheltuieli pentru extinderea piețelor de vânzare, a gamei de produse și servicii oferite, precum și participarea directă a solicitantului la principalele canale și platforme de internaționalizare, inclusiv dezvoltarea de activități de marketing generate de codul CAEN finanțat, prin participarea solicitantului de finanțare, în calitate de expozant, la nivel național și/sau extern, în afara României, la târguri, expoziții:

a) taxa de participare;

b) taxa de închiriere a stand-ului, maximum 2 delegați;

d) transportul și depozitarea mostrelor şi materialelor promoționale;

e) servicii de marketing.

Cheltuielile eligibile, privind taxa de participare și taxa de închiriere a stand-ului, trebuie efectuate de către beneficiari în relația directă, fără intermediari, cu organizatorii acestor târguri, expoziții. În cadrul activităților de internaționalizare, participările la târgurile organizate la nivel național sunt eligibile dacă acestea au participare internațională.

Activitățile de marketing vizează acțiuni derulate de solicitant în vederea promovării produselor și/sau serviciilor generate de codul CAEN finanțat (de ex: materiale promoționale, publicitate, pliante etc.).

1. **Taxa pe valoare adaugată** reprezintă o cheltuială eligibilă în măsura în care este nedeductibilă și este aferentă doar acelor cheltuieli eligibile, potrivit legislației naționale în domeniul fiscal.

În conformitate cu prevederile art. 9 alin.(1) din HG 873/2022, cheltuiala cu TVA aferentă cheltuielilor eligibile, este eligibilă dacă nu a fost sau nu va fi solicitată la rambursare conform legislației naționale în domeniul fiscal pentru operațiunile al căror cost total este mai mic de 5.000.000 EUR (inclusiv TVA) și dacă nu este finanţată şi din alte fonduri publice.

1. **Cheltuieli pentru cote**:

a) cota aferentă Inspectoratului de Stat în Construcţii, calculate potrivit prevederilor Legii nr. 10/1995 privind calitatea în construcţii, republicată;

b) cota aferentă Inspectoratului de Stat în Construcţii, calculate potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

c) cota aferentă Casei Sociale a Constructorilor-CSC, în aplicarea prevederilor Legii nr. 215/1997 privind Casa Socială a Constructorilor.

1. **Cheltuieli aferente marjei de buget și pentru constituirea rezervei de implementare pentru ajustarea de preț pentru proiecte cu lucrări**

(a) Cheltuieli aferente marjei de buget (linia 7.1 din devizul general) - sunt eligibile în limita a 10% din valoarea eligibilă a capitolelor din devizul general (1.2+ 1.3 + 1.4 + 2 + 3.1 + 3.2 + 3.3 + 3.4 + 3.5 + 3.8 + 4 + 5.1.1);

(b) Cheltuieli pentru constituirea rezervei de implementare pentru ajustarea de preț (linia 7.2 din devizul general) - sunt eligibile în limita a 5 % din valoarea cheltuielilor eligibile cuprinse la capitolelor 1, 2 și 4 din bugetul proiectului.

1. **Cheltuieli cu (re) certificări ale unui sistem de management și/sau de produs/serviciu**

**Costurile indirecte**, prin opoziție cu costurile directe, sunt toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional. Pentru calculul costurilor indirecte se va avea în vedere aplicarea unei rate forfetare la costurilor directe eligibile, in conformitate cu art. 54, lit. (a) din RegulamentuL (UE) 2021/1060. Astfel, in cadrul PR SE 2021-2027, costurile indirecte vor reprezenta maxim 5% din costurile directe eligibile. Structura costurilor indirecte este următoarea:

1. **Cheltuieli pentru consultanță și management de proiect** - Consultanța/Managementul de proiect pentru obiectivul de investiții:

a) plata serviciilor de consultanţă la elaborarea cererii de finantare și a tuturor studiilor necesare întocmirii acesteia; sunt eligibile inclusiv cheltuielile efectuate între 01.01.2021 și data depunerii proiectului.

b) plata serviciilor de consultanţă în domeniul managementului execuţiei investiţiei;

c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul; Sunt eligibile inclusiv cheltuielile efectuate între 01.01.2021 și data depunerii proiectului.

1. **Cheltuielile pentru publicitate și informare** - Cheltuieli necesare pentru realizarea activităților de comunicare și vizibilitate detaliate în Manualul de identitate vizuală pentru beneficiari, pentru activitățile obligatorii de publicitate şi informare aferente proiectului în conformitate cu prevederile contractului de finanţare;
2. **Cheltuielile cu activitatea de audit financiar extern** - AM va calcula costurile indirecte prin aplicarea unei rate forfetare de maxim 5% la costurilor directe eligibile.

Formula de calcul a costurilor indirecte este: Co ind = Co dir \* Rforfetară (5%)

Co ind = costurile indirecte

Co dir = costurile directe

Rforfetară (%) = rata forfetară

Limitele procetuale prevăzute pentru anumite categorii de cheltuieli se aplică la valoarea cheltuielilor incluse în Bugetul proiectului (Anexa 10) la data semnării contractului de finanţare.

Utilizarea opțiunilor simplificate în materie de costuri reprezintă o simplificare a modului de rambursare a cheltuielilor în relația AM PR SE- beneficiari și nu va exonera beneficiarii de respectarea obligațiilor legale în vigoare.

### Opțiuni de costuri simplificate. Costuri unitare/sume forfetare și rate forfetare

Această secțiune nu se aplică prezentului apel.

### Finanțare nelegată de costuri

Această secțiune nu se aplică prezentului apel.

## Valoarea minimă și maximă nerambursabilă a unui proiect

Valoarea minimă nerambursabilă a unui proiect: 220.000 euro, respectiv mimimum 20.000 euro prin ajutor de minimis si minimum 200.000 euro din ajutorul de stat regional.

Valoarea maximă nerambursabilă a unui proiect: 1.500.000 euro, respectiv maxim 200.000 euro prin ajutor de minimis si maxim 1.300.000 euro din ajutorul de stat regional.

Cursul valutar la care se va calcula încadrarea în limitele valorilor minime și maxime eligibile pentru un proiect este cursul de 5,0608 lei/euro, cursul inforEuro din luna publicării versiunii aprobate a ghidului solicitantului. Cursul respectiv se va utiliza inclusiv în etapa contractuală pentru calculul valorilor anterior menționate utilizat până la semnarea contractului de finanţare.

Valoarea eligibilă este formată din valoarea FEDR+BS (maximum 1.500.000 euro) + contribuţia proprie a solicitantului. În cazul în care valoarea eligibilă a proiectului depăşeşte valoarea maximă eligibilă admisă prin prezentul ghid, cheltuielile aferente depăşirii în cauză vor fi încadrate de către solicitant în categoria cheltuielilor neeligibile.

Criteriul cu privire la valoarea minimă a investiției nu se menține pe perioada de implementare și durabilitate a investiției**.**

## Cuantumul cofinanțării acordate

Acordarea *ajutorului de minimis* se realizează cu respectarea criteriilor prevăzute în Regulamentul (UE) nr. 2023/2831 al Comisiei privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, cu modificările și completările ulterioare.

Valoarea ajutorului de minimis propus este cuprinsă între 20.000 euro și 200.000 euro, echivalent în lei la cursul de schimb InforEuro valabil la data semnării contractului de finanțare și reprezinta 90% din totalul cheltuielilor eligibile.

Acordarea *ajutorului de stat regional* se realizează cu respectarea prevederilor Capitolul I și art. 14 din Regulamentul (UE) nr. 2014/651 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din Tratat, cu modificările și completările ulterioare, denumit, în continuare, ajutor de stat regional.

* Valoarea ajutorului de stat regional propus este cuprinsă între 200.000 euro și 1.300.000 euro, echivalent în lei la cursul de schimb InforEuro valabil la data semnării contractului de finanțare.
* Finanţarea nerambursabilă maximă ce poate fi acordată ca ajutor de stat regional nu trebuie să depăşească intensitatea maximă admisă, aplicabilă la valoarea cheltuielilor eligibile finanţabile prin ajutor de stat regional aferente proiectului, în funcţie de județul în care se implementează proiectul şi de categoria de întreprindere în care se încadrează beneficiarul, conform capitolului 3.4 Rata de cofinanțare:

Ajutoarele se acordă numai în condițiile și criteriile prevăzute în Schema de minimis și ajutor de stat regional nr. 328/21.05.2025, în limita bugetului disponibil. Ajutoarele se consideră acordate la data la care dreptul legal de a primi ajutorul este conferit beneficiarului, respectiv la data semnării contractului de finanţare, indiferent de data la care ajutoarele se plătesc beneficiarului respectiv.

## Durata proiectului

Perioada de implementare a activităților proiectului, după semnarea contractului de finanțare în cadrul căreia pot fi efectuate cheltuielile eligibile este de maxim 36 luni pentru proiectele care includ lucrări care necesită autorizație de construire și 24 luni pentru proiectele care includ doar servicii și/sau dotări/ dotare cu echipamente care presupun lucrări de construcție/montaj care nu se supun autorizării, fără a depăși data de 31 decembrie 2029.

Perioada de implementare a proiectului de după semnarea contractului poate fi prelungită, în conformitate cu prevederile contractul de finantare, fără a depăși fie durata de maxim 54 de luni de la data semnării contractului de finanțare de către ultima parte, pentru proiectele care includ lucrări care necesită autorizație de construire, reprezentând durata maximă de 36 luni plus jumătate din aceasta, respectiv încă 18 luni, fie durata de maxim 36 de luni de la data semnării contractului de finanțare de către ultima parte, pentru proiectele care includ doar servicii și/sau dotări/ dotare cu echipamente, care presupun lucrări de construcție/montaj care nu se supun autorizării, reprezentând durata maximă de 24 luni plus jumătate din aceasta, respectiv încă 12 luni, fie data de 31 decembrie 2029, oricare termen intervine primul.

## Alte cerinţe de eligibilitate a proiectului

Condițiile generale de eligibilitate a proiectelor sunt următoarele:

1. Proiectul este corelat cu obiectivele și activitățile apelului de proiecte și propune investiții specifice eligibile. Activitățile eligibile sunt enumerate la secțiunea 5.2.2.
2. Proiectul este implementat în Regiunea de Dezvoltare Sud-Est, în mediul urban pentru microîntreprinderi, întreprinderi mici și mijlocii non-agricole și în mediul rural pentru întreprinderi mici și mijlocii non-agricole, cu excepția teritoriului acoperit de ITI Delta Dunării;
3. Locul de implementare trebuie să fie adecvat implementării proiectului și amplasării echipamentelor propuse a fi achiziționate prin proiect, de la depunerea cererii de finanțare, respectiv:
   * este racordat la toate utilitățile necesare funcționării, respectiv energie electrică, alimentare cu apă, canalizare, gaze naturale, dacă este cazul, în cazul în care realizarea branșamentelor/racordurilor nu face obiectul proiectului;
   * nu este ocupată de alți utilizatori;
   * să aibă infrastructură rutieră de acces;
   * nu este ocupată cu alte bunuri care nu au legătură cu investiția sau activitatea derulată de solicitantul de finanțare pentru care solicită finanțare;
   * nu prezintă degradări incompatibile cu realizarea investiției propuse pentru acele elemente care nu fac obiectul investițiilor prin proiectul depus;
   * nu prezintă un grad de uzură avansat pentru acele elemente care nu fac obiectul investițiilor prin proiectul depus;
   * corespunde cu descrierea din cererea de finanțare și Planul de afaceri.
   * în cadrul etapei de contractare se va realiza o vizita la fața locului pentru verificarea locației de implementare, care trebuie sa întrunească toate condițiile de mai sus.
4. Investiția propusă prin proiect vizează o singură clasă CAEN care se regăsește în domeniile de activitate eligibile anexate la ghidul solicitantului de finanțare.
5. Investiția prevede crearea **cel puţin a unui loc de muncă** în cadrul activităţii susţinute prin proiect și menținerea acestei creșteri pe întreaga perioadă de verificare a asigurării caracterului durabil al investiției (3 ani după efectuarea plății finale în cadrul contractului de finanțare);
6. Proiectul nu are demarate procedurile de achiziție și/sau lucrările de execuție înainte de data depunerii cererii de finanțare, cu excepția procedurilor aferente Capitolului 3 ”Cheltuieli pentru proiectare şi asistenţă tehnică” din devizul general.
7. Referitor la investitia propusă prin proiect, respectiv finanţarea pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului - aceasta nu a mai beneficiat de finanţare publică în ultimii 5 ani şi nu beneficiază/ nu va beneficia de fonduri publice din alte surse de finanţare.

Se va asigura de către solicitant evitarea dublei finanțări a lucrărilor de intervenție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de intervenție/ activităților aferente operațiunii, propuse prin proiect.

1. Proiectul respectă limitele valorilor minime (20.000 euro) și maxime (200.000 euro) pentru asistența financiară nerambursabilă definită în ghidul solicitantului de finanțare aferentă ajutorului de minimis.
2. Valoarea ajutorului de minimis solicitat nu depășește plafonul de minimis, ținând cont de regula de cumul a ajutoarelor aplicabil întreprinderii unice.
3. Proiectul respectă valoarea finanţării nerambursabile ce poate fi acordată pentru un proiect sub formă de ajutor de stat regional minimum 200.000 euro şi maximum 1.300.000 euro, echivalent în lei la cursul de schimb InforEuro, valabil la data lansării apelului de proiecte;
4. Perioada de implementare a activităților proiectului, după semnarea contractului de finanțare în cadrul căreia pot fi efectuate cheltuielile eligibile este de maxim 36 luni pentru proiectele care includ lucrari si 24 luni pentru proiectele care includ doar dotari, fără a depăși data de 31 decembrie 2029. Perioada de implementare a proiectului poate fi prelungită, în conformitate cu prevederile contractului de finanțare, fără a depăși data de 31 decembrie 2029 .
5. În cazul în care pentru a beneficia de ajutor de minimis în cadrul Schemei a fost necesar ca solicitantul să ramburseze, integral sau parțial, un ajutor de minimis primit anterior, acesta va prezenta furnizorului schemei dovezi privind rambursarea, astfel încât prin cumularea cu noul ajutor solicitat să nu se depăşească plafonul stabilit conform prevederilor legale.
6. Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
7. Proiectul respectă principiile privind dezvoltarea durabilă, egalitatea de șanse, gen, nediscriminarea și accesibilitatea pentru persoanele cu dizabilități. În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

* legislaţia naţională şi comunitară aplicabilă în domeniul egalităţii de şanse, de gen, nediscriminării și accesibilității persoanelor cu dizabilități;
* legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice;
* Carta drepturilor fundamentale a Uniunii Europene;
* Convenția ONU privind drepturile persoanelor cu dizabilități.

Egalitatea de şanse, de gen, nediscriminare şi accesibilitate:

a) Proiectul implementează măsuri în ceea ce privește egalitatea de șanse, nediscriminarea conform legislației naționale în vigoare în corelare cu Carta drepturilor fundamentale a Uniunii Europene.

b) Proiectul prevede măsuri de accesibilizare a infrastructurii pentru persoanele cu dizabilităţi, în conformitate cu prevederile Convenției ONU privind drepturile persoanelor cu dizabilități (art. 9).

Dezvoltare durabilă şi eficienţă energetică:

Proiectul prevede măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea și reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității.

În cadrul Declarației unice, solicitantul declară că va respecta obligațiile prevăzute în legislația comunitară și națională în domeniul dezvoltării durabile, egalității de șanse, nediscriminării și accesibilității pentru persoanele cu dizabilități.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

1. Proiectul integrează măsuri de atenuare și de adaptare la schimbările climatice respectând Orientările tehnice ale Comisiei Europene referitoare la imunizarea infrastructurii la schimbările climatice

Solicitantul își va asuma respectarea acestor aspecte în Declarația unică şi va descrie în secțiunea relevantă din cererea de finanțare modul în care integrează măsuri de atenuare și de adaptare la schimbările climatice, având în vedere informațiile cuprinse la Secțiunea 3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului).

Investițiile în infrastructură care au o durată de viață preconizată de cel puțin 5 ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).*

Imunizarea la schimbările climatice este un proces care integrează măsurile de *atenuare* a schimbărilor climatice și măsurile de *adaptare* la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al (i) atenuării şi (ii) vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea măsurilor adecvate pentru (i) atenuarea și (ii) adaptarea (în măsura în care este necesară) la schimbările climatice.

Documentațiile tehnico economice trebuie să aibă integrate aspecte privind imunizarea la schimbările climaticeîn conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027(Anexa 9)**.**

# INDICATORI DE ETAPĂ

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului, **Anexele 2 si 2.a** la prezentul ghid.

Indicatorii de etapă sunt repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect. În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază. Indicatorii de etapă prevăzuți în Planul de monitorizare a proiectului vor fi stabiliți în conformitate cu orientările metodologice privind indicatorii de etapă care vor fi elaborate și aprobate prin ordin al Ministrului Investițiilor și Proiectelor Europene.

Exemplu de indicatori de etapă ce pot fi definiți de solicitant în cererea de finanțare în raport cu activitatea de bază: în cazul unui proiect care presupune construcția/modernizarea/extinderea unui obiectiv de investiție, indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate, după cum urmează:

* Indicator de etapă 1: demararea achiziției contractului de lucrări (publicarea anunțului privind achiziția);
* Indicator de etapă 2: finalizarea achiziției contractului de lucrări (semnarea contractului de execuție/proiectare și execuție lucrări);
* Indicator de etapă 3: stadiu de execuție lucrări de 50% (din punct de vedere valoric, pentru a putea dovedi îndeplinirea acestuia);
* Indicator de etapă 4: finalizarea lucrărilor (recepția la terminarea lucrărilor);
* Indicator de etapă 5: demararea achiziției contractului de furnizare/servicii (publicarea anunțului privind achiziția);
* Indicator de etapă 6: finalizarea achiziției contractului de furnizare/servicii (semnarea contractului de furnizare/servicii);
* Indicator de etapă 7: recepția echipamentelor/serviciilor.
* Indicatorii de etapă fac parte integrantă din planul de monitorizare definit la subsecțiunea 11.3.

# COMPLETAREA ŞI DEPUNEREA CERERILOR DE FINANTARE

## Completarea formularului cererii

Cererea de finanțare este compusă din:

1. Formularul Cererii de finanțare ale cărei secţiuni se completează exclusiv în aplicaţia MySMIS2021;
2. Anexele la cererea de finanțare, prezentate în cadrul secțiunilor **7.4 Anexe și documente obligatorii la depunerea cererii** și **7.6 Anexe și documente obligatorii la momentul contractării**, vor fi încărcate în sistemul informatic MySMIS2021, în format PDF, semnate numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Acest ghid conține modele standard sau anexe/modele recomandate/orientative.

Solicitantul de fonduri externe nerambursabile are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în Ghidul Solicitantului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

Furnizorul îşi rezervă dreptul de a nu achita/acorda ajutor de minimis și ajutor de stat regional sau de a solicita recuperarea ajutoarelor deja acordate, în cazul în care documentele şi informaţiile furnizate de către beneficiar în documentele în baza cărora s-au acordat ajutoarele menţionate se dovedesc a fi incorecte sau false. În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente vor fi scanate, salvate în format pdf, semnate digital și încărcate în aplicația MySMIS2021, la completarea cererii de finanțare. Documentele încărcate în aplicația MySMIS2021, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

**Notă!**

1. Solicitantul de finanțare își asumă toate riscurile în ceea ce privește pregătirea și depunerea proiectelor în cadrul prezentului apel în cazul în care acestea nu sunt selectate pentru finanțare.
2. Solicitantul de finanțare își asumă riscurile ce pot decurge din procesul de evaluare, selecție, contractare și implementare a proiectelor cu privire la cheltuielile efectuate în vederea pregătirii și implementării și atingerea rezultatelor preconizate aferente proiectelor depuse în cadrul prezentului apel.
3. Depunerea cererii de finanţare nu are ca rezultat în mod obligatoriu acordarea finanţării, solicitantul la finanţare asumându-și riscul ca în urma procesului de evaluare și selecție, respectiv contractare, proiectul să poată fi respins pentru neîndeplinirea criteriilor de evaluare și selecție sau contractare.

## Limba utilizată în completarea cererii de finanțare

Cererile de finanțare trebuie să fie tehnoredactate în limba română. Nu sunt acceptate cereri de finanțare redactate în altă limbă. În cazul anexării unor documente emise în altă limbă se va anexa obligatoriu și traducerea legalizată sau autorizată a acestora. Completarea cererii de finanțare într-un mod clar şi coerent va înlesni procesul de evaluare a acesteia.

## Metodologia de justificare şi detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta, cu respectarea prevederilor Ordin nr. 1.777/3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Bugetul proiectului este cuprins în Cererea de Finanțare și respectă formatul cadru și conținutul minim aprobat prin Ordonanța de urgență a Guvernului nr. 23/2023. Bugetul proiectului se generează în cadrul aplicației MySMIS2021. Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Contribuţia proprie a beneficiarului poate proveni din surse proprii, surse ce exclud ajutoare de stat sau ajutoare de minimis. Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

Pentru proiectele de infrastructură, bugetul proiectului se corelează cu devizul general al investiției, întocmit în conformitate cu prevederile HG 907/2016 privind etapele de elaborare și conținutul cadru al documentațiilor tehnico-economice aferente obiectivelor/ proiectelor de investiții finanțate din fonduri publice, cu modificările și completările ulterioare. Se va completa Matricea de corelare a bugetului proiectului cu devizul general al investiției, **Model A** la prezentul ghid.

De asemenea, se va completa şi Anexa 14 – Declaraţia privind eligibilitatea TVA.

## Anexe şi documente obligatorii la depunerea cererii

Condițiile de eligibilitate ale solicitanților de fonduri externe nerambursabile fac obiectul declarației unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Solicitantul va depune documentele justificative, documentele suport și anexele într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă, specificate în Ghidul Solicitantului aplicabil.

Odată cu generarea și semnarea Declarației unice, solicitantul nu este obligat să depună documente doveditoare o dată cu Cererea de Finanțare, cu excepția acelor documente și anexe care sunt evaluate în etapa de evaluare tehnică și financiară a proiectului, respectiv:

1. **Declaraţia unică a solicitantului**

Se va anexa **Declarația unică a solicitantului, Anexa 3** la prezentul Ghid – Declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării.

Această declarație va fi completată de solicitant și ulterior generată de aplicația MySMIS2021 și va fi semnată cu semnătură electronică de către reprezentantul legal al solicitantului.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă, specificate în Ghidul Solicitantului aplicabil.

Solicitanții care în etapa de contractare până la termenul stabilit de către AM nu fac dovada îndeplinirii condițiilor de eligibilitate conform Declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat.

AM sesizează organele de urmărire penală, atunci când constată că una sau mai multe declarații depuse de solicitanții de fonduri externe nerambursabile sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

1. **Documente privind identificarea reprezentantului legal al solicitantului**

Se va anexa în mod obligatoriu la cererea de finanțare, actul de identitate a reprezentantului legal, act de identitate aflat în perioada de valabilitate. Se vor avea în vedere și prevederile secțiunii 10. Aspecte privind prelucrarea datelor cu caracter personal, la prezentul ghid.

1. **Mandatul special/ împuternicirea specială** pentru semnarea anumitor anexe/secţiuni la cererea de finanțare (dacă este cazul) și Certificarea aplicaţiei, Model C la prezentul Ghid.
2. **Declarația IMM (model standard în Anexa 15 la prezentul ghid)** ,în care se va evidenția, printre altele, ajutoarele de minimis și de stat primite/ solicitate în perioada scursă de la depunerea cererii de finanțare. Se va reverifica încadrarea finanțării nerambursabile solicitate în plafonul de minimis.

**Notă!** Verificarea îndeplinirii condiției de eligibilitate privind încadrarea solicitantului de finanțare în categoria eligibilă – microîntreprindere, întreprindere mică sau mijlocie se va realiza, în baza Declarației IMM complete și conforme, precum și a unei analize efectuate în etapa de evaluare, selecție și contractare, în baza documentelor și informațiilor prevăzute și solicitate prin ghidul solicitantului. Analiza vizează verificarea încadrării solicitantului în categoria microîntreprindere, întreprindere mică sau mijlocie la data depunerii cererii de finanțare și la momentul semnării contractului de finanțare. ADR SE va putea solicita orice documente necesare pentru efectuarea verificării, inclusiv informații despre top clienți - furnizori, legături cu persoane fizice, juridice, relații comerciale, relații de familie, etc, iar **refuzul solicitantului de finanțare de a pune la dispoziție** documentele/informațiile solicitate (poate) conduce la respingerea cererii de finanțare. Identificarea întreprinderii unice și a relațiilor de parteneriat și/sau legătură ale solicitantului de finanțare cu alte întreprinderi, se face prin **raportare la situația** de la data analizei, respectiv data întocmirii Declarației privind încadrarea în categoria IMM.

1. **Lista de echipamente/lucrări/servicii cu încadrarea acestora pe secțiunea de cheltuieli eligibile /neeligibile**

Se va depune Lista de echipamente/lucrări/servicii, evidenţiindu-se cele două tipuri de cheltuieli (eligibile/neeligibile) cu menționarea prețurilor acestora, iar informațiile vor fi corelate cu bugetul / devizul proiectului. Se va folosi modelul B, Lista de echipamente/lucrări/servicii.

1. **Pentru proiectele cu lucrari - Devizul general pentru proiectele de lucrări în conformitate cu HG 907/2016** privind etapele de elaborare și conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice, cu modificările și completările ulterioare – a se vedea structura devizului general din legislația în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

Devizul/ele general/e trebuie să prezinte data elaborării/actualizării, să fie asumat/e de către elaboratorul documentației tehnico-economice și semnat/e și de reprezentantul legal.

În cazul în care, în cadrul proiectului, există atât lucrări eligibile, cât și lucrări neeligibile, acestea se vor detalia separat în cadrul bugetului pe baza devizului general.

Pentru detalii se va avea în vedere modelul privind Lista de echipamente/lucrări/servicii - Model B, anexa la prezentul Ghid, cu încadrarea acestora pe secțiunea de cheltuieli eligibile /neeligibile, anexată la cererea de finanțare. Se va prezenta inclusiv Matricea de corelare a bugetului proiectului cu devizul general al investiției, Model A la prezentul ghid în cazul proiectelor de lucrări.

1. **Centralizator privind justificarea costurilor și documentele justificative care au stat la baza stabilirii costului aferent investiției**

Fiecare cheltuială directă din bugetul proiectului trebuie sa fie fundamentată prin prezentarea a minim 2 oferte. Se vor prezenta documente justificative care au stat la baza stabilirii costului aferent, semnate de reprezentantul legal: minimum 2 oferte de preț echipamente/lucrări/servicii, liste de cantități/ echipamente și prețuri unitare provenite din surse verificabile și obiective (Model D-Centralizator privind justificarea costurilor) sau rezultatele unei cercetări de piață efectuate de solicitant. Dacă la depunerea cererii de finanțare nu a fost atașată nici o ofertă pentru fiecare cheltuială directă, proiectul va fi respins deoarece nu îndeplinește cerința din ghid (minim 2 oferte) și condiția de punctare din cadrul criteriul 7 , a. din Secțiunea II a Anexei 6 Grila ETF. Pentru costurile indirecte incluse în bugetul proiectului, solicitantul nu este obligat să prezinte oferte.

1. **Certificatul de urbanism sau Autorizația de construire, după caz**

Certificatul de urbanism anexat la dosarul cererii de finanţare **trebuie să fie cel eliberat în vederea obţinerii autorizaţiei de construire** pentru proiectul/obiectul de investiţii aferent cererii de finanțare depuse și trebuie să fie valabil la data depunerii cererii de finanţare, în caz contrar cererea de finanţare va fi respinsă ca neconformă administrativ. Singura excepție cu privire la termenul de valabilitate a certificatului de urbanism la data depunerii cererii de finanțare este anexarea autorizației de construire, în termen de valabilitate, eliberate pentru solicitant în vederea realizării investiției aferente proiectului. Având în vedere cele prezentate mai sus, rezultă că nu se acceptă certificate de urbanism aferente elaborării PUZ.

Certificatul de urbanism/Autorizația de construire va include în mod obligatoriu și lucrările de demolare, acolo unde este cazul.

Dacă la cererea de finanțare se depune autorizația de construire valabilă la data depunerii cererii de finanțare, emisă pentru solicitant, pentru obiectivul de investiții vizat de cererea de finanțare, nu este necesară și nu se solicită depunerea avizelor, acordurilor, certificatelor, autorizațiilor sau altor documente, care au stat la baza emiterii acesteia. Solicitantul are obligația să asigure valabilitatea autorizației de construire și corespondența cu obiectivul finanțat, dacă cererea de finanțare este selectată, la semnarea contractului de finanțare.

La depunerea cererii de finanțare nu se solicită depunerea avizelor, acordurilor, certificatelor, autorizațiilor sau altor documente care au stat la baza emiterii autorizație de construire sau aprobării documentațiilor tehnico-economice care însoțesc cererea de finanțare, în condițiile în care acestea au fost aprobate potrivit competențelor stabilite prin art. 42 din Legea finanțelor publice nr. 500/2002 privind finanțele publice, cu modificările și completările ulterioare, și art. 44 din Legea nr. 273/2006 privind finanțele publice locale, cu modificările și completările ulterioare. În măsura în care acestea cuprind recomandări, punerea lor în aplicare este responsabilitatea exclusivă a beneficiarul pe întreaga perioadă de implementare și monitorizare a proiectului.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire, sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

1. Pentru proiecte care includ execuția de lucrări de construcții ce se supun autorizării **Decizia etapei de**

**încadrare a proiectului în procedura de evaluare a impactului asupra mediului**, sau **Clasarea notificării** emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare.

În conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, procedura de evaluare a impactului asupra mediului se realizează în etape, după cum urmează:

a.1. **etapa de încadrare a proiectului în procedura de evaluare a impactului asupra mediului;**

a.2. etapa de definire a domeniului evaluării şi de realizare a raportului privind impactul asupra mediului;

a.3. etapa de analiză a calităţii raportului privind impactul asupra mediului.

**La cererea de finanțare se anexează documentul emis în urma parcurgerii etapei de la litera a.1. mai sus menționată sau clasarea notificării.**

Nu se acceptă documentul rezultat din evaluare inițială a proiectului prevazută în art 8, alin (2) din Legea 292/2018, etapă care precede procedura de evaluare ce cuprinde etapele de la a.1 la a.3.

1. **Bugetul proiectului (Anexa 10).**
2. **Extras din Registrul general de evidență a salariaților (REVISAL),** listat cu cel mult 5 zile lucrătoare înainte de depunerea cererii de finanțare (pe extras trebuie să apară data listării), de pe portalul Inspecția Muncii (ReGES) precum și extrase din Registrul salariați și Contracte per salariat din ReviSal, din care să rezulte că a înregistrat un număr mediu de salariaţi de cel puţin unu, în anul fiscal anterior depunerii cererii de finanţare. Se va anexa atât extrasul din REVISAL, cât și cel de pe portalul REGES.
3. **Fișă/fișe de post pentru locul/locurile de muncă nou creat/create legat/legate direct de investiția finanțată.**
4. **CV-urile membrilor echipei de proiect şi fişele de post** (în cazul în care echipa de proiect a fost stabilită), doar dacă informațiile nu se regăsesc completate în modelul standard al cererii de finanțare, secțiunea dedicată
5. **Declaratia privind eligibilitatea TVA** (Anexa 14) și certificatul de înscriere în scop TVA, unde este cazul.
6. **Macheta privind analiza și previziunea financiară**

Solicitantul sau liderul, în cazul parteneriatului, va completa Macheta privind analiza și previziunea financiară, inclusiv modelul de calcul al profitului, Anexa 19 la prezentul Ghid.

1. **Planul de afaceri**

Planul de afaceri are scopul de a prezenta modul de valorificare a obiectivului propus spre finanţare şi contribuţia acestuia la dezvoltarea locală.

Documentul mai sus menţionat trebuie întocmit conform Anexei 18 Plan de afaceri prezentată în prezentul Ghid.

1. Cele mai recente **situații financiare anuale ale solicitantului** (aprobate de adunarea generală a acționarilor sau asociaților). Se depun documentele aferente exercițiului fiscal anterior depunerii cererii de finanțare, aprobate de adunarea generală a acţionarilor sau asociaţilor:
   * Bilanţul prescurtat (Formular 10)
   * Contul de profit şi pierdere (Formular 20)
   * Datele informative (Formular 30)
   * Situația activelor imobilizate (Formular 40).
2. **Declarație privind beneficiarul/beneficiarii real/i Declarația privind beneficiarul/beneficiarii real/i** se va depune de solicitanții de finanțare - persoane juridice supuse obligației de înregistrare în registrul comerțului și de ONG-uri, în conformitate cu Legea nr. 129/2019 pentru prevenirea și combaterea spălării banilor și finanțării terorismului (Anexa 20).
3. **Situatie centralizatoare privind beneficiarul/beneficiarii real/reali ai finanțării (**Anexa 21).
4. **Declaratie privind beneficiarul/beneficiarii real/i – contractant/subcontractant** (Anexa 21.1).
5. **Declarație relocare ajutor de stat (**Anexa 22**).**

1. **Orice alte documente relevante necesare pentru a permite evaluarea criteriilor de selecție.**

## Aspecte administrative privind depunerea cererii de finanțare

Cererea de finanțare depusă de solicitanți respectă modelul cadru aprobat prin Ordinul nr. 1777 /2023 al ministrului MIPE privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027. Cererile de finanțare pot fi depuse doar în perioada menționată în cadrul ghidului specific, în cadrul sistemului MySMIS2021, derularea etapelor de evaluare, selecție și contractare realizându-se prin intermediul acestui sistem informatic.

Furnizorul îşi rezervă dreptul de a nu achita/acorda ajutor de minimis și ajutor de stat regional sau de a solicita recuperarea ajutoarelor deja acordate, în cazul în care documentele şi informaţiile furnizate de către beneficiar în documentele în baza cărora s-au acordat ajutoarele menţionate se dovedesc a fi incorecte sau false.

## Anexele şi documentele obligatorii la momentul contractării

În etapa de contractare, solicitanții trebuie să facă dovada celor declarate prin Declarația unică a solicitantului, respectiv să prezinte documentele suport prin care fac dovada îndeplinirii tuturor criteriilor de eligibilitate.

1. **Documentele statutare ale solicitantului**

Se vor anexa următoarele documentele necesare: act constitutiv, contract de societate, statut, în formă consolidată (care cuprinde toate modificările efectuate de la înfiinţarea solicitantului, până la depunerea cererii de finanţare). Informațiile din documentele statutare trebuie să corespundă cu informațiile ce reies din Certificatul constatator ONRC/ extras actual din Registrul Asociațiilor și Fundațiilor.

În cazul în care există modificări la documentele statutare anexate la cererea de finanțare, acestea se vor anexa la documentația de contractare, sau se vor transmite documentele statutare consolidate.

1. **Certificatul constatator emis de Oficiul Registrului Comerţului/extras actual din Registrul Asociațiilor și Fundațiilor/ atestat de întreprindere socială,** în termen de valabilitate.

Asociațiile și fundațiile care solicită finanțare au desfășurat activitate economică pe o perioadă corespunzătoare cel puțin unui an fiscal integral anterior depunerii cererii de finanțare.

1. **Certificat de atestare fiscală**,referitor la obligațiile de plată la bugetul local și bugetul de stat, al solicitantului din care să reiasă că solicitantul și-a achitat obligațiile de plată la bugetul de stat și respectiv, bugetul local, în cuantumul stabilit de legislația în vigoare. Certificatele de atestare fiscală trebuie să fie în termen de valabilitate**.** Certificatele de atestare privind obligațiile de plată la bugetul local trebuie să se depună pentru toate punctele de lucru înregistrare la Oficiul Național al Registrului Comerțului.
2. **Certificatul de cazier fiscal**

Certificatul de cazier fiscal trebuie să fie în termen de valabilitate.

1. **Certificatul de cazier judiciar al solicitantului și al reprezentantului legal**

Certificatul de cazier judiciar trebuie să fie în termen de valabilitate.

1. **Planul de monitorizare a proiectului** (Anexa 2).
2. **Documentele care atesta dreptul solicitantului asupra imobilului** (teren și/sau clădiri), după caz - Actul prin care se conferă dreptul solicitat de ghid – document/documente care demonstreaza că solicitantul deţine dreptul prevazut de ghid, inclusiv menținerea acestui drept in perioada de durabilitate a contractului de finanțare:

(a) Pentru investiții care includ doar servicii și/sau dotări/ dotare cu echipamente care presupun lucrări de construcție/montaj care nu se supun autorizării:

i. dreptul de proprietate privată,

ii. dreptul de concesiune,

iii. dreptul de superficie,

iv. dreptul de uzufruct,

v. dreptul de comodat/ folosință cu titlu gratuit,

vi. dreptul de închiriere/locațiune.

***Notă!*** În situația în care imobilul care reprezintă locația de implementare a proiectului este ipotecat, se va transmite acordul instituției în favoarea căruia a fost constituită ipoteca din care să rezulte dreptul solicitantului de finanțare de a implementa investiția, iar în situația în care solicitantul de finanțare nu este proprietarul imobilului, acordul proprietarului cu privire la realizarea investitiei (situație acceptată doar pentru proiectele care vizează exclusiv dotări).

(b) Pentru proiectele care propun realizarea de lucrări care necesită autorizație de construire:

i. dreptul de proprietate privată,

ii. dreptul de concesiune, conform legislației în vigoare,

iii. dreptul de superficie, respectiv solicitantul are, conform contractului de superficie, dreptul de a realiza investiția propusă prin cererea de finanțare.

**Toate documentele mentionate anterior trebuie:**

* **să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea/suprafața investiției;**
* **să ateste deținerea dreptului înainte de depunerea cererii de finanțare sau eventualele modificări intervenite de la momentul depunerii cererii de finanțare sa nu fie de natură să afecteze îndeplinirea criteriului privind deținerea unui drept solicitat prin ghidul solicitantului;**
* **să acopere inclusiv perioada de durabilitate a contractului de finanțare.**

Pentru proiecte care implică realizarea de lucrări de construcții, indiferent dacă se supun sau nu autorizării, se asigură că imobilul, teren și/sau clădire:

1. este liber de orice sarcini sau interdicții incompatibile cu realizarea activităților proiectului;
2. nu face obiectul unor garanții, cesionări și nici a unei alte forme de sarcini care ar putea afecta dreptul invocat;
3. nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești,
4. nu face obiectul revendicărilor potrivit unor legi speciale în materie sau dreptului comun.

Pentru proiectele care propun realizarea de lucrări de construcții, indiferent dacă se supun sau nu autorizării:

a) **extras de carte funciară** pentru informare nu mai vechi de 30 de zile, care să ateste, la momentul depunerii cererii de finanțare, existența dreptului de proprietate/concesiune/superficie al solicitantului asupra imobilului-teren și/sau imobilului-construcţie pe care se implementează proiectul și absența sarcinilor care sunt incompatibile cu realizarea investiției;

b) **plan de amplasament vizat de OCPI** depus de către solicitantul de finanțare ca anexă la cererea de finanțare, pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale;

c) plan de situație propus pentru realizarea investiției, elaborat de proiectant și depus de către solicitantul de finanțare ca anexă la cererea de finanțare;

d) **tabel centralizator privind situația obiectivelor de investiție**.

**Nu se acceptă înscrierea provizorie a drepturilor pentru proiectele care propun realizarea de lucrări de construcții, indiferent dacă se supun sau nu autorizării.**

1. Pentru proiecte care includ execuția de lucrări de construcții care nu se supun autorizării - **Adresa Primăriei** care atestă că lucrările de intervenție prevăzute prin proiect nu se supun procedurii de autorizare a executării lucrărilor.
2. **Plan de amplasare** a echipamentelor/ utilajelor achiziționate prin proiect din care să reiasă dimensiunea spațiului și deținerea utilităților necesare (instalații electrice, internet, etc). Acest document poate fi elaborat de solicitant.
3. **Dovada capacității financiare:** extras de cont bancar (curent, de depozit), linie/ contract de credit emise de o instituție bancară, scrisoare de confort. Dovada capacității financiare trebuie să acopere cel puțin contribuţia proprie totală a solicitantului (contribuția la valoarea eligibilă și valoarea neeligibilă a proiectului), mai puțin TVA aferentă proiectului**.**
4. Cele mai recente **situații financiare anuale ale solicitantului** (aprobate de adunarea generală a acționarilor sau asociaților);

Se depun documentele aferente exercițiului fiscal anterior depunerii cererii de finanțare, aprobate de adunarea generală a acţionarilor sau asociaţilor:

• Bilanţul prescurtat (Formular 10)

• Contul de profit şi pierdere (Formular 20)

• Datele informative (Formular 30)

• Situația activelor imobilizate (Formular 40).

1. Cele mai recente **situații financiare anuale ale entităților identificate ca întreprinderi partenere și/sau legate cu solicitantul**, conform Declarației privind încadrarea în categoria IMM;

* Bilanţul prescurtat (Formular 10)
* Contul de profit şi pierdere (Formular 20)
* Datele informative (Formular 30).

1. **Declarația IMM** va fi actualizată de către solicitantul ajutorului de minimis și ajutorului de stat regional înainte de încheierea contractului de finanțare atât în cazul în care anul depunerii cererii de finanațare nu coincide cu anul acordării ajutorului, cât și dacă anul depunerii cererii de finanțare coincide cu anul acordării ajutorului (Anexa 15 ).
2. **Hotărârea asociatului unic/ AGA de aprobare a proiectului**
3. **Alte documente solicitate** - orice alte documente care se consideră a fi necesare pentru demonstrarea criteriilor de eligibilitate și selecție.
4. **Orice alt document din lista celor anexate la formularul cererii de finanțare, actualizat, dacă** au intervenit modificări.

**Netransmiterea, în etapa contractuală, a oricărui document obligatoriu, până la semnararea contractului, în termenul solicitat, poate conduce la respingerea cererii de finanțare.**

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021.

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021 cu baze de date ale altor autorități și instituții publice, pe baza Protocoalelor încheiate cu acestea de MIPE sau de AM ;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant.

AM are obligația solicitării informațiilor și documentelor justificative de la solicitant, cu respectarea termenelor procedurale.

## Renunțarea la cererea de finanțare

În situaţia renunțării la solicitarea finanțării, solicitantul va trebui să transmită o cerere către AM. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, codul SMIS al cererii de finanţare. Solicitantul va completa Formularul de retragere de la finanțare a proiectului (Anexa 13).

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finanțare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou.

# PROCESUL DE EVALUARE, SELECȚIE ȘI CONTRACTARE A PROIECTELOR

## Principalele etape ale procesului de evaluare, selecție și contractare

Prin prezentul ghid se lansează un apel de proiecte pentru care se aplică metoda competitivităţii, cu termen limită de depunere a cererilor de finanțare.

Ulterior depunerii, cererile de finanțare vor intra într-un proces de evaluare și selecție în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare se încadrează în alocarea apelului respectiv de proiecte.

În urma verificării documentațiilor de contractare, AM își rezervă dreptul de a refuza contractarea unor proiecte care nu îndeplinesc criteriile de evaluare și selecție, inclusiv de conformitate administrativă și eligibilitate, atât la momentul depunerii cererii de finanțare, cât și în etapa contractuală. În acest sens, AM va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Inducerea în eroare a instituţiilor care gestionează fonduri europene, inclusiv furnizarea de informaţii eronate şi/sau contradictorii în mod intenţionat, se pedepsesc conform legii.

Calculul termenelor se realizează în conformitate cu regulile aplicabile prevăzute în Codul Civil în vigoare la data lansării prezentului ghid.

## Conformitate administrativă – DECLARAŢIA UNICĂ A SOLICITANTULUI

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului, care se depune odată cu cererea de finanțare, urmând ca, în situația în care, după evaluarea tehnică și financiară, proiectul să fie propus pentru contractare, solicitantul să facă, prin documente justificative încărcate în sistemul informatic MySMIS 2021, dovada îndeplinirii condițiilor de eligibilitate prevăzute de Ghidul Solicitantului în etapa de contractare.

Etapa de evaluare a conformității administrative este complet digitalizată și este realizată automat prin sistemul informatic MySMIS2021, pe baza declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021.

Corectitudinea documentelor încărcate în MySMIS2021 (documente aferente proiectului propus/în termen de valabilitate/care respecta legislația în vigoare la momentul depunerii etc) necesare pentru verificarea digitalizată a conformității administrative reprezintă răspunderea solicitantului de finanțare. Nerespectarea acestei cerințe va conduce la respingerea proiectului în urmatoarele etape de selecție și contractare.

Proiectele respinse în cadrul etapei de verificare a conformității administrative pot fi redepuse în cadrul apelului de proiecte, cu condiția respectării termenului limită de depunere a cererilor de finanțare.

## Etapa de evaluare preliminară – dacă este cazul (specific pentru intervențiile FSE+)

Această secțiune nu se aplică prezentului apel.

## Evaluarea tehnică și financiară.Criterii de evaluare tehnică și financiară

Evaluarea tehnică și financiară se va realiza în baza grilei de evaluare tehnică și financiară, prezentată în Anexa 6 - Grila de evaluare tehnică şi financiară.

Această etapă va permite aprecierea gradului în care proiectul răspunde obiectivelor priorității/obiectivului specific, acțiunii, a calităţii și maturității proiectului și a contribuției la promovarea dezvoltării durabile, a egalității de şanse, de gen și nediscriminării etc.

Pe parcursul procesului de evaluare tehnică și financiară, comisia de evaluare poate solicita clarificări, fără a se impune limite în ceea ce privește numărul de clarificări.

Astfel, comisia de evaluare:

* va formula câte clarificări va considera necesar pentru evaluarea cererii de finanțare;
* termenul de răspuns va fi rezonabil raportat la complexitatea clarificărilor, cu posibilitatea de prelungire la cererea beneficiarului.

În lipsa unor răspunsuri la clarificări, AM va lua decizia de selectare sau respingere a proiectelor în vederea finanțării pe baza informațiilor existente.

Grilele de evaluare tehnică și financiară se completează și se generează în sistemul informatic MySMIS2021. Evaluatorii independenți vor verifica inclusiv criteriile sau subcriteriile utilizate pentru evaluarea tehnică și financiară complet digitalizabile și punctajele aferente acestora.

Pentru criteriile digitalizate, punctajele sunt alocate prin sistemul informatic MySMIS2021 și sunt selectate de către solicitantul de finanțare în conformitate cu opțiunea aplicabilă în urma autoevaluării efectuate de către acesta. Criteriile autoevaluate și punctate de către solicitantul de finanțare vor fi reverificate de către comisia de evaluare tehnică și financiară.

Detalii despre modalitatea de acordare a punctajelor sunt menționate Anexa 6 Grila ETF, în Anexa 6.a - Lista verificare DNSH și în Anexa 23 Instructiuni de completare a Grilei ETF.

**Criteriile specifice de evaluare tehnică și financiară**

În ceea ce priveste criteriile de selecție, grila de evaluare tehnico-financiară cuprinde doua secțiuni, dupa cum urmează:

Secțiunea I – care cuprinde criterii referitoare la contribuția proiectului la obiectivul specific, eficiența costurilor, contributia proiectului la teme orizontale (suplimentar peste minimul prevăzut de lege).

Secțiunea II - vizează verificarea îndeplinirii unor criterii obligatorii, notarea cu 0 a unui criteriu sau subcriteriu ducând la respingerea proiectului. Această secțiune cuprinde criterii legate de bugetul proiectului, capacitatea operatională a solicitantului și sustenabilitatea investiției, respectarea principiilor orizontale privind promovarea dezvoltării durabile, a egalității de şanse, de gen, nediscriminării și accesibilității persoanelor cu dizabilități (conformarea cu prevederile legale).

**Secțiunea I Criterii de selecție**

**1. Contribuția proiectului la realizarea OS 1.3. Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR) – maxim 49 puncte**

**1.1. Domeniul de activitate (clasa CAEN) în care se realizează investiția – maxim 9 puncte**

a. domeniul de activitate în care se realizează investiția face parte din domeniile identificate în Strategia Regională de Specializare Inteligentă a Regiunii Sud-Est (RIS 3) 2021-2027 – 6 puncte;

b. investiția este realizată pe codul CAEN aferent soldului negativ al balanței comerciale, respectiv importurile sunt mai mari decât exporturile, potrivit datelor furnizate de Institutul Național de Statistică (INS) / Banca Naţională a României (BNR) – 3 puncte;

*Punctajul este cumulativ. În cazul în care proiectul nu răspunde cerințelor de la a/b, se va puncta la 0 (zero) la opțiunea respectivă.*

**1.2. Caracterul inovativ al investiției – maxim 12 puncte**

a. prin inovație de produs/serviciu – 6 puncte;

b. prin inovație de proces – 4 puncte;

c. prin inovare organizațională – 2 puncte;

d. investiția nu are caracter inovativ – 0 puncte.

*Punctajul este cumulativ. În cazul în care proiectul nu răspunde cerințelor de la a și/sau b și/sau c, se va puncta la punctul d) cu 0 (zero) puncte*

**1.3. Proiectul propune extinderea pe noi piețe – maxim 7 puncte**

a. pătrunderea pe piața externă în situația în care solicitantul nu a activat pe piețe externe înainte de depunerea cererii de finanțare (în condițiile în care la depunerea CF, solicitantul de finanțare nu a înregistrat venituri din activități de export, respectiv venituri din activități derulate în afara României sau venituri din relații comerciale externe) - 7 puncte;

b. Solicitantul vizează menținerea și dezvoltarea pe noi piete externe (acesta are activități de export în anul precedent anului depunerii cererii de finantare) – 5 puncte;

c. Solicitantul vizează extinderea pe piața natională – 3 puncte;

d. Proiectul nu propune extinderea pe noi piețe – 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia.*

**1.4. Investiția prevede crearea de noi locuri de muncă și menținerea acestei creșteri pe întreaga perioadă de verificare a asigurării caracterului durabil al investiției (3 ani după efectuarea plății finale în cadrul contractului de finanțare sau în termenul prevăzut de normele privind ajutorul de stat, oricare intervine ultima) – maxim 7 puncte**

**A. Pentru proiecte care solicită finanțare nerambursabilă mai mică sau egală cu 1.000.000 euro**

a. ≥ 5 locuri de muncă – 7 puncte;

b. 4 locuri de muncă – 5 puncte;

c. 3 locuri de muncă – 3 puncte;

d. 2 locuri de muncă – 2 puncte;

e. 1 loc de muncă – 0 puncte;

Sau

**B.** **Pentru proiecte care solicită finanțare nerambursabilă mai mare de 1.000.000 euro**

a. > 7 locuri de munca – 7 puncte;

b. 7 locuri de munca – 6 puncte;

c. 6 locuri de muncă – 5 puncte.

d. 5 locuri de muncă – 4 puncte.

e. 4 locuri de muncă – 3 puncte.

f. 3 locuri de muncă – 2 puncte.

g. 2 locuri de muncă – 1 puncte.

h. 1 loc de muncă – 0 puncte.

*Punctarea subcriteriului se face prin selectarea unei singure opțiuni și a punctajului aferent acesteia.*

**1.5. Creșterea cifrei de afaceri – maxim 5 puncte**

**A.**

1. Ca urmare a implementării proiectului se estimeaza o creștere a cifrei de afaceri >=5% - 5 puncte
2. Ca urmare a implementării proiectului se estimează o creștere a cifrei de afaceri >=2 % și <5% - 3 puncte
3. Ca urmare a implementării proiectului se estimează o creștere a cifrei de afaceri >=0,5 % și <2% \*- 2 puncte
4. Ca urmare a implementării proiectului se estimează o creștere a cifrei de afaceri <0,5% sau menținerea cifrei de afaceri la același nivel cu cea din anul anterior depunerii cererii de finanțare– 0 puncte

*\* în cazul în care ca urmare a implementării proiectului nu se prevede cel puțin menținerea cifrei de afaceri la același nivel cu cea din anul anterior depunerii cererii de finanțare, proiectul va fi respins de la finanțare.*

SAU

**B. Pentru solicitanții care au avut o rată de creștere a cifrei de afaceri zero sau negativă în anul anterior depunerii proiectului /solicitanții care au doar un an vechime**, subcriteriul este următorul:

1. ca urmare a implementării proiectului se estimează o rată de creștere a cifrei de afaceri în anul fiscal după anul finalizării proiectului >=5% - 5 puncte;
2. ca urmare a implementării proiectului se estimează o rată de creștere a cifrei de afaceri în anul fiscal după anul finalizării proiectului >=3% - 3 puncte;
3. ca urmare a implementării proiectului se estimează o rată de creștere a cifrei de afaceri în anul fiscal după anul finalizării proiectului de cel puțin 2% - 0 puncte.

*Punctarea subcriteriului se face prin selectarea unei singure optiuni și a punctajului aferent acesteia.*

**1.6 Proiectul propune implementarea de (re)certificări ale unui sistem de management și/sau de produs/serviciu, astfel: – maxim 5 puncte**

a. (re)certificări de sisteme de management și de produs/ servicii/ proces – 5 puncte;

b. (re)certificări de produs/serviciu/proces – 3 puncte;

c. (re)certificări de sisteme de management – 1 punct;

d. Proiectul nu se încadrează la niciuna din opțiunile a/b/c – 0 puncte.

*Punctarea subcriteriului se face prin selectarea unei singure opțiuni și a punctajului aferent acesteia.*

**1.7 Proiectul include activități de digitalizare a activității legată de codul CAEN pentru care se solicită finanțare – maxim 4 puncte**

a. Proiectul include activități de digitalizare a activității legată de codul CAEN pentru care se solicită finanțare – 4 puncte;

b. Proiectul nu include activități de digitalizare a activității legată de codul CAEN pentru care se solicită finanțare – 0 puncte.

*Punctarea subcriteriului se face prin selectarea unei singure optiuni și a punctajului aferent acesteia.*

**2. Capacitatea financiară a solicitantului – maxim 18 puncte**

**2.1. Rata solvabilităţii generale** (Active totale/ Datorii totale) a IMM-ului calculată la nivelul anului de referință (anul anterior depunerii cererii de finanțare) – maxim 3 puncte

a. >1.5 – 3 puncte;

b. >1 - ≤ 1.5 - 2 puncte;

c. > 0.5 - ≤ 1 - 1 punct;

d. ≤ 0.5 – 0 puncte.

*Punctarea subcriteriului se face prin selectarea unei singure opțiuni și a punctajului aferent acesteia.*

**2.2. Rata rentabilităţii financiare – ROE (Rezultat net/Capitaluri proprii)** – maxim 3 puncte

a. >7 % - 3 puncte;

b. >6 % - ≤7% - 2 puncte;

c. >5 % - ≤6% - 1 punct;

d. ≤5% - 0 puncte.

*Punctarea subcriteriului se face prin selectarea unei singure opțiuni și a punctajului aferent acesteia.*

**2.3. Contribuția solicitantului la valoarea cheltuielilor eligibile – maxim 6 puncte**

a. Pentru ajutorul de stat și ajutorul de minimis

i) referitor la contribuția solicitantului la ajutorul de minimis - se vor acorda 2 puncte dacă contribuția solicitantului în proiect (peste contribuția minimă la aceasta categorie de ajutor solicitată de ghid) este mai mare sau egală cu 10%;

ii) referitor la contribuția solicitantului la ajutorul de stat - se vor acorda 4 puncte dacă contribuția solicitantului în proiect (peste contribuția minimă la această categorie de ajutor solicitată de ghid) este mai mare sau egală cu 10%;

b.Contribuția minimă pentru ajutorul de minimis, respectiv pentru ajutorul de stat regional – 0 puncte

*Punctarea subcriteriului se face prin selectarea unei singure opțiuni și a punctajului aferent acesteia (pentru optiunea a) conform mediei ponderate mai sus menționate).*

**2.4. Raportul dintre cuantumul finanțării nerambursabile solicitate și cifra de afaceri înregistrată în anul fiscal anterior depunerii cererii de finanțare** – maxim 6 puncte

a. <= 0,50 – 6 puncte;

b. >0,50 și <=1,00 – 5 puncte;

c. >1,00 și <=1,50 – 4 puncte;

d. >1,50 și <=2,00 – 3 puncte;

e. >2,00 și <=2,50 - 2 puncte;

f. >2,50 și <=3,00 - 1 punct;

g. > 3,00 – 0 puncte;

*Punctarea subcriteriului se face prin selectarea unei singure opțiuni și a punctajului aferent acesteia.*

**3. Sustenabilitatea investiției – maxim 6 puncte**

**3.1. Rata internă de rentabilitate a investiției (RIRF/C)** – maxim 3 puncte

a. <=3% - 3 puncte;

b. >3 % - ≤4% - 2 puncte;

c. >4 % - ≤5% - 1 punct;

d. >5% - 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia.*

**3.2. Fluxul net de numerar (sustenabilitate investiție)** – maxim 3 puncte

a. Fluxul de numerar net este pozitiv pe toată durata de analiză a investiţiei – 3 puncte;

b. Fluxul de numerar net cumulat prezintă valori negative pe perioada de analiză – 0 puncte.

*Punctarea subcriteriului se face prin selectarea unei singure ipoteze și a punctajului aferent acesteia.*

**4. Contribuția la tranziția verde și la temele orizontale (suplimentar față de minimul legislativ – maxim 12 puncte**

a. Investiția include măsuri care vizează economia circulară – 3 puncte;

b. Investiția include măsuri de îmbunătățire a calității mediului înconjurător si de crestere a eficienței energetice (utilizarea surselor regenerabile de energie, retehnologizarea / achiziționarea echipamentelor eficiente energetic, minimizarea la sursă a deșeurilor generate etc) – 3 puncte;

c. Solutia propusă promovează principiul "Nature Based Solutions - NBS" – 2 puncte;

d. Proiectul prevede crearea de facilitati/ infrastructuri/echipamente pentru accesul si utilizarea persoanelor cu dizabilitati, pentru mai multe tipuri de dizabilitati – 2 puncte;

e. Proiectul prevede masuri incadrate in categoria masurilor suplimentare conform Anexei 9 la ghid, Metodologia privind imunizarea si abordarea DNSH – 2 puncte.

*Punctajul este cumulativ. În cazul in care proiectul nu raspunde cerintelor de la a/b/c/d/e, se va puncta la 0 (zero) la optiunea respectiva.*

**5. Activități de marketing și internaționalizare – maxim 6 puncte**

a. Proiectul cuprinde activități de internationalizare – 4 puncte;

b. Proiectul cuprinde activități de marketing – 2 puncte.

*Punctajul este cumulativ. În cazul în care proiectul nu răspunde cerințelor de la a/b, se va puncta la 0 (zero) la opțiunea respectivă.*

**SECTIUNEA II (Notarea cu 0 a unui criteriu sau subcriteriu duce la respingerea proiectului) – 9 puncte**

**6. Calitatea Planului de afaceri – 5 puncte**

a. Proiectul este bine structurat, coerent și prezintă claritate in atingerea obiectivului. Există corelare între activități, calendarul activităților și planificarea achizițiilor publice – 1 punct;

b. Proiecțiile veniturilor și cheltuielilor de operare sunt realiste, suficient justificate, susținute pe bază de ipoteze detaliate fundamentate pe date corecte, surse verificabile – 1 punct;

c. Analiza pieței demonstrează existenţa cererii pentru produsele/serviciile oferite, fundamentează previziunile de creștere a activității, identifică principalii competitori, prezentand produsele/ serviciile similare pe care acestea le oferă, cota de piață, punctele lor tari şi slabe, avantajele și dezavantajele acestora – 1 punct;

d. În descrierea produsului/serviciilor/proceselor sunt identificate calităţi/avantaje deosebite ale produsului/serviciului nou sau semnificativ imbunatățite față de cele proprii și faţă de cele ale competitorilor; strategia de marketing este realizabilă (identifică instrumente adecvate şi eficiente) în condiţiile resurselor disponibile – 1 punct;

e. Sunt identificate riscurile ce pot interveni in implementarea proiectului şi operarea investiției, iar măsurile propuse de reducere/eliminare a acestora sunt fezabile – 1 punct.

*Notarea cu 0 (zero) a oricărei opțiuni a, b, c, d sau e, va conduce la respingerea proiectului.*

**7. Bugetul proiectului – 3 puncte**

a. Costurile sunt realiste (corect estimate), suficiente şi necesare pentru implementarea proiectului (Costurile pe unitatea de resurse utilizate sunt realiste și justificate de către solicitant prin citarea unor surse independente și verificabile (minim 2 oferte) sau prin rezultatele unei cercetări de piață efectuate de solicitant). - 1 punct;

b. Bugetul este complet şi corelat cu activitățile prevăzute, cu resursele materiale implicate în realizarea proiectului, adică: nu există mențiuni în secțiunile privind activitățile, resursele și rezultatele anticipate din cererea de finantare care nu au acoperire într-un subcapitol bugetar / linie bugetară; de asemenea, nu există subcapitol bugetar / linie bugetară fără corespondență în secțiunile privind activitățile, resursele și rezultatele. - 1 punct;

c. Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului solicitantului. Bugetul este corelat cu devizul general şi devizele pe obiecte. Există corelare între buget și sursele de finanțare. Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /neeligibile (dacă este cazul), este corelată cu costurile curpinse în cadrul liniilor bugetare. Toate elementele cuprinse în lista de lucrări/servicii/echipamente sunt clar identificate și detaliate. Achiziționarea lucrărilor/serviciilor/echipamentelor prevăzute în proiect este necesară și oportună, conform obiectivelor proiectului. - 1 punct;

*Notarea cu 0 (zero) a oricărei opțiuni a, b sau c, va conduce la respingerea proiectului.*

**8. Respectarea principiilor orizontale privind promovarea dezvoltării durabile, a egalității de şanse, de gen, nediscriminării și accesibilității persoanelor cu dizabilități (conformarea cu prevederile legale) – 1 punct**

a. Proiectul include măsuri privind promovarea dezvoltării durabile

b. Proiectul include măsuri privind promovarea egalității de şanse, de gen, nediscriminării și accesibilității persoanelor cu dizabilități

c. Proiectul include măsuri privind respectarea principiului DNSH ("Do no significant harm" - "A nu prejudicia în mod semnificativ")

Solicitantul fundamenteaza și probează cu documente relevante respectarea principiilor orizontale conform ghidului specific (se va nota în baza informațiilor incluse în cererea de finanțare, la secţiunea dedicată, precum şi în anexele ei și în documentele relevante anexate şi se va urmări care sunt măsurile de conformare ale solicitantului pentru respectarea condițiilor legale în vigoare privind temele orizontale, respectarea prevederilor/obligațiilor legale în vigoare privind temele orizontale, inclusiv DNSH (conform Anexa 9 din ghid). Evaluatorul independent va detalia în grilă analiza pentru fiecare din cele 3 aspecte (a, b si c). Pentru a obține 1 punct la acest criteriu, proiectul trebuie să îndeplinească cumulativ cerințele de la a, b și c. În cazul în care nu se îndeplinesc toate cele 3 cerințe, criteriul se va puncta cu 0 (zero).

*Notarea cu 0 (zero) la acest criteriu, va conduce la respingerea proiectului.*

## Aplicarea Pragului de calitate

Proiectele pot fi depuse doar în perioada menționată în ghidul solicitantului și apelul va avea la bază principiul competitivității.

Apelul se vor lansa pentru o perioadă de o lună, cu o perioadă de pregătire a proiectelor de două luni.

Finanțarea proiectelor se va realiza în ordine descrescătoare a punctajului obtinut până la consumarea întregii alocări financiare disponibile pentru apel, pragul de calitate fiind 50 de puncte. Proiectele care obțin mai puțin de 50 de puncte sunt respinse.

Prin excepție, mecanismul de selecție și contractare de mai sus nu se aplică pentru apelurile competitive atunci când apelurile respective sunt închise, iar valoarea solicitată a proiectelor depuse în cadrul regiunii de dezvoltare nu acoperă alocarea regională. In acest caz, AM va putea demara etapa precontractuală pentru toate proiectele care întrunesc punctajul minim fără a mai aplica mecanismul etapizat de selecție și contractare, nemaiexistând premisele competitiționale în cadrul apelului respectiv.

În situația în care cererile de finanțare obțin același punctaj final, departajarea se va realiza după cum urmează:

• se vor ordona descrescător cererile de finanţare în functie de punctajul obținut la criteriul Contribuția proiectului la realizarea Obiectivului Specific;

• În cazul în care egalitatea de punctaj se menține și după departajarea prezentată anterior, se vor ordona descrescător cererile de finanţare în funcție de punctajul obținut la următoarele criterii (în ordinea prezentată):

1. criteriul Sustenabilitatea investiției;

2. criteriul Capacitatea financiară a solicitantului.

## Aplicarea pragului de excelență

Această secțiune nu se aplică prezentului apel.

## Notificarea rezultatului evaluării tehnice și financiare

Etapa de evaluare tehnică și financiară se poate încheia cu recomandări de corelări/observații, și depunctare dacă este cazul, cu condiția ca aceste aspecte să nu vizeze criteriile verificate în cadrul etapei de evaluare tehnico-financiară și nici documentele care au stat la baza analizei.

Dacă evaluatorii constată că există aspecte în prezentarea proiectului care au influenţă asupra implementării sale, vor face recomandări fundamentate pentru îmbunătăţirea proiectului în cadrul grilei de evaluare tehnică și financiară. Recomandările se fac pentru toate proiectele evaluate (nu doar în cazul proiectelor care nu întrunesc punctajul minim pentru a trece în etapa contractuală). Recomandările pot viza doar etapa de implementare a proiectului. Comisia de evaluare tehnică și financiară se va pronunța asupra obligativității îndeplinirii recomandărilor formulate și se vor menționa ca atare în cadrul grilelor completate în cadrul etapei de evaluare tehnică și financiară. Astfel, în cadrul secțiunii de observații în cadrul grilei de evaluare tehnică și financiară, comisia se va asigura de faptul că, pentru fiecare recomandare realizată se va specifica și obligativitatea îndeplinirii acesteia în etapa de implementare.

Rezultatele evaluării tehnice și financiare se comunică solicitantului prin sistemul MYSMIS, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje.

Împotriva rezultatului evaluării tehnice și financiare, solicitantul poate formula contestație în termenele prevăzute în Ghidul Solicitantului, detalii fiind prezentate în secțiunea 8.8.

De asemenea, în cazul proiectelor care au obținut punctajul minim, însă nu intră în alocarea financiară a apelului de proiecte, AM va notifica solicitanții asupra situației proiectului.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

## Contestații

Împotriva deciziei de respingere a rezultatului evaluării tehnico-financia**r**e/finanțării solicitantul poate formula contestație pe cale administrativă, care se va depune la AM, în termenul de 30 zile calendaristice, calculat de la data primirii acesteia prin sistemul informatic MySMIS2021.

Contestaţia se formulează în scris și va cuprinde:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Contestația va fi însoțită de documente pe care contestatarul le consideră necesare în motivarea acesteia. Constestatarul nu poate să depună documente noi care să completeze, să modifice sau să înlocuiască documentele a căror analiză a condus la respingerea proiectului. Contestația și documentele anexate vor fi numerotate și opisate.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM o va considera neîntemeiată. Contestaţiile, inclusiv documentele suport, se trimit prin sistemul MySMIS2021, meniul Contestații, în conformitate cu instrucțiunile de completare din Manualul de utilizare MySMIS.

Contestaţia se va depune în termen de maxim 30 zile calendaristice de la data înştiinţării de către AM PR SE a rezultatului asupra procesului de evaluare și selecție.

**Notă!** Contestațiile depuse după termenul de 30 zile menționat anterior vor fi respinse, rezultatul obținut în cadrul procesului de evaluare şi selecţie fiind menţinut.

Comitetul de soluționare a contestațiilor soluționează contestația prin decizie motivată, în termen de 30 zile calendaristice de la data înregistrării acesteia. Decizia AM privind soluționarea contestațiilor este finală, iar contestatarul nu mai poate înainta la AM o nouă contestație pe marginea aceluiași subiect. Împotriva deciziei emisă, solicitantul poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

Contestația poate fi retrasă de contestatar până la soluționarea acesteia, prin solicitarea în scris de retragere a contestației la AM. Înregistrarea acestui document se va face tot în registrul de contestații. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

**Notă!** Pe parcursul soluționării contestațiilor, lista proiectelor se va actualiza cu acele proiecte pentru care AM PR SE a luat o decizie favorabilă.

## Contractarea proiectelor

### Verificarea îndeplinirii condițiilor de eligibilitate

Intrarea în etapa de contractare este adusă la cunoștința solicitantului prin aplicația informatică MySMIS2021.

În etapa de contractare, solicitanților li se va solicita de către AM prin sistemul informatic MySMIS2021 să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitantul transmite documentele solicitate în etapa de contractare, sub sancțiunea respingerii cererii de finanțare, în termen de 30 de zile calendaristice, calculat de la data primirii solicitării autorității de management.

AM poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021.

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021 cu baze de date ale altor autorități și instituții publice, pe baza Protocoalelor încheiate cu acestea de MIPE sau de AM;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant;

AM are obligația solicitării informațiilor și documentelor justificative de la solicitant, cu respectarea termenelor procedurale.

AM va intocmi Anexa 17 - Lista de verificare a eligibilităţii proiectului şi documentației de contractare.

**Vizita pe teren**

În cadrul etapei de contractare, se va efectua o vizită la locul de implementare a obiectivului investiţiei. Vizita la faţa locului va fi realizată de către reprezentantul AM şi va avea drept scop stabilirea conformității între situaţia prezentată în documentele analizate şi cea din teren. Menționăm ca la vizită, locația de implementare trebuie să respecte condițiile enunțate în secțiunea 5.7 Alte cerințe de eligibilitate a proiectului. Nu este permisă îndeplinirea acestor condiții ulterior vizitei, decât în cazul în care spațiul necesită lucrări de igienizare.

În acest sens se va completa **Raportul de vizită în teren**, care va fi semnat de către expertul AM, cât și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanţării nerambursabile şi va dura o zi (sau prin excepție vizita poate dura două sau mai multe zile, pentru cererile de finanțare unde sunt incluse mai multe componente). Vizita la fața locului se va realiza doar pentru proiectele admise în contractare.

Vizita propusă va avea loc în 5 zile lucrătoare de la data transmiterii notificării către aplicant, cu confirmare electronică de primire. În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maxim 15 zile lucrătoare de la notificarea AM.

În cadrul etapei de vizită la fața locului nu vor fi preluate documente suplimentare.

În cazuri excepționale și pentru motive independente de solicitant, la solicitarea acestuia, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice, cu exceptia cazurilor de forta majoră.

AM emite decizia de respingere a finanțării, conform procedurilor proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;

b) solicitantul nu răspunde în termenul procedural la clarificările solicitate de AM.

Împotriva deciziei de respingere a finanțării se poate formula contestație pe cale administrativă, în termen de maxim 30 zile calendaristice de la data primirii acesteia, prin sistemul informatic MySMIS2021.

Comitetul de soluționare a contestațiilor soluționează contestația, prin decizie motivată, în termen de 30 zile calendaristice, calculat de la data înregistrării acesteia în sistemul informatic MySMIS2021. Împotriva soluției stabilite prin decizie de către Comitetul de soluționare a contestațiilor se poate formula plângere, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reverificării modului de îndeplinire a condițiilor de eligibilitate, AM procedează la semnarea contractului de finanțare, având în vedere considerentele deciziei de soluționare a contestației.

### Decizia de acordare/respingere a finanțării

Urmare a verificării îndeplinirii condițiilor de eligibilitate, AM va emite decizia de aprobare a finanțării, respectiv decizia de respingere a finanțării.

Pentru proiectele selectate, în baza deciziei de aprobare a finanțării, AM va proceda la încheierea contractului de finanțare.

### Definitivarea planului de monitorizare al proiectului

Planul de monitorizare al proiectului, Anexa 2 la Ghidul Solicitantului, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care sunt prevăzuți în Planul de monitorizare al proiectului.

Indicatorii de etapă se corelează cu activitatea de bază declarată de beneficiar în Cererea de Finanțare, precum și cu rezultatele așteptate ale proiectului. **Primul indicator de etapă este stabilit la un interval trei luni**, calculat din prima zi de începere a implementării proiectului, așa cum este prevăzută în contractul de finanțare.

Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.

Indicatorii de etapă fac obiectul monitorizării de către AM iar nerealizarea acestora poate conduce la aplicarea unui mecanism de rețineri financiare, conform prevederilor legale.

Planul de monitorizare al proiectului poate face obiectul unor modificări prin act adițional la contractul de finanțare.

### Semnarea contractului de finanțare

Contractul de finanțare (Anexa 7) se generează de sistemul informatic MySMIS2021 și se semnează numai în format electronic de către reprezentantul legal/persoanele împuternicite ale AM și reprezentantul legal/persoanele împuternicite desemnate de solicitant.

Data contractului reprezintă data ultimei semnături, respectiv de la data semnării de către AM, după ce acesta a fost semnat, în prealabil, de către Beneficiar.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei 7 la prezentul Ghid, Contract de finanţare (model orientativ), Anexa la Ordin Ministru nr.2041/2023, cu mențiunea că AM poate aduce modificări asupra acestui document înainte de semnarea contractului de finanțare sau ulterior semnării, prin acte adiționale, în baza modificărilor legislative cu impact asupra clauzelor contractuale sau în alte cazuri obiectiv justificate.

Instrucţiunile de completare a formularului cererii de finanţare, Anexa 1 la prezentul ghid, completat și anexele la aceasta vor face parte integrantă din contractul de finanțare ca anexe la acesta.

Solicitantul va semna contractul de finanțare în termen de 5 zile lucrătoare de la data notificării acestuia de către AM.

În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare.

**Principale prevederi ale contractelor de finanțare**

Prin condițiile generale se definesc obiectul contractului, durata contractului şi perioada de implementare a proiectului, valoarea contractului, eligibilitatea cheltuielilor, acordarea si recuperarea prefinanțării, rambursarea/ plata cheltuielilor, drepturile și obligațiile autorității de management precum și ale beneficiarului, conflictul de interese și incompatibilități, nereguli, monitorizare, forța majoră, încetarea contractului de finanțare și recuperarea sumelor plătite, soluționarea litigiilor, transparență, confidențialitate, protecția datelor cu caracter personal, publicarea datelor, corespondența, legea aplicabilă şi limba utilizată.

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare, fiind răspunzător în faţa AM pentru îndeplinirea obligaţiilor asumate.

Beneficiarul are obligaţia de a implementa proiectul în conformitate cu prevederile contractului de finanţare, în caz contrar contribuţia din fondurile publice (naţionale şi comunitare) poate fi redusă şi/sau AM poate cere rambursarea, în totalitate sau parţial, a sumelor deja plătite.

Contractul de finanțare va include măsurile și reținerile financiare pe care le poate aplica AM pentru întârzieri și/sau nerealizări din motive imputabile solicitantului în atingerea indicatorilor de etapă prevăzuți în Planul de monitorizare, parte a contractului de finanțare. Măsurile și reținerile financiare pentru neîndeplinirea indicatorilor de etapă se vor aplica gradual.

Valoarea eligibilă nerambursabilă a contractului de finanțare, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative.

Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare.

AM monitorizează obligativitatea îndeplinirii indicatorilor, a rezultatelor, a obiectivelor, a activităților asumate de către beneficiar în cererea de finanțare și anexele aferente, precum și modul în care acesta respectă prevederile contractuale specifice operațiunii finanțate.

AM are obligația să prevadă clauze în contractele de finanțare prin care beneficiarul finanțării se obligă să prevadă la rândul său clauze în contractele de achiziție aferente activității de bază, conform cărora contractorii și subcontractorii constituie și mențin la zi documentația privind execuţia lucrărilor, aferentă cărții tehnice a construcției, conform prevederilor Legii nr. 10/1995 privind calitatea în construcţii, republicată, cu modificările și completările ulterioare, și prin care sunt obligați să pună la dispoziția beneficiarului orice documente și/sau informații necesare pentru verificarea modului de implementare a contractului de achiziție.

Acceptarea cererii de finanțare nu exonerează proiectantul/elaboratorul proiectului de răspunderea care îi revine în calitate de autor al documentației. Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

Indicatorii menționați în cererea de finanțare nu pot fi diminuați fără o justificare adecvată avizată de AM. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

# ASPECTE PRIVIND CONFLICTUL DE INTERESE

**Conflictul de interese în implementarea contractelor de finanțare**

Conflictul de interese reprezintă orice situaţie definită ca atare în legislaţia naţională/comunitară.

Beneficiarul are obligația de a întreprinde toate diligenţele necesare pentru a evita orice conflict de interese pe perioada implementării contractului de finanțare şi de a informa în scris AM în legătură cu orice situaţie care dă naştere sau este posibil să dea naştere unui astfel de conflict, de îndată ce a luat la cunostinţă. AM îşi rezervă dreptul de a verifica aceste situaţii şi de a lua măsurile necesare, dacă este cazul.

În implementarea contractului de finantare, AM va verifica conflictul de interese la atribuirea contractelor de achiziții precum și în implementarea acestora.

La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al beneficiarului din care să rezulte că nu se află într-o situaţie de conflict de interese.

**Conflictul de interese la atribuirea contractelor de achiziţie**

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor și conflictului de interese.

În cazul în care se constată încălcarea prevederilor legale în vigoare ale legislaţiei în domeniul achiziţiilor publice și conflictului de interese, cheltuiala aferentă plăţii bunurilor/serviciilor/lucrărilor astfel achiziţionate va fi considerată neeligibilă şi nu va fi rambursată/plătită.

**Conflictul de interese în implementarea contractelor de achiziție**

Pe parcursul derulării contractelor încheiate între beneficiarii PR SE şi contractorii acestora, apar deseori modificări ale personalului implicat în atribuirea şi derularea contractului comercial, atât la nivelul beneficiarilor cât şi al contractorilor şi subcontractorilor, terților susținători, experților cheie. În acest sens, toţi beneficiarii autorităţi publice, au obligativitatea notificării în scris a AM cu privire la situați în care apar modificări. AM PR va verifica aceste situaţii şi va lua măsurile necesare, dacă este cazul.

# ASPECTE PRIVIND PRELUCRAREA DATELOR CU CARACTER PERSONAL

Referitor la Regulamentul General privind Protecția Datelor cu Caracter Personal (GDPR), reprezentantul legal al instituției solicitante va completa Declarația Unică a solicitantului.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## Rapoarte de progres

Procesul de monitorizare a proiectelor de către AM se realizează prin:

a) verificarea Rapoartelor de progres disponibile în aplicația informatică MySMIS2021 și a a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat, a respectării planului de monitorizare a proiectului și a realizării indicatorilor de etapă din plan;

b) vizite de monitorizare care pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare;

c) urmărirea și validarea îndeplinirii indicatorilor de etapă din planul de monitorizare a proiectului și, pe baza documentelor justificative transmise de beneficiar, inclusiv a informațiilor și documentelor care însoțesc Raportul de progres și a constatărilor autorității de management în urma vizitelor de monitorizare;

d) analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare conform prevederilor contractuale.

Monitorizarea proiectului se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 și cu procedurile descrise în Manualul Beneficiarului.

În procesul de monitorizare a proiectelor, se elaborează Raportul de progres al cărui conținut cadru este anexat prezentului ghid. (Anexa 11 – Raport de progres).

În perioada de implementare a proiectului, raportul de progres se generează prin sistemul informatic MySMIS2021 de către beneficiar și se transmite la intervale de trei luni calendaristice, în termen de 30 de zile de la finalizarea perioadei de raportare, la AM. Primul Raport de progres trimestrial se va întocmi pentru trimestrul calendaristic următor semnării contractului de finanțare în cadrul PR SE 2021 – 2027.

Raportul de progres conține informații referitoare la stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, respectarea prevederilor privind ajutorul de stat, respectarea cerințelor cu privire la publicitatea proiectului, modificări apărute în perioada de implementare, principii orizontale, stadiul îndeplinirii indicatorilor de etapă, abateri/întârzieri față de planul de monitorizare și eventualele probleme întâmpinate pe parcursul implementării.

În cazul proiectelor de infrastructură și a proiectelor care presupun execuție de lucrări, raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.

Contractul de finanțare îşi păstrează valabilitatea 3 ani calculată de la data efectuării plăţii finale în cadrul Proiectului.

Anual, în perioada post-implementare (ex-post) a proiectului, în termen de 30 de zile de la încheierea anului post-implementare, beneficiarul este obligat să transmită la AM, prin sistemul informatic MySMIS2021, Rapoarte de durabilitate.

Raportul de durabilitate va prezenta situația investiției și atingerea indicatorilor de rezultat, menținerea obiectivelor, a indicatorilor direcți, sustenabilitatea tehnică și financiară a proiectului, diseminarea rezultatelor, caracterul durabil al proiectului (conform prevederilor Regulamentului UE nr. 1060/2021), probleme care pot afecta sustenabilitatea precum și respectarea prevederilor privind ajutorul de stat și informații privind proiectele generatoare de venit.

AM poate solicita beneficiarilor să transmită rapoarte de progres, ori de câte ori consideră necesar.

În cadrul Rapoartelor trimestriale de progres, sau, acolo unde este cazul, în cadrul Rapoartelor de durabilitate, se prezintă informații cu privire la stadiul îndeplinirii aspectelor specifice care trebuie monitorizate în etapele de implementare și de durabilitate ale fiecărui proiect, aspecte incluse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție.

AM poate să aplice măsuri corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul.

## Vizitele de monitorizare

Vizitele de monitorizare la fața locului au ca scop confirmarea progresului fizic al activităților și stadiul realizării indicatorilor, identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, identificarea elementelor de succes ale proiectului; verificarea respectării prevederilor privind caracterul durabil al operațiunilor conform reglementărilor comunitare; verificarea respectării clauzelor generale și a celor specifice din contractul de finanțare; verificarea justificărilor formulate de beneficiar pentru modificarea contractului de finanțare prin notificare/act adițional (dacă este cazul).

Tipuri de vizite la fața locului:

a) Vizite la fața locului pe parcursul implementării;

b) Vizită finală la fața locului;

c) Vizite la fața locului ex-post;

d) Vizite la fața locului speciale (ad-hoc).

*Vizite la fața locului pe parcursul implementării*;

Pentru fiecare proiect finanțat din PR SE 2021 - 2027, AM efectuează vizite la fața locului, de 2 ori pe an, în vederea verificării veridicității informațiilor consemnate de beneficiar în Raportul de Progres. Se va completa Raportul de vizită monitorizare (Anexa 12).

*Vizită finală la fața locului;*

Vizita finală la fața locului este realizată în scopul monitorizării și al verificării cererii de rambursare finale prin echipe mixte (monitorizare și verificare plăți).

Vizita de monitorizare finală are ca scop:

* Verificarea eligibilității cheltuielilor, în conformitate cu prevederile legale privind eligibilitatea;
* Verificarea plății efective de către Beneficiar a sumelor incluse în cererile de rambursare;
* Verificarea existenței unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* Verificarea păstrării tuturor documentelor originale legate de proiect;
* Verificarea dosarelor de achiziție realizate în cadrul proiectului;
* Verificarea bunurilor/serviciilor/lucrărilor dacă au fost livrate/prestate în conformitate cu contractele de achiziții;
* Verificarea utilizării de către beneficiar a conturilor contabile analitice (cu codificarea proiectului);
* Verificarea finalizării tuturor activităților proiectului;
* Verificarea atingerii țintelor indicatorilor în conformitate cu valorile asumate prin contractul de finanțare (cu modificările ulterioare, dacă este cazul);
* Verificarea atingerii rezultatelor și obiectivelor asumate prin proiect;
* Verificarea operaționalizării investiției.

*Vizite la fața locului ex-post*

AM efectuează vizite la fața locului după finalizarea implementării proiectului, respectiv în perioada de durabilitate, 3 ani, după caz, definită, conform prevederilor contractuale, referitoare la durata contractului (calculată de la data informării de către AM în ceea ce privește autorizarea cererii de rambursare finală), pentru a se verifica sustenabilitatea proiectelor.

AM va efectua pentru toate proiectele aflate în durabilitate o vizită pe an ex-post la fața locului până la finalizarea perioadei de durabilitate.

Se recomandă ca ultima vizită ex-post să fie efectuată înainte cu cel puțin trei luni de finalizarea perioadei de durabilitate, pentru a putea fi luate măsurile necesare, în funcție de situație, înainte de expirarea perioadei de valabilitate a contractului de finanțare.

*Vizite la fața locului speciale (ad-hoc)*

Fără a acoperi toate situațiile posibile, AM efectuează vizite la fața locului, pe parcursul implementării și/sau în perioada ex-post, dacă:

* o vizită intermediară realizată prin echipe mixte (monitorizare și verificare plăți);
* există o solicitare în acest sens din partea șefului AM;
* dacă beneficiarul nu a depus raport de progres trimestrial/de durabilitate, în termenul stabilit prin contract sau în cel solicitat de AM;
* cu ocazia verificărilor efectuate se constată discrepanțe majore între documentele transmise de Beneficiar (rapoarte de progres, rapoarte de vizită, documentația aferentă propunerilor de acte adiționale, etc);
* se solicită/notifică de către Beneficiar modificarea locației de implementare a proiectului; modificarea locației de implementare se poate realiza doar în cadrul aceleași localități, cu menținerea premizelor care au fundamentat inițial investiția (piață, concurență, etc.) în planul de afaceri;
* pentru solicitările de acte adiționale ce presupun modificarea parțială a obiectivelor Cererii de Finanțare ca urmare a unor vicii ascunse / cazuri de forță majoră ce afectează infrastructura vizată. În acest caz, în raportul privind vizita la fața locului vor fi menționate recomandări clare, cuantificabile, raportate la obiectivele și indicatorii proiectului.

**Raportul de vizită monitorizare - Anexa 12**, se elaborează de AM, prin sistemul informatic MySMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

În procesul de monitorizare a proiectelor AM va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.

## Mecanismul specific indicatorilor de etapă. Planul de monitorizare

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului, Anexa 2 la contractul de finanțare.

Planul de monitorizare a proiectului este parte integrantă a contractului de finanțare, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care vor fi prevăzuți în Planul de monitorizare a proiectului.

AM are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În termen de 5 zile lucrătoare de la termenul prevăzut pentru un indicator de etapă, beneficiarul încarcă documentele justificative care probează îndeplinirea acestuia, iar AM, verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM, poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021 se emit atenționări automate către beneficiar și AM, cu cel puțin 10 zile calendaristice înaintea termenului pentru raportarea îndeplinirii unui indicator de etapă.

Prin sistemul informatic MySMIS2021 se notifică beneficiarul și AM cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului prevăzut, prin sistemul informatic MySMIS 2021 se blochează posibilitatea de încărcare a documentelor. Ulterior, beneficiarul poate solicita, motivat, către AM, deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM, înregistrează în sistemul informatic MySMIS2021 îndeplinirea cu întârziere a unui indicator de etapă.

În cazul neîndeplinirii unui indicator de etapă, AM, sprijină beneficiarul pentru identificarea și stabilirea de posibile măsuri de remediere și urmărește atingerea indicatorilor de etapă prin activitățile curente de monitorizare, respectiv prin acțiuni și măsuri consolidate de monitorizare, în funcție de riscurile identificate.

În procesul de monitorizare a proiectelor, AM are obligația de a monitoriza și sprijini beneficiarul pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare a contractului de finanțare, în condițiile prevăzute de legislația în vigoare.

Neîndeplinirea unui indicator de etapă și măsurile prevăzute pe care le poate aplica AM, nu au natura și implicațiile unei nereguli sau unei fraude, așa cum sunt aceastea definite la art. 2 alin. (1) lit. a) și b) din Ordonanța de urgență a Guvernului nr. 66/2011, aprobată cu modificări şi completări prin Legea nr. 142/2012, cu modificările și completările ulterioare.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, AM poate aplica, în funcție de analiza obiectivă și riscurile identificate, în condițiile prevăzute în contractul de finanțare, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);

Sumele respinse în condițiile precizate mai sus, pot fi incluse de beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de către AM în situația neîndeplinirii indicatorilor de etapă prevăzuți.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contract, AM, poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Măsurile pentru neîndeplinirea indicatorilor de etapă se vor aplica gradual.

# ASPECTE PRIVIND MANAGEMENTUL FINANCIAR

## Mecanismul cererilor de prefinanțare

Beneficiarilor care primesc finanțare sub incidența ajutorului de stat/ de minimis li se poate acorda prefinanţare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii, pentru suma aferentă prefinanţării solicitate, prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din Regulamentul (UE) 2021/1.060.

Prefinanțarea se poate solicita doar în perioada de valabilitate a contractului de finanțare.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Beneficiarul care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care AM a virat tranşa de prefinanţare în contul beneficiarului, fără a depăşi durata contractului de finanţare.

Beneficiariii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea prefinanțării.

## Mecanismul cererilor de plată

Mecanismul decontării cererilor de plată se aplică tuturor categoriilor de beneficiari.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele economice aferente proiectelor implementate, acceptate la plată, beneficiarul depune Cererea de plată, împreună cu documentele justificative aferente.

Cererile de plată conțin doar facturi neplătite de beneficiar.

*Beneficiarii, alţii decât cei prevăzuţi la art. 7 şi 8 din OUG 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată. La cererile de plată se vor anexa ordinele de plată pentru plata contribuţiei proprii aferente cheltuielilor eligibile incluse în documentele anexate la respectiva cerere, precum și extrasele de cont aferente.*

După efectuarea verificărilor conform procedurilor de lucru, AM va comunica beneficiarului prin aplicația informatică MySMIS2021 autorizarea de cheltuieli printr-o notificare care cuprinde:

a) suma autorizată la plată;

b) sume care au făcut obiectul reducerilor procentuale/corecțiilor financiare/deducerilor financiare/reținerilor după caz.

AM virează beneficiarului valoarea cheltuielilor eligibile într-un cont distinct de disponibil deschis pe numele beneficiarului, la unitățile teritoriale ale Trezoreriei Statului.

În termenul legal de la încasarea sumelor de la AM, Beneficiarul efectuează plata numai pentru facturile înscrise în notificare. Sumele încasate pe baza cererilor de plată nu pot fi utilizate pentru o altă destinație decât cea pentru care au fost acordate.

În termen de maximum 10 zile lucrătoare de la data încasării sumelor virate de către AM beneficiarii au obligaţia de a depune cererea de rambursare aferentă cererii de plată la AM, în care sunt incluse sumele din documentele decontate prin cererea de plată.

Beneficiarii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

## Mecanismul cererilor de rambursare

Beneficiarii au obligaţia de a depune cereri de rambursare pentru cheltuielile efectuate.

În termen de maximum 20 de zile lucrătoare de la data depunerii de către beneficiar la AM, a cererii de rambursare întocmite conform contractului, AM autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care AM dispune de resurse în conturile sale. După efectuarea plăţii, AM notifică beneficiarilor plata aferentă cheltuielilor autorizate din cererea de rambursare.

## Graficul cererilor de prefinanţare/plată/rambursare

Beneficiarul are obligaţia de a respecta - Graficul cererilor de rambursare/ plată privind estimarea depunerii cererilor de rambursare/plată, precum și de actualizare a acestuia în funcție de sumele decontate.

Modificările intervenite în graficul de depunere a cererilor de prefinanţare/plată/rambursare a cheltuielilor se pot face printr-o notificare, care nu face obiectul aprobării de către AM.

## Vizitele la faţa locului

AM efectuează vizite în teren pentru verificarea realității cheltuielilor solicitate/autorizate. În acest scop se vor identifica pe teren:

* documentele justificative originale aferente cheltuielilor eligibile ce au fost incluse spre decontare în cererile de rambursare;
* existența unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* păstrarea tuturor documentelor originale legate de proiect, inclusiv existenţa pe facturile de plată originale a codului proiectului şi a sumelor decontate parţial;
* bunurile/serviciile/lucrările dacă au fost livrate/prestate/executate în conformitate cu contractul de achiziții;
* proiectul nu a mai primit finanţare din alte fonduri nerambursabile – facturile originale au înscrise codul SMIS al proiectului şi „Proiect cofinanţat de Uniunea Europeană prin PR SE 2021 - 2027”;
* publicitatea proiectului;
* îndeplinirea indicatorilor de rezultat și ieșire (se vor verifica datele din ultimul raport de progres depus de beneficiar în SMIS);
* îndeplinirea condițiilor favorizante.

# MODIFICAREA GHIDULUI SOLICITANTULUI

## Aspectele care pot face obiectul modificărilor prevederilor ghidului solicitantului

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Orice modificare a prevederilor legale în vigoare/apariția unor noi prevederi legale poate determina AM să solicite documente suplimentare și/sau respectarea unor condiții suplimentare față de prevederile prezentului document/să conducă la modificarea/completarea anexelor din ghidul solicitantului.

Orice modificare a ghidului solicitantului se poate realiza în baza corrigendum-urilor/ instrucțiunilor de modificare/ completare emise de AM.

În funcție de modificările intervenite pe parcursul derulării etapei de evaluare şi selecţie, AM se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

## Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicarea celor menționate la **secțiunea 13.1**, AM poate emite unul sau mai multe corrigendum-uri sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid și/sau a ghidurilor specifice fiecărui apel de proiecte.

# ANEXE

Anexa 1 Instrucțiuni de completare Formularul Cererii de finanţare

Anexa 2 Model orientativ privind completarea Planului de monitorizare a proiectului

Aenxa 2.a Orientari metodologice privind indicatorii de etapa

Anexa 3 Declaraţia unică a solicitantului

Anexa 4 Lista cheltuielilor eligibile

Anexa 5 Lista codurilor CAEN eligibile

Anexa 6 Grila ETF

Anexa 6.a Lista verificare DNSH

Anexa 7 Contract de finanțare (model)

Anexa 8 Carta drepturilor fundamentale a Uniunii Europene

Anexa 9 Metodologia privind abordarea DNSH (principiul „a nu aduce prejudicii semnificative”) și imunizarea la schimbările climatice în cadrul PR SE 2021-2027

Anexa 10 Bugetul proiectului

Anexa 11 Raportul de progres

Anexa 12 Raport de vizită monitorizare

Anexa 13 Formular retragere de la finanțare a proiectului

Anexa 14 Declarație privind eligibilitatea TVA

Anexa 15 Declarația IMM

Anexa 16 Încadrare IMM

Anexa 17 Lista de verificare eligibilitate și documentație de contractare, 1.6 A.2

Anexa 18 Plan de afaceri

Anexa 19 Plan de afaceri – Macheta

Anexa 20 Declarație privind beneficiarul/beneficiarii real/i;

Anexa 21 Situație centralizatoare privind beneficiarul/i real/i ai finanțării;

Anexa 21.1 Declarația privind beneficiarul/beneficiarii real/i – contractant/subcontractant

Anexa 22 Declarație relocare ajutor de stat

Anexa 23 Instructiuni de completare a Grilei ETF

**Prezentul Ghid prevede următoarele modele standard**

Model A Matrice de corelare a bugetului proiectului cu devizul general al investiției

Model B Lista de echipamente, lucrării, servicii

Model C Certificarea aplicației

Model D Centralizator privind justificarea costurilor

1. Cf. art. 2 alin. (1) lit. d) din Regulamentul (UE) nr. 2831/2023 al Comisiei din 13 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-1)
2. Cf. art. 2 alin. (1) lit. c) din Regulamentul (UE) nr. 2831/2023 al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.. [↑](#footnote-ref-2)
3. Cf. art. 2 alin. (1) lit. a) din Regulamentul (UE) nr. 2831/2023 al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis. [↑](#footnote-ref-3)
4. A se vedea Decizia CJUE în cauza C-608/19, pronunțată la 28.10.2020 - „Trimitere preliminară – Ajutoare de stat – Regulamentul (UE) nr. 1407/2013 – Articolul 3 – Ajutor de minimis – Articolul 6 – Monitorizare – Întreprinderi care depășesc plafonul de minimis din cauza cumulului cu ajutoare obținute anterior – Posibilitatea de a alege între reducerea unui ajutor anterior sau renunțarea la acesta pentru a respecta plafonul de minimis”, accesibilă la adresa web: <https://curia.europa.eu/juris/document/document.jsf?text=&docid=233007&pageIndex=0&doclang=RO&mode=lst&dir=&occ=first&part=1&cid=2603115> [↑](#footnote-ref-4)
5. Instrucțiunile privind procedura de calculare a dobânzii în cazul ajutorului de stat sau de minimis care trebuie rambursat sau recuperate, din 16.04.2020, publicate în [Monitorul Oficial nr. 375 din 11 mai 2020](https://lege5.ro/MonitorOficial/mongq3danzygiyq/monitorul-oficial-partea-i-nr-375-11-05-2020?numar=375&d=11-05-2020)*.* [↑](#footnote-ref-5)
6. *în conformitate cu prevederile Legii nr. 50/1991, republicată, cu modificările și completările ulterioare, ale Ordonanței de Urgență nr. 57 din 3 iulie 2019 privind Codul Administrativ, ale Legii nr. 287/2009 din 17 iulie 2009 -Codul Civil, republicat, cu modificările și completările ulterioare și cu prevederile OUG 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.* [↑](#footnote-ref-6)